Centurion in air cargo flight eh baahvanee | Mihaaru\nސިންގަޕޫރު އެއާލައިންގެ މަތިންދާ ބޯޓެއް ވެލާނާ އިންޓަނޭޝަލް އެއާޕޯޓުގައި އޮއްވާ-- ފޮޓޯ: ހުސައިން ވަހީދު/މިހާރު\nސެންޗޫރިއަން އިން ކާގޯ ފްލައިޓެއް ބާއްވަނީ\n03 މެއި 2020 - 15:444comments\nސިންގަޕޫރު އެއާލައިން މެދުވެރިކޮށް އެއާ ކާގޯ ފްލައިޓެއް ބާއްވަން، ޝިޕިން އަދި ލޮޖިސްޓިކްސް މަސައްކަތްތަކުގައި މަޝްހޫރު ސެންޗޫރިއަން ކުންފުނިން މަސައްކަތް ފަށައިފި އެވެ.\nސެންޗޫރިއަން ޕަބްލިކް ލިމިޑެޓް ކޮމްޕެނީގެ ސަބްސިޑަރީ ކުންފުނި، ސެންޗޫރިއަން އެއާ އިން މި ދަތުރު ޝެޑިއުލްކުރަން ރާވާފައިވަނީ މި މަހުގެ މެދުތެރޭގަ އެވެ. ސެންޗޫރިއަންގެ މައި ކުންފުނީގެ މެނޭޖިން ޑިރެކްޓަރު އައިމަން ޖަމީލް ވިދާޅުވީ، ސިންގަޕޫރާއި މާލެއާ ދެމެދު ދަތުރެއް ބާއްވަން ނިންމީ، އެ ކުންފުނީގެ ވަރަށް ގިނަ ކަސްޓަމަރުންގެ އެދުމުގެ މަތިން ކަމަށެވެ. ތަކެތި ގަންނަން ބޭނުންވާ މީހުންނަށް އެ ކުންފުންޏާ ގުޅައިގެން ކަންކަން އިންތިޒާމު ކުރުމުގެ ފުރުސަތު އޮންނާނެ ކަމަށް އޭނާ ވިދާޅުވި އެވެ.\n"މިވަގުތު އެންމެ ޑިމާންޑް އޮތީ މެޑިކަލް ގިނަ ސާމާނުތައް ގެނައުމަށާއި ޖެނެރަލް ގުޑްސް ނެގައުމަށް،" އޭނާ ވިދާޅުވި އެވެ.\nއައިމަން ވިދާޅުވީ، ސިންގަޕޫރުން ތަކެތި ގެންނަން ބޭނުންވާ އެންމެންނަށް އެ ފުރުސަތު ހުޅުވައިލެވިފައިވާ އިރު، ޑިމާންޑް އޮތް ވަރަކަށް ބަލައި އިތުރު ފްލައިޓްތައް ބާއްވާނެ ކަމަށެވެ.\nކޮވިޑް-19 ފެތުރޭތީ، މިދިޔަ މާޗް މަހު ރާއްޖޭގެ ބޯޑަރު ބަންދުކުރުމާ ހަމައަށް ސެންޗޫރިއަން އެއާ އިން އައީ، ސިންގަޕޫރު އެއާލައިން މެދުވެރިކޮށް ފުޅާ ދާއިރާއެއްގައި މަހުގެ ބާވަތްތައް އެކްސްޕޯޓު ކުރަމުންނެވެ. ނަމަވެސް މިހާރު އެ ކުންފުނި މެދުވެރިކޮށް މުދާ އެކްސްޕޯޓުކުރުން އެއްކޮށް ވަނީ ހުއްޓާލައިފަ އެވެ. އެއާ ކާގޯ މެދުވެރިކޮށް އެ ކުންފުނިން މީގެ ކުރިން މުދާ އެކްސްޕޯޓުކުރި ނަމަވެސް އެއާ ކާގޯ މެދުވެރިކޮށް މުދާ އިމްޕޯޓުކުރާ މިއީ ފުރަތަމަ ފަހަރެވެ.\nސެންޗޫރިއަން އަކީ ރާއްޖެއަށް ފުޅާ ދާއިރާއެއްގައި ކަނޑުމަގުން ވެސް މުދާ އެތެރެކުރާ ކުންފުންޏެވެ. ކޮވިޑް-19 ފެތުރެން ފެށި ފަހުން ވެސް ކަނޑުމަގުން މުދާ އެތެރެ ކުރުމުގައި އެއްވެސް ދަތިކަމެއް ނެތް ކަމަށް އެ ކުންފުނިން ބުންޏެވެ.\nއިތުރު ލިޔުންތައް ސިންގަޕޯ އެއާލައިންސް ސެންޗޫރިއަން ޕަބްލިކް ލިމިޓެޑް ކޮމްޕެނީ


ފޮހެވޭނޭ ބާއޭ… 28 – Esfiya\nޔޫޝައުގެ މޫނު މައްޗަށް އެރި ވަރުގަދަ އެތިފަހަރާއެކު ބޮލަށް އެނބުރުން އަރައިގެން ދިޔަ އެވެ. މަންޒަރުތައް ހިސާބަކަށް ފުސްވެގެން ދިޔަ ހިނދު ފަހަތަށް ފިޔަވަޅުތަކެއް އަޅާލެވުނެވެ. އަދި މޫނުގައި ފިރުމާލެވުނެވެ. ދެވަނަ އެތިފަހަރާއެކު ހީވީ ވަށައިގެން ވި މަންޒަރުތައް އެނބުރިގަތް ހެންނެވެ. އޭނައަށް ވާނުވާ ނޭގުނެވެ. ވާހަކަދައްކަން ބޭނުންވި ކަމުގައި ވިޔަސް ދުލަކު ވާގިއެއް ނެތެވެ. ނަމަވެސް ތިންވަނަ ފަހަރަށް ކޯތާފަތަށް އެރި އެތިފަހަރުން ތަންދޮރު ވަކިކުރެވޭ ވަރު ވިއެވެ. މަންޒަރުތައް ސާފުވާން ފެށިއެވެ. ހުރި ހާލާ މެދުވެސް ވިސްނާލެވުނީ ދެނެވެ. ހަމައެކަނި ބޮކްސާކޮޅުގައި ހުރިއިރު އޭނަގެ ހަށިގަނޑަށް ލިބިފައިވާ ޒަހަމްތަކުގެ ދިލަ އިހުސާސް ކުރެވެން ފެށުނީ ވެސް ދެނެވެ. ހާސްކަމުން މީހާ ވަށާލައިފި އެވެ. މީ ކިހިނެއް ލިބުނު ޒަހަމްތަކެއް ހެއްޔެވެ؟ އޭނަ ލައިގެން ހުރި އަންނައުނު ތަކަށް ވީ ކިހިނެއް ހެއްޔެވެ؟ ބޮލުގައި ނޭގޭ ރިހުމެއް އުފެދިފައި ވަނީ ކީއްވެގެން ހެއްޔެވެ؟\nދެން އޭނަގެ ކަންފަތުގައި ޖެހުނީ ފަޒާގެ ހިމޭންކަން ނަގާލަމުން ދިޔަ ފަލަކްގެ ވޭނީ ރުއިމުގެ އަޑެވެ. އޭއާއެކު މޭގަނޑަށް ފިނިވެގެން ދިޔަ އެވެ. ފަލަކްއާ ދިމާއަށް ބަލާލެވުނެވެ. ފެނުނު މަންޒަރު ހަޤީޤަތަކަށް ވެދާނެތީ ހިތުގައި ބިރުވެރިކަމުގެ އުސް ރާޅުތައް ބިންދަން ފަށައިފިއެވެ. ނޫނެކެވެ! މީ ބިރުވެރި ހުވަފެނެކެވެ! ލޯހުޅުވާލުމުން މަންޒަރު ބަދަލު ވެދާނެއެވެ! އެހެނަސް ކަންވީ ދިމާ އޭގެ އިދިކޮޅަށެވެ. މޫނަށް އެރި ހަތަރު ވަނަ އެތިފަހަރުން އޭނަގެ ލޯހުޅުވިގެން ދިޔައެވެ. މިއީ ހުވަފެނެއް ނޫނެވެ! ހޭލާ ހުއްޓާ ފެންނަ ބިރުވެރި ހުވަފެނެކެވެ! ހަޤީޤަތެވެ!\n”ތީތަ ޔޫޝައުއަށް އަހަރުމެން ދިން ތަރުބިއްޔަތުގެ ބޭނުން ހިފި ގޮތަކީ؟… މިއަދު އަހަރެން ލަދުގަނޭ ޔޫޝައު އަހަރެންގެ ދަރިއަކަށް ވީތީ!…” ރަސަލް ހަޅޭއްލަވައިގަތެވެ.\nޔޫޝައުއަށް ހީވީ ދުނިޔޭގެ އެނބުރުމަށް ހުއްޓުމެއް އައިހެންނެވެ. ބައްޕަ ބުނި ޖުމްލައިން ހިތުގައި ވެސް ޖެހުނެވެ. ވިސްނާވިސްނާ ވެސް އެފަދަ ގުޅުމެއް ފަލަކްއާ އޭނައާ ދެމެދު ހިނގަން މެދުވެރިވި ސަބަބެއް އޭނައަކަށް ނޭގުނެވެ. ސިކުނޑިއަށް ބާރުލުމުން ބޮލުގެ ރިހުން ހައްތާވެސް ގަދަވުން ނޫންކަމެއް ނުވިއެވެ. ލޮލަށް ފެންނަމުން ދާ މަންޒަރުތައް ދޮގުކުރަން އޭނަ ބޭނުމެވެ. ނަމަވެސް ކިހިނެއް ހެއްޔެވެ؟ ޔޫޝައުއަށް އަވަސް ނޭވާތަކެއް ދޫކޮށްލެވުނެވެ.\n”މަަންމާ… ބައްޕާ…” ޔޫޝައުއަށް ބުނެވުނެވެ. މަންމައާއި ބައްޕަގެ މޫނުމަތިން އޭނައަށް ފެނުނީ ރުޅިވެރިކަމެވެ.\n”ޚަބަރުދާރު!….. އަހަރެންގެ އަތުން ފައިން ގޯހެއް ނެހެދެނީސް އަހަރެންގެ ކުރިމަތިން ދުރަށް ދޭ!….” ރަސަލްގެ އަޑުގައި ވަނީ ރުޅިވެރިކަމެވެ.\n”ބައްޕާ…” އިޒްކާން އޭނަގެ ކޮއްކޮގެ ދިފާއުގައި ތެދުވިއެވެ. ހިތުގެ އަޑިން ޔޫޝައުގެ ކުށެއް ނެތްކަމަށް ބުނަމުން ދިޔައެވެ. ޔޫޝައު އެފަދަ ދަށު ދަރަޖައިގެ އަމަލެއް ނުހިންގާނެކަމުގެ ފުރިހަމަ ޔަޤީންކަން ވެސް އޭނައަށް އޮތެވެ. ޔޫޝައު އަކީ އެފަދަ ޒުވާނެއް ނޫނެވެ. އޭނަ ޔޫޝައުއަށް އިތުބާރުކުރެއެވެ. ދެރައީ ކޮއްކޮގެ ކުށެއް ނެތްކަން ހާމަކޮށްދެވެން ނެތީމައެވެ. ކޮއްކޮގެ ލޮލުން އޭނައަށް ފެންނަމުން ދިޔައީ ހައިރާންކަމާއި ސިހުމެވެ.\nރަސަލް އާއި ޔޫޝައުގެ ދެމެދަށް ވަނީ އިޒްކާން އެވެ. އިޒްކާން ކުށްވެރިއަކަށް ހިމާޔަތް ދޭން ފެށުމުން ރަސަލްގެ ރުޅިގަނޑު އިތުރަށް ގަދަވެގެން ދިޔައެވެ.\nބަލްޤީޝް ހުރީ ގަނޑުވެފައެވެ. މިއީ ބިރުވެރި ހުވަފެނަކަށް ވާނެ ނަމައޭ އޭނަގެ ހިތަށް އެރިއެވެ. އެސްފިޔަތައް ތަޅުވާލެވުނު އަދަދެއް ނޭގެއެވެ. ކިތަންމެ ވަރަކަށް އަމިއްލަ ނަފްސަށް ހަޤީޤަތް އޮޅުވާލަން އުޅުނުކަމުގައި ވިޔަސް އެއީ ވުން މުސްތަހީލުކަމެއް ކަމުގައި އޭނަގެ ސިކުނޑިން ސިގްނަލް ދެމުން ދިޔައެވެ. އޭނަ ޖެހޭނީ ހަޤީޤަތާ ކުރިމަތިލާށެވެ. ނަމަވެސް ޔޫޝައު އެފަދަ ޖަރީމާއެއް ހިންގަފާނެ ކަމާމެދު ހިތުގައި ޝައްކު އުފެދުނެވެ. ޔޫޝައު އަކީ އެފަދަ ވިޔާނުދާ ޒުވާނެއް ނޫނެވެ. އޭނަ ޔޫޝައުއަށް އިތުބާރުކުރެއެވެ. ނަމަވެސް ފެނުނު މަންޒަރުތައް ދޮގު ކުރާނީ ފަހެ ކިހިނެއް ހެއްޔެވެ؟ ހެކި އެހުރީ އޭނަގެ ކުރި މަތީގައެވެ. ހާސްކަމާއެކު އޭނައަށް މޫނުގައި ފިރުމާލެވުނެވެ. އެޢާއިލާއަކީ މާލޭގެ ޤަދަރުވެރި ޢާއިލާއެކެވެ. މިޚަބަރު ބޭރުތެރެއަށް ފެތުރިއްޖެނަމަ އެޢާއިލާގެ ނަން ވެސް ޚަރާބުވެގެން ދާނެއެވެ.\n”މީ، މީ….” ބަލްޤީޝްއަށް ޖުމްލަ ފުރިހަމަ ނުކުރެވުނެވެ. އޭނަ ފަލަކްއަށް ބަލާލިއެވެ. ކަރުނަ އަޅާފައި އެފަކީރު ރޮމުން ދިޔަ ތަން ފެނި ހިތުގައި ރިއްސާލިއެވެ. އެނާޒުކު ހަށިގަނޑަށް ލިބިފައިވާ އަނިޔާތަށް ފެނި ހަމްދަރުދީ ވެވުނެވެ. އެއީ ހަމަ ޔޫޝައު ފަލަކްއަށް ދިން އަނިޔާތަކެއް ހެއްޔެވެ؟ މިހެން ވާން ޖެހުނީ ކީއްވެގެން ހެއްޔެވެ؟ ޔޫޝައު މިހާ ދަށުދަރަޖައަކަށް ވެއްޓިގަތީ އޭނައަށް ދެވުނު ތަރުބިއްޔަތުގައި އުނިކަމެއް ހުރުމުން ހެއްޔެވެ؟ ދަރިފުޅަށް ހެވާއި ނުބައި ވިސްނައި ނުދެވުމުން ހެއްޔެވެ؟\n”އަހަރެން…. އަހަރެން….. ތެތް ހެދުންތައް ބަދަލުކުރަން ހުއްޓާ ފަހަތުން މީހަކު އަންނަހެން ހީވެގެން ބެލިއިރު އެއީ ޔޫޝައު…. ޔޫޝައު އަހަންނަށް ބަލަން ހުރި ގޮތުން ބިރުވެސް ގަތް، ހަޅޭއްލަވަން އުޅުމުން އަނގައިގެ މަތީ އަތް އެޅީ، ސަލާމަތަށް އެދި އަދޭސް ކުރުމުން އަހަންނަށް އަނިޔާކުރީ… ހީ ޓްރައިޑް ޓު ރޭޕް މީ….” ފަލަކް ރޮމުން ރޮމުން ކިޔައިދިނެވެ. އެވޭނީ ގިސްލުމުގެ އަޑުން ފަޒާގެ ހިމޭންކަން ނަގާލަމުން ދިޔައެވެ. އޭނަގެ އަޑުގައި ވޭނީ ރިހުމެއް އެކުލެވިގެން ވެއެވެ. މާހުތާބް ފަލަކްގެ ބުރަކަށީގައި ފިރުމަމުން ދިޔައެވެ. އޭނައަށް ވެސް ވަނީ ރޮވިފައެވެ. ހުސް ދެއްކުން ތެރިކަމެވެ.\n”ފަލަކްގެ ކޮން ކުށެއް އޮވެގެންތަ މިފަދަ ބޮޑު އަނިޔާއެއް ދިނީ؟، ޖަވާބު ދީބަލަ، އަހަރުމެން ނިކަމެތި ބަޔަކަށް ވީމަ ބޭނުން ގޮތެއް ހަދާލެވިދާނެ ކަމަށްތަ ޔޫޝައު ހީކުރަނީ؟…. އެފަކީރު މުޅި ދުނިޔެއަށް ބަދުނާމުވީ، ކުށްވެރިވާނީ ވެސް އަހަރެންގެ ދަރިފުޅު، އޭނައަށް ރުހުމުގެ ލޮލަކުން އެއްވެސް މީހަކު ބަލާނުލާނެ، އަންހެންކުއްޖެއްގެ އެންމެ އަގުބޮޑު އެއްޗަކީ އަބުރާއި އިއްޒަތް، އެކަމަކު މިއަދު ޔޫޝައު ފަލަކް އަތުން އެހުރިހާ އެއްޗެއް ވެސް ފޭރިގެންފި…” މާހުތާބް ކުރެހިފައިވާ އަޑަކުން ބުންޏެވެ. އޭނައާއި ބަލްޤީޝްގެ ހަތަރުކަޅި ހަމަވެގެން ދިޔައެވެ. މާހުތާބްގެ ދެލޮލުގައި ވި ޝުއޫރުތަކުން ބަލްޤީޝްގެ ހާސްކަން އިތުރުކުރުވިއެވެ. މިކަމަށް ހައްލެއް ހޯދަން މަޖުބޫރު ކުރުވިއެވެ. ހިތާއި ދެކޮޅަށް ވިޔަސް މެއެވެ. އެހެންނޫންނަމަ އޭނަގެ ސިއްރުތައް ބޭޒާރުވެގެން ހިނގައިދާނެ ކަމުގެ ބިރު ފުރަތަމަ ފަހަރަށް ހިތުގައި އުފެދިގެން ދިޔައެވެ. މާހުތާބްގެ އެބައިލުމުން އެކަން ހާމަކޮށްދީފި އެވެ.\nޔަޝްމް ހުރީ އަމަލްގެ އަތަށް ބާރުކޮށްލައިގެންނެވެ. ދެއެކުވެރިން ވެސް ތިބީ އަޖައިބުވެ އަންތަރީސް ވެފައެވެ. ފަލަކް ދެކެ ހަމްދަރުދީ ވެވުނެވެ. އެންމެންގެ ކުރިމަތީގައި ފަލަކްގެ މައުސޫމުކަން ވެއްޔާއި މޮޑެވިގެން ދިޔައީއެވެ. ރަހުމެއް ނެތް އިންސާނެއްގެ ޝިކާރައަކަށް ވެގެން ދިޔައީއެވެ.\n”އަހަރެންގެ ދަރިފުޅަށް އިންސާފު ހޯދަދީ، އާދޭސްކުރަން، މިޚަބަރު ފެތުރިއްޖެނަމަ ފަލަކްގެ ދިރިއުޅުން ބަރުބާދުވެގެން ދާނެ…….” މާހުތާބް ރޮމުން އާދޭހުގެ ރާގަކަށް ރަސަލް އާއި ބަލްޤީޝްއާ ނަޒަރު ބައްދަލުކޮށްލިއެވެ. ދަރިފުޅަށް ”އިންސާފު” ހޯދައިދޭން ވެރިންގެ ފައިބުޑަށް ވެއްޓި އާދޭސްކުރަން ވެސް އޭނަ ހުރީ ތައްޔާރަށެވެ.\n”ފަލަކްއަށް އިންސާފު ލިބޭނެ…” ބަލްޤީޝް ބުންޏެވެ. އޭނަ ފަލަކްއާ ޔޫޝައުއަށް ބަލާލަމުން ފުން ނޭވާއެއް ލިޔެވެ. އޭނަގެ ނިންމުން އޭނަ ނިންމީ އަމިއްލަ ނަފްސާ ވަރުގަދަ ހަނގުރާމައެއް ކުރުމަށް ފަހުއެވެ. އިސްއުފުލާލި ޔޫޝައުއާ ބަލްޤީޝްގެ ހަތުރުކަޅި ބައްދަލުވެގެން ދިޔައެވެ. މަންމަގެ ނިންމުން އައިސްފާނެ ގޮތަކާމެދު ޔޫޝައުގެ ސިކުނޑި ހާސްކަމެއްގެ ތެރެއަށް ގެނބިގެން ހިނގައްޖެއެވެ. އޭނައަށް އެއްޗެއް ބުނުމުގެ ފުރުސަތު ވެސް ބަލްޤީޝް ނުދިނެވެ.\n”ޔޫޝައުއާއި ފަލަކްގެ ކައިވެނި އަންނަ ހަފްތާގައި ހަމަޖެހިގެން ދާނެ…. ފަލަކްއަށް ދެރައެއް ލިބިދާނެ ކަމާމެދު މާހުތާބް ވިސްނާކަށް ނުދެޖޭނެ، އަދި މިހާދިސާ އިތުރު މީހެއްގެ ކަންފަތާ ހަމައަށް ފޯރަފާނެ ކަމާމެދު ވެސް ވިސްނާކަށް ނުޖެހޭނެ….” ބަލްޤީޝް އޭނަގެ ނިންމުން އިއްވާލުމާއެކު މުޅިތަނަށް ޒަލްޒަލާއެއް އައިކަހަލައެވެ. ރަސަލްއަށް ވެސް ބަލްޤީޝްގެ މޫނަށް ބަލާލެވުނެވެ.\n”މަންމާ، ކަމުގެ ތެދު ދޮގު ބެލުމެއް ނެތި ކޮންކަހަލަ ނިންމުމެއްތަ ތި ނިންމީ؟، ކޮއްކޮ އެފަދަ ޖަރީމާއެއް ނުހިންގާނެކަމުގެ ޔަޤީންކަން އަހަންނަށް އެބައޮތް…” އިޒްކާންއަށް ނުހުރެވިގެން ބުނެވުނެވެ. އެއާއެކު މާހުތާބްގެ ހިތް ތެޅިގަތެވެ.\n”ފެންނަން ހުރި ހެކިތައް އިޒްކާންއަށް ނުފެންނަނީތަ؟….” ބަލްޤީޝް ބުންޏެވެ. މާހުތާބްއަށް ހަމަޖެހުމުގެ ނޭވާއެއް ދޫކޮށްލެވުނީ ދެނެވެ.\n”މަންމާ…” ޔޫޝައު ވާހަކަ ދައްކަން އުޅުނެވެ.\n”މަންމައަށް މިނިންމުން ނިންމަން މަޖުބޫރުކުރީ ވެސް ޔޫޝައު، މިނޫން ގޮތަކަށް މިމައްސަލަ ހައްލުކުރެވެން ނެތް، މިއަދު ޔޫޝައުގެ ސަބަބުން ހަލާކުވެގެން އެދިޔައީ ކުށެއް ނެތް އަންހެންކުއްޖެގެ ދިރިއުޅުން، މި ނިންމުން ދެން ބަދަލުނުކުރެވޭނެ…”\nޔޫޝައުއަށް އިސްދަށަށް ޖަހާލެވުނެވެ. އެދެލޮލުގައި ކަރުނަތައް ވެސް ބޮޑިވެގެން ދިޔައެވެ. ލޮލުން ފޭބި ކަރުނަތައް އަތުގެ ފުށަތުން ފޮހެލަމުން އޭނަ އެތަނުން ދާން ހިނގައިގެންފިއެވެ. އޭނަ ހުރީ އިންތިހާއަށް ދެރަވެފައެވެ. މަންމަގެ ނިންމުމާ މެދު ރުޅިވެސް އާދެވުނެވެ.\nފަލަކްގެ ގިސްލުމުގެ އަޑު މަޑުވެގެން ދިޔައެވެ. މާހުތާބްގެ ތުންފަތުގައި ސިއްރުވެރި ހިނިތުންވުމެއް ދުވެލިއެވެ. މާހުތާބްގެ މޭގައި މޫނު ފޮރުވާލައިގެން އޮތް ފަލަކްގެ މޫނު ވަނީ އުޖާލާ ވެފައެވެ. މިއިން ޒަމާނެއްގައި ވެސް އެހާ ބޮޑު އުފާވެރިކަމެއް އޭނައަށް ލިބުނު ހެނެއް ހިޔެއް ނުވެއެވެ. ހިތް އުފަލުން ގޮސް ނަށާލިއެވެ. ރޭވުން ކާމިޔާބު ކުރެވުނީތީއެވެ. ދެމައިން ވެސް ތިބީ ލިބުނު ކާމިޔާބާ މެދު ހިތްހަމަ ޖެހިފައެވެ.\n”އަހަރެން ހީކުރީ ޔޫޝައުއަކީ ޖެންޓްލެމެންއެއް ކަމަށް، އެކަމަކު ޔޫޝައުގެ ގޮތް މިއެނގުނީ އަދި ކިރިޔާއެއްނު….” ޔަޝްމްއާއެކު ހިނގައިގަތް އަމަލް ބުންޏެވެ. އޭނައަށް އަދިވެސް ޤަބޫލުކުރަން ދަތިވެފައިވާ ކަހަލައެވެ.\n”އަނެއްކާ އެއީ އެކޮންކަހަލަ ނިންމުމެއްތަ؟… ވިކްޓިމްއަށް އިތުރަށް އެބިއުސް ކުރުމުގެ ފުރުސަތެއްނު އެފަހިވެގެން ދިޔައީ؟… ޓިޕިކަލް ތިންކިންގް، އަހަރެންނަމަ ކޯޓަށް ދާނީ……” ބަލްޤީޝްގެ ނިންމުމާމެދު އަމަލް ހިތްހަމަޖެހުނު ކަމަކަށް ނުވިއެވެ. އޭނަ ދުށް ގޮތުގައި ޔޫޝައުއަށް ހައްޤުވެގެން ވާ އަދަބު ލިބެން ޖެހޭނެއެވެ. މިނިވަންކަމާއެކު އުޅެން ދޫކޮށްލެވިގެން ނުވާނެއެވެ.\n”އެކަމާ އަހަރުމެންނަށް ކުރެވޭނީ ކޮންކަމެއް؟، އެކަމަކު މަންމަ ވަރަށް ވިސްނާފަ ނެގި ޑިޒިޝަންއެއް ހެން އަހަންނަށް ހީވަނީ…..” ޔަޝްމް ބުނެލިއެވެ.\n”އެކަމަކު ޔޫޝައުއަކަށް ލެސަންއެއް ނުލިބޭނެ އެހެން ހަދައިގެންނެއް، ކިހިނެއް އެނގޭނީ އޭނަ އެހެން ކުއްޖަކަށް އެހެން ނަހަދާނެ ކަން….” އަމަލް ބުނެލިއެވެ.\n”އަމަލް ދެން އެވާހަކަ ހުއްޓާލަމާ، އަހަރުމެންނަށް އެކަމުގައި ދެން ކުރެވޭނެ ކަމަކީ ކޮބާތަ؟…” ޔަޝްމް ބުންޏެވެ.\n”ފަލަކްއާ މެދު ވިސްނާލެވުމުން ހާދަ ދެރައެބަވެޔޭ…. ޕުއާރ ސޯލް…” އަމަލް ދެރަވެފައިވާ ރާގަކަށް ބުންޏެވެ.\nއިޒްކާން އޭނަގެ ބެކްޕެކް އިން ނަގައި ދިން ޓީޝާޓަކާއި ސޯޓެއް ޔޫޝައު ލައިގެން ގޮސް އިނީ ދޮންވެލިގަނޑު މަތީ އިށީންދެލައިގެން ކުރިމަތިން ފެންނަން އޮތް މޫދަށް ބަލަހައްޓައިގެންނެވެ. އޭނަގެ ބޮލަށް ވަނީ ބަރުވެފައެވެ. ފަލަކްގެ ވާހަކަތަކާއި ފެނުނު މަންޒަރުތައް އޭނައަށް އުނދަގޫކުރަމުން ދިޔައެވެ. އެއާއެކު އޭނައަށް ނަޒަރު ހިންގާލެވުނީ ދެއަތަށެވެ. އެއަތުގެ ތެރެއަށް ލައި އަންހެންކުއްޖެއްގެ ހަޔާތް ފޭރިގަނެވިއްޖެއެވެ. އެއާއެކު އަމިއްލަ ނަފްސުދެކެ އޭނަ ރުޅިއައެވެ.\n”ޔޫޝައު…” އިޒްކާން ގޮވާލިއެވެ.\n”އަހަރެން ބޭނުންވަނީ އެކަނިވެލަން…” އިޒްކާންއަށް ޔޫޝައުއާ އަރާހަމަނުކުރެވެނީސް ޔޫޝައު ބުނެލިއެވެ. ނަމަވެސް އިޒްކާން އައިސް ޔޫޝައު ގާތު އިށީނެވެ. އެއާއެކު ދާން ޔޫޝައު ތެދުވުނެވެ.\n”މަ ބުނި އެއްޗެއް އަޑެއް ނީވޭތަ؟، ޖަސްޓް ލީވް މީ ބީ….” ޔޫޝައު ރުންކުރު ވިއެވެ.\n”ޔޫޝައު ތިހުރީ މެންޓަލީ ސްޓޭބަލް ކޮންޑިޝަންގައެއް ނޫންކަން އެނގޭތީ އަހަރެން ބޭނުމެއް ނޫން ޔޫޝައު އެކަނިކޮށްލާކަށް….” އިޒްކާން ވިސްނައިދޭ ރާގަކަށް ބުންޏެވެ. ”ކޮންމެ މީހަކު ބުންޏަސް އަހަރެން ޤަބޫލެއް ނުކުރާނަން އެއީ ތެދުކަމަށް……” އިޒްކާން އިތުރުކޮށްލިއެވެ. ކޮންމެވެސް ނުބަޔެއް އުޅޭހެން އޭނައަށް ހީވެއެވެ.\n”އައި ޑިޑް ދެޓް ޓު ހާރ، މަންމަ ބުނިހެން ފެނު ހެކިތަކުން ނުވިސްނެނީތަ!….” ޔޫޝައު ލޯމަރާލަމުން ބުންޏެވެ. ”އަހަރެން ކުރި ކުށުގެ ސަޒާ އަހަންނަށް މިލިބެނީ….”\n”ޔޫޝައު…” އިޒްކާން ބުނަން އުޅުނު ޖުމްލަ ޔޫޝައު ހުއްޓުވިއެވެ.\n”މަ ބުނެފީމެއްނު ދާށޭ…” ޔޫޝައު ލަފްޒުތަކަށް ބާރަލަމުން ބުންޏެވެ. ”ބަލަ އަދިވެސް ހުރީތަ؟…”\nއިޒްކާން ހުރީ ބުނާނެ އެއްޗެއް ނޭގިފައެވެ. އެއީ ހަމަ ޔޫޝައު ހެއްޔެވެ؟ އޭނައަށް ވާހަކަ ދެއްކުމުގެ ފުރުސަތެއް ވެސް ނުދީ ޔޫޝައު ހިނގައިގަތީ ދުރަށެވެ. ޔޫޝައު އެކަނި ދޫކޮށްލަން އޭނަގެ ޒަމީރު ދެކޮޅު ހެދިއެވެ. ޔޫޝައު މޮޔަ ކަމެއްކޮށްފާނެތީ އޭނަ ޔޫޝައުގެ ފަހަތުން ދިޔައެވެ. އެއާއެކު ޔޫޝައުގެ ރުޅިގަނޑު އިތުރަށް ގަދަވުން ނޫންކަމެއް ނުވިއެވެ.\n”އަހަރެން ސާފު ދިވެހި ބަހުން ބުނެފީމެއްނު، އަހަރެން އެކަނި ހާލަށް ދޫކޮށްލާށޭ…” ޔޫޝައު ފިޔަވަޅުތަކަށް ހުއްޓުމެއް ގެންނަމުން އިޒްކާންއާ ކުރިމަތިލި އެވެ. ޔޫޝައުގެ ބުމަވަނީ ގޮށްޖަހާލެވިފައެވެ. އޭނަ ހުރީ ރުޅިވެރިކަމާއެކު އިޒްކާންއަށް ބަލަންށެވެ.\nއިޒްކާން ގޮތް ދޫނުކުރާނެކަން އެނގުމުން ބަލާކަށް ނުހުރެ އޭނަ އިޒްކާންގެ މޫނުމައްޗަށް ގޮށްމުށުގެ އެތިފަހަރެއް ވީއްލާލިއެވެ. އިޒްކާންއަށް ފަހަތަށް ޖެހިލެވުނެވެ. މޫނުމަތިން ކުޑަ ތަރިތަކެއް ބުރާލައިފިއެވެ. އިޒްކާންއަށް ނޭފަތުގައި އަތް އަޅާލެވުނެވެ. ތުންފަތް ފަޅައިގެން ގޮސް ލޭ އޮހެރެނީއެވެ. ޔޫޝައުއަށް ހަމަހޭވެރިކަން ވީ ދެނެވެ.\n”ސޮރީ، ތަދުވޭތަ؟، ވަޓް ވޯޒް އައި ތިންކިންގް؟….” ޔޫޝައު ދެރަވެފައި އެހިއެވެ. އަދި އިޒްކާން ކައިރިއަށް ޖެހިލިއެވެ.\n”ކުޑަކޮށް ތަދުއެބަވޭ، ބަޓް އައިލް ލިވް…” އިޒްކާން ހިނިތުންވާން އުޅުނެވެ. އޭނަ ޔޫޝައުއަށް ބަލާލިއެވެ. ޔޫޝައުގެ މޫނު ވަނީ މިލައިގެން ގޮސްފައެވެ. ދެލޮލުގައިވަނީ ހިތާމައެވެ.\n”އަހަންނަށް އެނގޭ އެނިންމުމުގެ ސަބަބުން ރަސަލް ހިތްހަމަނުޖެހޭނެކަން، އަހަރުމެންނަށް ވުރެ ދަށް ފެންވަރުގެ ކުއްޖަކު ޢާއިލާއަށް ގެންނަން ބޭނުން ނުވާނެކަން ވެސް، އެކަމަކު މިވަގުތަށް އެއީ ރަގަޅު ނިންމުމެއް….. ޔޫޝައު ކުރީކީ ވެސް ރަގަޅު ކަމެއް ނޫން، އޭނައާ މެދު އަހަރުމެންނަށް އަމަލު ކުރެވުނީ ވެސް ރަގަޅަކަށް ނޫން… އެކަމަކު އަހަރެން ބިރުއެބަގަނޭ ޔޫޝައުއަށް ކަމެއް ވެދާނެތީ، ރަސަލް އަހަރެން ބިރުގަނޭ މިނިންމުމުގެ ސަބަބުން ޔޫޝައު އަހަރުމެންނާ ދުރުވެދާނެތީވެސް، އޭނަ ނުބައި މަގެއް ޚިޔާރުކޮށް ފިއްޔާ ކިހާ ދެރަ؟…. އޭނަ އެހުންނަނީ ވަރަށް ބޮޑަށް ދެރަވެފަ، ކުރެވުނު ކަންތަކާ މެދު ލަދުގެންފަ، މާފަށް އެދެން ބޭނުން ވެފަ….”\nރަސަލް އާއި ބަލްޤީޝް ތިބީ ކޮޓަރީގައެވެ. ދަތުރު ނިމިގެން ދިޔައީ އޭނަ ހީވެސް ނުކުރާ ފަދަ ގޮތަކަށެވެ. އުފަލާ ހިތްހަމަޖެހުމާއެކު ދަތުރު ނިމިގެންދާނެ ކަމަށް އުއްމީދުކޮށްގެން ހުއްޓާ އައި ވަރުގަދަ ޒަލްޒަލާ ނިކަން ދެކިބަލާށެވެ.\nޔޫޝައު ވެސް ގެއަކުން ނުފެނެއެވެ. ގެއަށް ވެރިވެފައި އޮންނަނީ މަރުފަދަ ހިމޭންކަމެކެވެ. ރަސަލް ހުންނަނީ ޔޫޝައު ދެކެ ރުޅި އައިސްފައެވެ. ޔޫޝައުއާ ވާހަކަ ދައްކަނީ ހަމައެކަނި އިޒްކާންއެވެ. ބަލްޤީޝް ވެސް ރުޅި މޫނެއް ހަދައިގެން ހުއްޓެއްކަމަކު ޔޫޝައުގެ މޫނުމަތިން ފެންނަ ހިތާމައިގެ ކުލަވަރުތަކުން ހިތް މަޑު ފުށްކޮޅަކަށް ބަދަލުވެގެން ދެއެވެ. ނަމަވެސް ރަސަލް ހުންނަނީ އޭނަގެ ގޮތުގައެވެ. ދަތުރަށް ފަހު ބަލްޤީޝްއަކާ ވެސް ވާހަކައެއް ނުދައްކައެވެ. މިހާރު ކާމޭޒު ދޮށުން ވެސް ޔޫޝައު ނުފެނެއެވެ. މިހުރިހާ ކަމަކާ ހުރެ ބަލްޤީޝްގެ ބޯގޮވާ ހިސާބަށް ދިޔައެވެ. އެދުވަހު ދަތުރު ނުދެވުނު ނަމައޭ އޭނަގެ ހިތަށް އެރިއެވެ.\n”އެސުންޕާ ގަނޑު އުފަންވި ދުވަހަށް އެދުވަސް ވީތީ މިހުރިހާ ކަމަކާ ކުރިމަތިލާން ޖެހުނީ…. އޭނައާ ހެދި ވާހާ ކަންތަކޭ…….” ބަލްޤީޝް ހިތާހިތުން މިޝްޔާއަށް ބަދުދުޢާ ކުރިއެވެ. ދިމާވި ކަންތައް އޭނަ އެޅުވީ މިޝްޔާގެ ބޮލުގައެވެ.\n”އަހަރެން ބޭނުންވަނީ ޔޫޝައުއަށް އެކުރެވުނީ ކިހާވަރެއްގެ ކަމެއްކަން އޭނައަށް ވިސްނައިދޭން، މާފް ދެވެން ނެތްކަން އަންގައިދޭން، އެފަދަ ކަންކަމަށް އެއްބާރުލުން ދޭކަށް އަހަރެން ބޭނުމެއް ނޫން….” ރަސަލް ބުންޏެވެ. އޭނަގެ ވާހަކަ ދެއްކުމުގެ ރާގު ހުރި ގޮތުން ދެން އިތުރަށް އެމައުޟޫއަށް ދާން ބޭނުންނުވާކަން ހާމަކޮށްދެއެވެ.\nބަލްޤީޝް މާޔޫސް ކަމާއެކު ގޮސް އެނދުގައި އިށީނެވެ.\n”ކޯޓު ހިސާބުން ކައިވެނީގެ ކަންތައް ނިންމާލަން އަހަރެން ބޭނުންވަނީ…” ބަލްޤީޝް އޭނަ ރާވާލާފައި ވާ ގޮތް ރަސަލްއަށް ހާމަކުރިއެވެ. ރަސަލްގެ ފަރާތުން އެކަށީގެން ވާ ފަދަ އެއްބާރުލުމެއް ނުލިބުނެވެ. އޭނަ ވެސް އެކައިވެންޏާ މެދު ހިތްހަމަ ޖެހޭހެނެއް ހިޔެއް ނުވެއެވެ.\nދުވަސްތައް ފާއިތުވަމުން ދިޔައެވެ. ޔޫޝައު އާއި ފަލަކްގެ ކައިވެނީގެ ކަންތައް ވެސް ހަލުވިކަމާއެކު ކުރިއަށް ދިޔައެވެ. ރަންކިޔުމުގެ ރަސްމިއްޔާތު ނިމިގެން ދިޔައެވެ. އުފާވެރިކަން ވެރިވެފައި ވަނީ ހަމައެކަނި ފަލަކްގެ ހަޔާތަށެވެ. އެކަނި ވުމާއެކު އޭނައަށް ނަށާލެވެއެވެ. ގިނަ ދުވަސްތަކެއް ނުވެ ޔޫޝައު ވެގެން ދާނީ އޭނަގެ ހައްޤަކަށެވެ. އެޚިޔާލުން އެކަނިވެސް އުފާވެރި ހިނިތުންވުމެއް ތުންފަތަށް ވެރިވެގެން ދެއެވެ.\nޔޫޝައު ގިނަ ވަގުތު ހޭދަ ކުރަނީ ކޮޓަރީގައެވެ. މާޔޫސްކަމާއެކުގައެވެ. އޭނައަށް އެނގޭހާ ވެސް އެއްޗަކީ މިކައިވެނިން އޭނައަށް އުފާވެރިކަމެއް ނުލިބޭނަކަމެވެ. މިއީ އޭނަ ކުރި ފާފަ ދުނިޔޭގެ ލޯތަކަށް ފޮރުވަން ކުރެވޭ ކައިވެންޏެއް ކަމެވެ. ރުޅި އަންނަނީ އަމިއްލަ ނަފްސުގެ ކޮންޓްރޯލް ގެއްލި އެފަދަ ދަށު ދަރަޖައަކަކަށް ވެއްޓި ގަނެވުނީމައެވެ.\nދީމްގެ ފޯނަށް ނުދަންނަ ނަންބަރަކުން މެންދުރު ގަޑީގައި ގުޅާލިއެވެ. އޭނަ ނަންބަރަށް ބަލަން ހުރެ ފޯނު ނެގިއެވެ. ނަގާއިރަށް ކަންފަތުގައި ޖެހުނީ ފަލަކްގެ އަޑެވެ.\n”ހެލޯ، ދީމް؟… އުފާވެރި ޚަބަރެއް ދޭން މިގުޅީ، ޔޫޝައު ދެވަނަ ކައިވެންޏެއްކޮށްފި، އެންޑް ގެސް ހޫޒް ދަ ލަކީ ގާރލް؟ މީ….” ޖެއްސުމުގެ ރާގަކަށް ފަލަކް ބުންޏެވެ. ”ކޮންގްރޭޓްސްއޭ ނުބުނާނަންތަ؟…”\nޔޫޝައުގެ ކައިވެނީގެ ޚަބަރު ލިބުމާއެކު ބާރުގަދަ އަތަކުން ދީމްގެ ހިތުގައި ހިފާ ފިސްފިންކޮށްލެވު ހެން ހީވިއެވެ. ދުވަހަކު ވެސް އެފަދަ ބޮޑު ވޭނެއް ތަހައްމަލް ކުރެވުނު ހެނެއް ހިޔެއް ނުވެއެވެ. މެޔަށް އެރި ލޮޅުންގަނޑު ގެ ސަބަބުން ފަޅިސިކުންތުކޮޅެއްގެ ތެރޭގައި ކަރުނަތައް ފައިބައިގެންފިއެވެ. ހިއްސުތަކަށް ލޮޅުން އަރައި އަތުން ފޯނު ދޫވެގެން ގޮސް ބިންމައްޗަށް ވެއްޓުނެވެ.\nދުވެލާފައި ގޮސް ކޮޓަރިއަށް ވަން ގޮތަށް ދީމްއަށް ބާރުބާރަށް ރޮވިއްޖެއެވެ. އެމަންޒަރު ފެނުނު މީހެއްގެ ހިތް ހަލާކުވީސްކަން ކަށަވަރެވެ. ފާއިތުވާން ފެށި ކޮންމެ މިނެޓަކާއެކު ދީމްގެ ހިތުގައި ވާ ރިހުން އިތުރަށް ގަދަވުން ނޫން ކަމެއް ވެސް ނުވިއެވެ.\n”މިއަދު ޔޫޝް އާޚަޔާތެއް ފެށީ…. އަހަ… އަހަރެން ބާކީ ވީ….” ދޮރަށް ލެނގިލައިގެން ހުރި ދީމްއަށް ޓައިލްސް މައްޗަށް ތިރިވެވުނެވެ. ބާރަށް ގިސްލެވިދާނެތީ އޭނައަށް އަނގައިގައި އަތް އަޅާލެވުނެވެ.\nދީމް އަލަމާރިއަށް ލެނގިލައިގެން އިންއިރު ހުޅުވާލެވިފައިވާ ކުޑަދޮރުތަކުން ވަން ރޯޅިތަކާއެކު ކައިރީގައި އޮތް ފައިލުގައި ހުރި ގަނޑުތައް އުދުހިގެން ދިޔައެވެ. ދީމް އެކަމަށް ފަރުވާލެއް ނުބެހެއްޓިއެވެ. އެގައިވާ ލިޔެކިޔުންތައް ފެންނަ ކޮންމެ ފަހަރަކު އެހިތުގެ ޒަހަމްތައް އިތުރަށް ފުންވެގެން ދިޔައެވެ. އެއީ ދޮގަކަށް ވިނަމައެވެ. އެހެންނޫންނަމަ މިއަދު ޔޫޝައު އެހެން މީހެއްގެ ހައްޤަކަށް ވާތަން ދެކެން ވެސް ނުޖެހުނީހެވެ. ހިތުގައި އަޅާ ވޭން ވެސް ބަރުދާސްތުކުރަން ނުޖެހުނީހެވެ.\nދީމްގެ ރުއިމުގެ އަޑަށް ޖުވޭރިޔާ ކަންބޮޑުވެފައި ހުރެ ކޮޓަރީގެ ދޮރުގައި ޓަކިދިނެވެ. ދެން އިވިގެން ދިޔައީ ތަޅުދަނޑިވަޅަށް ތަޅުދަނޑިއެއް ކޮއްޕާލި އަޑެވެ. އޭގެ ސިކުންތުކޮޅެއް ފަހުން ދޮރު ހުޅުވިގެން ދިޔަ އަޑު ވެސް އިވުނެވެ. މިއިން އެއްވެސް ކަމަކަށް ދީމް ފަރުވާލެއް ނުބެހެއްޓިއެވެ. އެތެރެހަށީގައި އުފެދިފައިވާ ތޫފާން އެހާމެ ވަރުގަދައެވެ. ހިތް ވަނީ އެތިކޮޅުތަކަށް ބުރައިގެން ގޮސްފައެވެ. ދެފައިގެނެސް މެގައި ޖައްސާލައިގެން އިންއިރު ދެއަތްތިލައިން މޫނު ވަނީ ފޮރުވާލެވިފައެވެ. ލޮލުން ފައިބަމުން ދިޔަ ކަރުނަތައް ޓައިލްސްމައްޗަށް ފައިބާފައި ހުއްޓެވެ. އަދި ބައެއް ކަރުނަ ތިކިތައް ނުކިޔަމަންތެރިކަމާއެކު ހިމަހޯލި އިނގިލިތަކުގެ ތެރޭން ފޭދެމުން ދިޔައެވެ.\n”سبحان الله….” އެތެރެއަށް ވަން ޖުވޭރިޔާއަށް ބުނެވުނެވެ. ކޮޓަރިއަށް ވެރިވެފައިވާ އަނދިރިކަމަށް ނިމުމެއް ގެނައި ވަގުތު އޭނަގެ މޭގަނޑު އަނގަޔަށް އަންނަ ގޮތް ވިއެވެ. ދުވެލާފައި ދެވުނީ ދީމް ގާތަށެވެ.\n”ދަރިފުޅާ، ކިހިނެއް ވީތަ؟… މަންމައަށް ކިޔައިދީބަލަ…… އޭރުންނެއްނު މަންމައަށް އެހީވެދެވޭނީ…” ޖުވޭރިޔާގެ އަޑު ތުރުތުރު އަޅައެވެ. ދީމް އެއިން ގޮތަށް އިނީއެވެ. ގިސްލަގިސްލާފައި ރޮނީއެވެ. ޖުވޭރިޔާ ބިރުގަތެވެ. އޭނަގެ ސަމާލުކަން ކޮޓަރިތެރޭ އުދުހެމުން ދިޔަ ގަނޑުތަކަށް ހުއްޓުނީ ދީމްގެ ޑޮކްޓަރަށް ގުޅަން އުޅުނު ވަގުތުގައެވެ. އެއިން ގަނޑެއް ނަގާ ކިޔާލުމާއެކު ހީވީ ފައިގެ ދަށުން ބިންގަނޑު ދެމިގެން ދިޔަ ހެންނެވެ. ހާސްކަމާއެކު އޭނަ ދެވަނަ ފަހަރަށް ވެސް އެގަނޑު ބެލިއެވެ. އެއީ އޭނައަށް ހީވި ގޮތަކަށް ވުމަށް އެދި ދުޢާ ކުރާ ހާލުގައެވެ.\nއެއީ ޓެސްޓްތަކެއްގެ ރިޕޯޓެވެ. ޖުވޭރިޔާގެ މެޔަށް ފިނިވެގެން ދިޔައެވެ.\n”ދީމް، މިކޯޗެއް؟…” ޖުވޭރިޔާއަށް ބުނެވުނެވެ. އޭނަގެ ހިތުގެ ތެޅުން ވަނީ އަވަސް ވެފައެވެ. ދީމްގެ ފަރާތުން ޖަވާބެއް ނުލިބުނެވެ. މަންމަގެ ސުވާލު އަޑު އިވުމުން އޭނައަށް އިތުރަށް ރޮވުނީއެވެ.\n”ދީމް މަންމަގެ ސުވާލަށް ޖަވާބު ދީބަލަ! މި…މި ކޯޗެއްހޭ!!!…” ޖުވޭރިޔާގެ އަޑު ތުރުތުރުއަޅައެވެ. މިފަހަރު އަޑު ވެސް ބާރެވެ.\nDhym preg vy dhw. Just wow ??\nKamana kaley vaahaka liyaa meehakah balaafa haadha moyaey. Eynna preg nama yoosh kairin dhurah nudhaane dho. Dheem ge bodu bayyeh or dharin nulibeythee eyna dhuruvaaneee. Kamana sikindeega theiy kameh ves nuhurey dho. Ehnve kamana liyaa vaahaka thah hama nujeheny.\nGuys now u can differentiate difference between this Ira and that Ira her comments will haveatick mark 😉\nSorry I mean this Ira ge comments ga hunaane smiley\nIra kn kale kaley eh kiyaakah. May be shes ryt. Dhn ehnvihyaa vaahaka numeynii kihineh molhumyha bunebala. Dhym bodu bahyeh jehunii eyna kokko comaga ove maruvanii marinuvanyaa izyan ah libeynii dhn yashm ooo. Look who eva yu r. There will alwayx beatwist.\nWow vrh habeys hama kiyaa hiyvanee\nWowwww vrh vrh reethi…\nWowwww v reethi\nDheem preg eh nuvaane. Stry v reeeeeeeeeethi\nPossibly dheem hasabrain tumor or some sickness that she will die. I don’t like the falak lady. Can we know what happened with mishya or get yashm and izkan’s relationship to the next level\ni guess dhym bodu bayyeh hunnany..smthing like AIDS.. muthaa plxx knmes irakn falak ge hagygay falhaa aruwaalahchey +am really desperate to knw abt izkan’s past(plxx make it really romantic) caux this isaluv stry…\nDhym bodu bahyeh jehihjehyaa obviously maru dhw vaanii. Dhn coma ga oinmanje hey araanytha. Dhn wht abt yashm n iskan. Dhym preg vihyaa kanneyge rangalhuvaanii. Eyrah dhym aa yushau gulhuvaafa coma ga oi manje maraalaanii. Heheh thtx my opinion ???\nDheem ah jehifa hunnaaneee aids or HIV….. mi dheythinkure ehchakah nuvehjeyya aridhafus roagaaa….. vaaahaka hama habooooooooooos……\nPlz bust falak n maahuthaab n reveal the suspense behind izkaan n mishya ge past… n then yashm aa izkaan ge story unfold kollaba avahah muthaa… i think dheem is expecting…???? Very nice story muthaa…\nAids eh noon…mmmmm I think cancer.?vaaahaka vrh reethi egey..\nކޮންމެވެސް އެއް ދުވަހަކުން…\nލޯބި May 5, 2018


BREAKING: Raajje In Covid Jehigen Niyaavi Meehunge Adhadhu 63 Ah - Vaguthu\nސިއްހީ އޮފިޝަލުންތަކެއް އެމްބިއުލާންސް ކައިރީގައި. --- ވަގުތު އިމޭޖަސް\nރާއްޖެ އިން ކޮވިޑް ޖެހިގެން ނިޔާވި މީހުންގެ އަދަދު 63 އަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ކުރި ޓުވީޓެއްގައި ވިދާޅުވީ އައިޖީއެމްއެޗް އީއާރަށް ގެނައި 67 އަހަރުގެ ދިވެހި ފިރިހެނަކު ނިޔާވެގެން ކޮވިޑް-19 އަށް ޓެސްޓް ކުރުމުން އެމީހާގެ ނަތީޖާ ފައިސިވެފައިވާ ކަމަށެވެ.\nEarly morning at 05:30 ama67 year male brought to IGMH/ER in an unresponsive state was declared dead at 06:00am\nThis is the 63rd COVID-19 death in the Maldives\nއެމީހާ ހަބަރު ހުސްވެގެން، އައިޖީއެމްއެޗަށް ގެނައީ ރޭ ފަތިހު 5:30 ހާއިރުއެވެ.\nއެޗްޕީއޭ އިން މިހާރު ކަނޑައަޅާފައިވާ ގޮތުގައި އެމީހާ ނިޔާވެފައި ވަނީ ކޮވިޑް ބަލި ޖެހިގެންނެވެ. އެމީހާއަކީ ސިފައިންގެއަށް ގިނަ ދުވަސްތަކެއް ވަންދެން ހިދުމަތް ކުރި ގ.ގުޑްލައިފް، އަބްދުއްލަތީފް ހަސަންއެވެ. އޭނާގެ ކަށުކަމާކެމީގެ ކަންކަން ކުރިއަށް ދިޔައީ ހުޅުމާލެ ސަހަރާގައެވެ.\nމި އަހަރުގެ މިހާތަނަށް ރާއްޖެ އިން ނިޔާވި މީހުންގެ ތެރޭގައި ހިމެނެނީ 55 ދިވެހިންނާއި އަށް ބިދޭސީންނެވެ. އެއީ މިދިޔަ އަހަރު ނިޔާވި 48 މީހަކާއި މި އަހަރުގެ މިހާތަނަށް ނިޔާވި 15 މީހުންނެވެ. މިދިޔަ މަހު މި ބަލީގައި 10 މީހުން ވަނީ ނިޔާވެފައެވެ.\nރާއްޖެ އިން މިހާތަނަށް 20،000 އަށް ވުރެ ގިނަ މީހުން ކޮވިޑް-19 އަށް ފައްސިވެ، މިވަގުތު ބަލީގައި 2،600 އަށް ވުރެ ގިނަ މީހުން ދަނީ ފަރުވާ ހޯދަމުންނެވެ. އަދި ކޮވިޑް-19 ގެ ވެކްސިން ޖެހި މީހުންގެ އަދަދު މިހާރު ވަނީ އެއް ލައްކަ އަށް ވުރެ މައްޗަށް އަރައިފައެވެ.\nކޮވިޑް-19 ފެތުރޭތީ ރައްކާތެރިކަމުގެ ފިޔަވަޅުތައް ހަރުކަށި ކުރި ބަލި ފެތުރޭ މިންވަރު ކޮންޓްރޯލް އެއް ނުވެއެވެ. އެހެންވެ، ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދަނީ އިތުރު ފިޔަވަޅުތައް އެޅުމަށް ވިސްނަމުންނެވެ.\nމާޗް 3, 2021 14:51\nހިގާފަ ފިޔަވަޅު އެޅިޔަކަސް ބަދަލެއް ނަންނާނެ. ގޭބިސި ތަކުނ ް މާލެ ގެ ހުރިހާ ގޭބިސި ޓސްޓް ކުރެވޭގޮތަށް ޓެސްތް ކޮށް ޕޮޒިޓިވް ކޭސްތައް ވަކިކޮށްލާ އޭރުން3މަސްތެރޭ ކޮވިޑް ގެ ހާލަތު ބަދަލު ވެގެންދާނެ. ޓެސްޓް ކުރެވޭ އާއިލާތައް ގޭގަ މަޑުކުރަންޖެހޭނީ ނަތީޖާ ލިބެންދެން.24 ގަޑިތެރޭ ނަތީޖާ ލިބޭފަދަ ގޮތަކަށް މު ދުވާލަކަށް 7000 މީހުން ޓެސްތް ކުރެވިއްޖެ ނަމަ 10 ދުވަހުން މާލޭގެ އެންމެން ޓެސްޓް ކޮށް ނިންމިދާނެ. ޕޮޒިޓިވް ކެސްތައް ވަކިކޮށް އެ ގޭބިސީތައް އެކަނި ކަރަންޓީނު ކުރެވިދާނެ. މިހާރުވެސް އަމަލުކުރަނި މިއުސޫލުން ބަދަލުގެންނަން ޖެހެނީ ހަމައެކަނި މަގުމަތިން މިނަގަ ސާމްޕަލްގެ ކަންތައް އެކަނި\nމާޗް 3, 2021 16:14\nއެޗްޕީއޭ،ޓެގްޓީމް އޮތީ މައެމޫނާ އާ އެއްކޮށް ނިދިފަބާ!\nވަކިބަޔަކު ނިޔާވުމުން އެމީހުންގެ ވަނަވަރު ގެނެސްފަ އެހެންމީހުންގެ ވަނަވަރު ނުގެނެސްދެނީ އެއީ ކޮވިޑް19 ކޮންޓްރޯލް ކުރުމަށް ހުރަސްއެޅޭ ކަމަކަށް ވާތީތޯ.


Dhivehinge Gaumee Beyhaky Panedol Tha? - Vaguthu\n7 މަސް ކުރިން ( ޖުލައި 29, 2019 )\n" ނެތްތަ ޕެނެޑޯލް ގުޅައެއް؟ " މިއީ ކިތަންމެ ކުޑަކޮށް ބަލިވިކަން އިޙްސާސްވިޔަސް ދިވެހިންގެ އަގަމަތީ ބަހެކެވެ. ބޮލުގައި ރިއްސިޔަސް، ހުންއަޔަސް، އަދި ރޯގާ ޖެހުނަކަސް ހަމަ ޕެނަޑޯލް ވަރެއް ނެތެވެ. ކަމެއްވާއިރަށް ޑަކްޓަރުގެ އިރުޝާދަކާ ނުލާ ބޭސްކެއުމަކީ ދިވެހިންގެ ތެރޭގައި ހިފާފައިވާ ނުރަނގަޅު އާދަ އެކެވެ. ޕެނަޑޯލަކީ ބަނޑު ކެއުމަކަށް ބޭނުން ކުރާ އެއްޗެކޭ ބުންޏަސް ދޮގަކަށް ނުވާނެ އެވެ. އެހެންޔާ ކިތަންމެ ކުޑަކަމެއް ވިޔަސް އެނުކާ ހުރެވެނީކީ ނޫނެވެ.\nއެހެންނަމަވެސް ޕެނަޑޯލްއަކީ އެހެން ބޭސްބޭސް ފަދައިން ގިނަ ސައިޑް އިފެކްޓްތަކެއް ހިމެނޭ ބޭހެކެވެ. ސައިޑް އިފެކްޓް މިތާންގާ މާނަމިކުރަނީ ބޭސް ބޭނުން ކުރުމުން ދިމާވާ އެހެނިހެން މައްސަލަ ތަކަކަށެވެ. ޕެނަޑޯލް އަކީ ތިމާއާއި ނުގުޅޭ ބޭހެއްނަމަ ހުންއައުން، ބުރަކަށި ނުވަތަ އަރިކަށީގައި ރިހުން ފަދަ ކަންކަން ދިމާވެދާނެ އެވެ. ނުވަތަ ހަންގަނޑު ހިރުވާ، ރަތް ވުންވެސް މެދުވެރި ވެދާނެ އެވެ މިއީ އެހާ ސީރިއަށް މައްސަލަތަކެއް ނޫންކަމުގައި ވީނަމަވެސް މިއިން ކަމެއް ދިމާވެއްޖެނަމަ އޭގަމާނަކީ ޕެނަޑޯލް ތިމާއާ ނުގުޅެނީއެވެ. އަދި ޕެނަޑޯލް އެއްވެސް ގޮތަކަށް ބޭނުން ކުރުން ރަނގަޅު ނޫންކަމެވެ. މީގެ އިތުރުން ޕެނަޑޯލް ބޭނުން ކުރުމުގެ ސަބަބުން މޫނު ދުޅަވެ ނޭވާ ހިއްލާނަމަ އެއީވެސް ތިމާ އެބޭހާ ނުގުޅެނީއެވެ. އަދި ޕެނަޑޯލް ބޭނުންކުރުމުގެ ސަބަބުން ބޮޑުކަމުދާ ތަކެތި ކަޅުކުލައިގައި ހުރެއްޖެނަމަ، އަދި ކުޑަކަމުދާއިރު ލޭ އަންނަހެން ހީވެއްޖެނަމަ ވީހާވެސް އަވަހަށް ޑަކްޓަރަށް ދެއްކުން ބުއްދިވެރިއެވެ.\nޕެނަޑޯލް ބޭނުން ކުރަންޖެހޭވަރަށްވުރެ އިތުރަށް ބޭނުންކޮށްފިނަމަ ދިމާވެދާނެ ކަންތައްތަކެއް ހުރެއެވެ. ޕެނަޑޯލް "އޯވަރޑޯޒް"ގެ ހާލަތެއްގައި ހޮޑުލެވި، ގިނައިން ބޮޑުކަމުދެވި، އާދަޔާ ޚިލާފަށް ގިނައިން ދާހިއްލާ، ބަނޑުގައި ރިއްސާ އަދި ކާހިއްނުވުމަކީ އެކަށީގެންވާކަމެކެވެ. މިފަދަ އެއްވެސް އަލާމާތެއް ފެނިއްޖެނަމަ ޑަކްޓަރަށް ދެއްކުން ބުއްދިވެރިއެވެ.\nޕެނަޑޯލްއަކީ އޭގެ ބޭނުން ކުރަންވީ ގޮތްނޫން އެހެންގޮތަކަށް ކޮށްފިނަމަ ގިނަ ގެއްލުންތަކެއް ލިބިދާނެ އެއްޗެއްކަމުން، ކޮންމެ ފަހަރަކު ބަލިވުމުން ޕެނަޑޯލް ގޮޅައެއް ކެޔުން އާދައަކަށް ހެދުމަކީ ނުރައްކާތެރި ކަމެކެވެ. މިކަމުގައި އެންމެ ބުއްދިވެރި ގޮތަކީ ބަލިވުމުން ޑަކްޓަރަށް ދައްކާ ޑަކްޓަރުގެ އިރުޝާދުގެ މަތިން ބޭސްކެޔުމެވެ.\nޖުލައި 29, 2019 20:30\nމަށެއް ނުކަން ކަންނެތް ކަމުން ވެސް ކަމެއް ވާތަނަކުނެއް... 1 ދުވަސް2ދުވަސް ބަލާފަ ރަނގަޅު ނުވެއްޖެއްޔާ ދެން ކަނީ.. ވ ފޫހި\nޖުލައި 29, 2019 22:33\nޕެނަޑޯލް ހަމަ މޮޅީ\nޖުލައި 29, 2019 23:13\nހުސްދޮގު ، ޓޮކްޓަރަށް ދާނެކަމެއްނެތް، ދިޔަސް ހަމަދޭނީ ޕެނަޑޯލް..ބުނާނީ ރަނގަލުނުވާނަމަ5ދުވަސްފަހުން އަންނާށޭ! ބޭކާރު\nޖުލައި 30, 2019 08:39\nޕެނަޑޯލް އަކީ މިހާތަނައް އުފެއްދި އެންމެ ސައިޑް އެފެކްޓް ކުޑަ އެނަލްޖެސިކް.\nޖުލައި 30, 2019 10:41\nޤަައުމީ ބޭހައް ޕެނަޑޯލް ބަދަލުވީ ކިހިނެއްކަމާ.. ޕެނަޑޯލް އެހާ އާންމުވެގެން ދިޔަގޮތް ކުރީގަ ހެލްތް ވޯކަރުންގެ ގޮތުގައި މަސައްކަތްކުރި ބޭފުޅުން ނާއި ޑަކްޓަރުން ކައިރި އަހާލައިގެން އޮށްޓަރު ހުރި ލިޔުމެއް ލިޔެވުނީސް ހެން އަޅުގަނޑަށް ހީވަނީ..\nސެޕްޓެމްބަރު 9, 2019 20:26\nޑޮކްޓަރީ ބޭސްތަކުގެ ތެރެއިން އެންމެ ސޭފް އަދި ސައިޑްއިފެކްޓް އެންމެކުޑަ ބޭހަކީ ޕެނަޑޯލް.


ސޫދާންގައި ފެންބޮޑުވުމުގެ ސަބަބުން ކުއްލި ނުރައްކަލުގެ ޙާލަތު އިޢުލާންކޮށްފި - DhiDaily\nސޫދާންގައި ފެންބޮޑުވުމުގެ ސަބަބުން ކުއްލި ނުރައްކަލުގެ ޙާލަތު އިޢުލާންކޮށްފި\nސެޕްޓެމްބަރ 6, 2020\nމިދިޔަ ޖުލައި މަހުން ފެށިގެން ސޫދާންއަށް ކުރަމުން އަންނަ ވިއްސާރައިގެ ސަބަބުން، ސޫދާން ސަރުކާރުން އެ ޤައުމަށް ލިބިފައިވާ ގެއްލުމުގެ ސަބަބުން ކުއްލި ނުރައްކަލުގެ ޙާލަތު އެ ޤައުމުގައި3މަހަށް އިޢުލާންކޮށްފިއެވެ.\nސޫދާންއަށް ކުރަމުން އައި ވިއްސާރައިގައި އެ ޤައުމުގެ ގިނަ ބަޔެއް ވަނީ ފެންބޮޑުވުމުގެ ގިނަ ހާދިސާތަކާއި ކުރިމަތިލާން ޖެހިފައެވެ. އަދި މި ހާދިސާތަކުގައި، 100 އަށް ވުރެ ގިނަ މީހުން މަރުވެފައިވާއިރު، 100،000 އަށް ވުރެ ގިނަ ގެތައް ވަނީ ފެނު އަޑީގައެވެ.\nމި ނިންމުން އެ ޤައުމުން ނިންމާފައިވަނީ، ހުކުރު ދުވަހު އެ ޤައުމުގެ ޑިފެންސް ސެކިޔުރިޓީ ކައުންސިލްގެ ބައްދަލުވުމަކަށްފަހު ޖެނެރަލް އަބްދުލް ފައްތާހު ބުރުހާނެވެ.\nމޫސުމުގައި ވާރޭ ވެހުމުގެ ސަބަބުން ސޫދާންއާއި އިންވެގެން އޮންނަ އިތިޔޯޕިއާއަށްވެސް އަންނަނީ ފެންބޮޑުވުމުގެ ހާދިސާތަކާއި ކުރިމަތިލާން ޖެހެމުންނެވެ. އަދި އޮގަސްޓުމަހުގެ ފަހު ކޮޅުގައި ނީލަ ކޯރު ވަނީ 17.5 މީޓަރު އިތުރަށް އުފުލިފައެވެ. މިއީ ވޭތުވެދިޔަ 100 އަހަރު ދުވަހުގެ ތެރޭގައި، މި ކޯރުގެ ފެންގަނޑު މިހާ ބޮޑުވި ފުރަތަމަ ފަހަރެވެ.\nޑެލްޓާ ވޭރިއަންޓް އަދިވެސް އަންނަނީ ހަލުވި ކަމާއި އެކު ފެތުރެމުން: ޑަބްލިޔުއެޗްއޯ\nމިލްކާ ސިންގ މަރުވެއްޖެ\nރޮނާލްޑޯގެ ސަބަބުން ކޮކާކޯލާއަށް4ބިލިއަން ޑޮލަރުގެ ގެއްލުމެއް\nޖޫން 17, 2021\nފެންބޮޑުވެ ބޫޓާން 10 މީހުން މަރުވެ ނޭޕާލުން7މީހުން ގެއްލިއްޖެ


ބަންގި: އިލާހީ އަޑުފުޅު- 1 |\nބަންގި: އިލާހީ އަޑުފުޅު- 1\n8 އޮކްޓޯބަރ 2021\nކޮންމެ ދުވަހަކު ފަސް ފަހަރު އިވެމުންދާ ބަންގީގެ އަޑަކީ މުސްލިމުންނަށް ވަރަށް ޚާޢްޞަ ބަސްތަކެކެވެ. އެއީ އެމީހުންގެ ނަފްސުތައް ޠާހިރުކުރުމަށް ގޮވައިލާ އިލާހީ ބަސްފުޅުތަކެކެވެ. އެއީ މުސްލިމުންގެ ހިތްތައް އެއަށް ފެންބޮވައިގެންފައިވާ ކަލިމަތަކެކެވެ. އެއީ މުސްލިމުންގެ ހިތްތަކަށް ހިތްހަމަޖެހުން ގެނެސްދޭ ބަސްތަކެކެވެ. އެއީ މުސްލިމުންގެ ޢަޤީދާ ވަރުގަދަކޮށްދޭ އީމާންކަން އާރޯކޮށް އެމީހުންގެ ރޫޙަށް ލިބިދޭ ކަނާދެކެވެ.\nބަންގީގެ ކަލިމަތައް އިޢުލާނު ކުރަނީ (لا إله إلا الله - ﷲ ފިޔަވައި އެހެން އިލާހަކު ނުވެއެވެ.) އެކަލާނގެއަށްވުރެ މަތިވެރި ފަރާތެއްނުވެއެވެ. (الله أكبر އެވެ.) އެ ބަސްފުޅުތައް އިޢުލާނު ކުރަނީ ﷲގެ އެއްކައުވަންތަކަމާއި އެކަލާނގެ ރިސާލަތެވެ. އެ ބަސްފުޅުތައް ގޮވައިލަނީ ނަމާދުކުރުމަށާއި ކާމިޔާބު ހޯދުމަށް އަވަސްވެގަތުމަށެވެ.\nކީރިތި ރަސޫލާ ﷺ ޙަދީސްކުރައްވާފައިވާ ގޮތުގައި ބަންގިއަކީ ﷲ ސުބްޙާނަހޫ ވަ ތަޢާލާ މި އުންމަތަށް އިޚްތިޔާރުކޮށްދެއްވި ޚާއްޞަ ބަސްފުޅުތަކެކެވެ. ބަންގިއޭ ބުނުމުން އޭގެ މަޤްޞަދަކީ ނަމާދަށް ގޮވާލެވޭ ނިދާއެވެ. އެއީ ޚާއްޞަ ލަފުޒުތަކެކެވެ. އެއީ އިސްލާމީ ޢަޤީދާއާ ގުޅިފައިވާ ބަސްފުޅުތަކެކެވެ. ﷲގެ ވަޙްދާނިއްޔަތާއި ގުޅިފައިވާ ބަސްފުޅުތަކެކެވެ. އެކަލާނގެއަށް ބައިވެރިއަކު ނުވާކަން ކަށަވަރުކޮށްދޭ ކަލިމަތަކެކެވެ. ކީރިތި ރަސޫލާ ﷺ ގެ ރަސޫލުކަމަށް އިޢުތިރާފުވާ ހެކިބަސްތަކެކެވެ. ބަންގީގެ މަޤްޞަދަކީ ނަމާދު ވަގުތު ވަދެއްޖެކަން އަންގައިދީ އެކަން އިޢުލާނު ކުރުމެވެ.\nބަންގިއަކީ ނުވަތަ (އަޛާނަކީ) ނަމާދަށް ގޮވައިލާ ގޮވައިލުމެވެ. ބަންގި ގޮވޭނީ ފަރްޟު ނަމާދުގެ ވަގުތު ވަނުމުންނެވެ. ފުރަތަމަކޮޅުގައި މުދިމު (ނުވަތަ މުއައްޛިނު) ބަންގި ގޮވަނީ އުސްތަނަކަށް އަރައި ހުރެއެވެ. އެއީ އޭނާގެ އަޑު ދުރަށް ފެތުރުމަށް ޓަކައެވެ. އެއަށްފަހު މިސްކިތުގެ ފުރާޅުމައްޗަށް ނުވަތަ ޓެރަސް މައްޗަށް އަރައި ބަންގި ގޮވިއެވެ. އެއަށްފަހު ބަންގި ގޮވުމަށް ޓަކައި މުންނާރު އީޖާދު ކުރެވުނެވެ. މިއަދު އެ ކަން ކުރެވެނީ ޒަމާނީ ފަންނިއްޔާތުގެ ދަށުން އީޖާދު ކުރެވިފައިވާ އަޑުގަދަކުރާ ފަދަ ވަސީލަތްތައް ބޭނުންކޮށްގެންނެވެ.\nޢަރަބި ބަހުގައި "أذان" ގެ މާނައަކީ އެންގުމެވެ. ނުވަތަ އިޢުލާނު ކުރުމެވެ. ކީރިތި ޤުރްއާނުގައި މާތްﷲ ވަޙީ ކުރެއްވިއެވެ. ((وَأَذَانٌ مِّنَ الله وَرَسُولِهِ– މާނައަކީ އަދި މިއީ ބޮޑުވެގެންވާ حج ގެ ދުވަހު، اللَّه އާއި، އެކަލާނގެ رسول އާގެ ކިބައިން، މީސްތަކުންނަށް އޮތް އެންގެވުމެކެވެ.)) އެހެން ބަސްފުޅެއްގައި ވެއެވެ. ((آذَنتُكُمْ عَلَى سَوَاءٍ - ތިޔަބައިމީހުންނަށް ސާފުކޮށް (حق ގޮތް) އަންގަވައި ދެއްވައިފީމެވެ.))\nފިޤްހު ޢިލްމުވެރީންގެ އިޞްޠިލާޙުގައި ބަންގިއަކީ ނަމާދުގެ ވަގުތު ވަދެއްޖެކަން އެންގުމަށް ޓަކައި ބޭނުންކުރެވޭ ޚާއްޞަ ބަސްތަކެކެވެ.\nއެއީ ވަގުތުގެ ނަމާދާއި ފާއިތުވި ނަމާދުގެ ޙައްޤުގައި ސުންނަތެކެވެ. ޖަމާޢަތުގައި ކުރެވޭ ނަމާދެއްނަމަ އެއީ ސުންނަތްކަން ގަދަވެގެންވާ ކިފާޔަތުގެ ސުންނަތެކެވެ. އެކަހެރިކޮށް ކުރާ ނަމާދެއްނަމަ އެއީ ޢައިނިއްޔަ ސުންނަތެކެވެ. މާތްﷲ ވަޙީކުރައްވަނީ ((إِذَا نُودِىَ لِلصَّلاَةِ مِنْ يَوْمِ الْجُمُعَةِ فَاسْعَوا إِلَى ذِكْرِاللَّهِ وَذَرُواالبَيْعَ– މާނައީ: ހުކުރު ދުވަހު ހުކުރު ނަމާދަށް ބަންގި ގޮވާލެއްވިއްޖެނަމަ މާތްﷲގެ މަތިން ހަނދުމަ ކުރުމަށް (އެބަހީ ނަމާދުކުރުމަށް) ފަހެ އަވަސްވެ ގަންނާށެވެ. އަދި ގަނެވިއްކާ ހެދުން ހުއްޓާލާށެވެ.)) ކީރިތި ރަސޫލާ ﷺ ޙަދީސް ކުރެއްވިއެވެ. ((إِذَا حَضَرَتِ الصَّلاَةُ فَلْيُؤَذِّنْ لَكُمْ أَحَدُكُمْ وَلْيَؤُمَّكُمْ أَكْبَرُكُم - ނަމާދު ވަގުތު ޖެހިއްޖެނަމަ ތިޔަބައިމީހުންކުރެ މީހަކު ބަންގި ގޮވާހުށިކަމެވެ. އަދި އެންމެ ބޮޑު މީހާ އިމާމުވެ ނަމާދުކުރާހުށި ކަމެވެ.))\nބަންގި ޝަރްޢު ކުރެއްވުނީ ހިޖްރައިން ފުރަތަމަ އަހަރުގައެވެ.\nمُؤَذِّن (މުދިމު) އަކީ ކާކު؟\nމުއައްޛިނަކީ (މުދިމަކީ) އިސްލާންދީނުގައި ޝަރްޢުވެގެންވާ ގޮތަށް ފަރްޟު ފަސްނަމާދަށާއި ހުކުރު ނަމާދަށް ބަންގި ގޮވާ މީހާއެވެ.\nއިސްލާމީ އުންމަތުގައި އެންމެ ފުރަތަމަ މުއައްޛިނަކީ ކީރިތި ރަސޫލާ ﷺގެ ލޮބުވެތި ޞަޙާބީއެއް ކަމުގައިވާ ބިލާލު ބިން ރަބާޙެވެ. ކައު ރަސޫލާ ސުވަރުގެވަޑައިގެންފުމަށް ދާންދެން އަލްމަސްޖިދުއްނަބަވީގައި ބަންގި ދެއްވި މުއައްޛިނަކީ ބިލާލުގެފާނެވެ. އެކަލޭގެފާނަށް މުއައްޛިނުއް ރަސޫލިގެ ލަޤަބު އެރުވުނީ މިހެންވެގެންނެވެ. ކީރިތި ރަސޫލާ ﷺ މި ދުނިޔެ ދޫކުރެއްވުމުން ބިލާލުގެފާނު ބަންގި ދެއްވުން ހުއްޓައިލެއްވިއެވެ. (ނުނިމޭ)\n - التوبة : 3\n - الأنبياء : 109\n - أخرجه البخاري (٦٢٨)، ومسلم (٦٧٤)


ޓީސީ އަށް އެފްއޭއެމުން ފައިސާ ނުލިބޭ ޓީސީ އަށް އެފްއޭއެމުން ފައިސާ ނުލިބޭ\nޓީސީ އަށް އެފްއޭއެމުން ފައިސާ ނުލިބޭ\nޓީސީ އަށް އެފްއޭއެމުން ތިން މިލިއަން ރުފިޔާ ލިބިފައިނުވާ ކަމަށް އެކުލަބުން ބުނެފިއެވެ.\nދިރާގު ދިވެހި ޕްރެމިއާ ލީގުގެ އެންމެ ފަހުގެ ޗެމްޕިއަން ޓީމު ހިންގުމުގައި އެންމެ އިސްކޮށް އުޅުއްވާ ކުރީގެ ރައީސް އަހުމްދު ނަޝީދު (ޑޭވް) ވިދާޅުވީ އޭނާގެ ކުލަބަށް އެފްއޭއެމުން ވެސް އަދި ސަރުކާރުން ވެސް މި އަހަރު އެފަދަ މިންވަރަކަށް ފައިސާ ލިބިފައިނުވާ ކަމަށެވެ. މިހެންވެ މިވަގުތު ކުލަބު ހިންގުމަށް ގިނަ ދަތިތަކެއް އެބަހުރި ކަމަށާއި މި ސީޒަން ނިމުމާއެކު ކުލަބު އުވާލަން ވިސްނަނީ ދަރަނި އަދާނުކުރެވޭނެތީ ކަމަށެވެ.\nކުލަބު ޖަމިއްޔާތަކުގެ ކަންކަން ބެލެހެއްޓުމަށް އުފެއްދި ސްޕޯޓްސް ކޮމިޝަނަރުކަން އެންމެ ފުރަތަމަ ކުރެއްވި ޑޭވް ޓިވީއެމްގެ ދިވެހި ފުޓްބޯޅަ ޝޯގައި ވިދާޅުވީ ޓީސީ ހިންގުމަށް ދަތިތަކެއް ކުރިމަތިވީ މިދިޔަ ދެ އަހަރު ސަރުކާރު ކުންފުނިތައް މެދުވެރިކޮށް ލިބެމުންދިޔަ ތިން މިލިއަން ރުފިޔާ މި އަހަރު ލިބޭގޮތް ނުވުމުން ކަމަށެވެ. މީގެ އިތުރުން ކުލަބުތަކަށް ސްޕޮންސާދޭނެ ބަޔަކު ވެސް މިހާރު މަދު ކަމަށާއި މިހެންވެ ކުލަބު ހިންގަންޖެހެނީ އަމިއްލަ އަތުންނާއި ހެޔޮއެދޭ ފަރާތްތަކުގެ ވަރަށް ބުރަ މަސައްކަތުން ލިބޭ ހިލޭ އެހީގައި ކަމަށެވެ. ނަމަވެސް ކުޅުންތެރިންގެ އަގުބޮޑު މި ޒަމާނުގައި މިއީ ނުކުރެވޭނެ ކަމެއް ކަމަށާއި ޓީސީގެ މާލީހާލަތު އޮތީ އަރައިގަންނަން އުނދަގޫވަގުތެއް ކަމަށެވެ.\nޓީސީން އެކުލަބު އުވާލާނީ ދަރަނި އަދާނުކުރެވިއްޖެނަމައެވެ. ސަބަބަކީ ފުޓްބޯޅަ ކުލަބު ހިންގަން ހޭދަވާ ޙަރަދު ބޮޑުވުމެވެ. އެ ޓީމުގެ ބަހަނާ އަކީ މިދިޔަ އަހަރު ސަރުކާރުން ލިބުނު ތިން މިލިއަން ރުފިޔާ މި އަހަރު ނުލިބުމެވެ. ސަރުކާރުން ތިން މިލިއަން ރުފިޔާ ނުލިބުނު ނަމަވެސް އެފްއޭއެމުން އެކުލަބަށް މި އަހަރު ތިން މިލިއަން ރުފިޔާ ވަނީ ދީފަވާކަމަށް އެފްއޭއެމްއިން ވަނީ ބުނެފައެވެ. ނަމަވެސް ޓީސީ ސްޕޯޓްސް ކުލަބްއިންވަނީ މިކަން ދޮގުކޮށްފައެވެ. އަދި އެފްއޭއެމްއިން ޓީސީ ސްޕޯޓްސް ކުލަބްއަށް3މިލިއަން ރުފިޔާ ދީފައިނުވާކަމަށް އަހުމަދު ނަޝީދު (ޑޭވް) ބުނެފިއެވެ.\nހައިކޯޓުންވެސް ސޯޝަލް މީޑިޔާ މެދުވެރިކޮށް ޝަރީއަތް ލައިވްކުރަނީ


Ras Online - އިސްރާއީލުން ނޫސްވެރިޔާ މަރާލި މައްސަލަ ހުރިހާ ނޫސްވެރިން ކުށްވެރިކުރަންޖެހޭ: ޑރ. ޝަހީމް\nއިސްރާއީލުން ނޫސްވެރިޔާ މަރާލި މައްސަލަ ހުރިހާ ނޫސްވެރިން ކުށްވެރިކުރަންޖެހޭ: ޑރ. ޝަހީމް\nއިބްރާހިމް ފަހީމް 13 މޭ 2022 - 17:10\nއިޒްރާއީލުން ހަމަލާދީ އަލްޖަޒީރާގެ ނޫސްވެރިޔާ ޝީރީން އަބޫ އަޚްލީހް މަރާލި މައްސަލަ ދުނިޔޭގެ ހުރިހާ ނޫސްވެރިން ކުށްވެރި ކުރަންޖެހޭ ކަމަށް ރާއްޖޭގެ ކުރީގެ އިސްލާމިކް މިނިސްޓަރު އަދި މަޝްހޫރު ދީނީ އިލްމުވެރިޔާ ޑރ. މުޙައްމަދު ޝަހީމް ޢަލީ ސައީދު ވިދާޅުވެއްޖެއެވެ.\nފަލަސްތީނުގެ ސިއްހަތާ ބެހޭ ވުޒާރާއާ ހަވާލާދީ "އަލްޖަޒީރާއިން" ބުނެފައިވަނީ، އިސްރާއީލުން ހިފާފައިވާ ހުޅަނގު އައްސޭރީގައި ދިން ހަމަލާއެއްގައި ޖެނީންގައި ހިނގަމުންދާ ކަންކަން ކަވަރު ކުރަމުންދާ އަލްޖަޒީރާގެ ނޫސްވެރިޔާ ޝީރީން އަބޫ އަޚްލީހްގެ ގަޔަށް އިސްރާއީލު ސިފައިން ބުދަދުވަހު ބަޑިޖަހައި މަރާލާފައިވާ ކަމަށެވެ. މި ހަމަލާ އަމާޒުކުރީ ސީދާ އޭނާގެ މޫނަށް ކަމަށް މައުލޫމާތު ލިބިފައި ވެއެވެ.\nއަލްޖަޒީރާއިން ރިޕޯޓުކޮށްފައިވާ ގޮތުގައި ޝީރީނަކީ 2000 ވަނަ އަހަރު ފަލަސްތީނުގެ ދެވަނަ އިންތިފާޟާ ފެށުނީއްސުރެ އަލްޖަޒީރާއާއެކު މަސައްކަތް ކުރަމުން ދިޔަ، އެންމެންގެ އިހްތިރާމް ލިބިގެންވާ ނޫސްވެރިއެކެވެ.\nއިސްރާއީލުގެ އެ އަމަލު ކުށްވެރި ކުރައްވައި ޑރ. ޝަހީމް މިއަދު ވިދާޅުވީ، އިސްރާއީލް ސިފައިން، ޝިރީން ގަޔަށް ބަޑިޖަހާ މަރާލުމަކީ އިންސާނިއްޔަތާ ވެސް ހިލާފު އަމަލެއްކަމަށެވެ. އެހެންކަމުން ދުނިޔޭގެ ހުރިހާ ނޫސްވެރިންވެސް އެ އެ އަނިޔާވެރި ޖަރީމާ ކުށްވެރި ކުރަންޖެހޭކަމަށް އޭނާ ވަނީ ވިދާޅުވެފައެވެ.\nއިސްރާއީލުން ފަލަސްތީނަށް ދެމުން އަންނަ ހަމަލާތަކުގައި ކޮންމެ އަހަރަކު އާންމުންގެ އެތައް ބަޔަކު އަންނަނީ ޝަހީދު ވަމުންނެވެ. މިއަހަރުގެ މިހާތަނަށް އިސްރާއީލުން ވަނީ ފަލަސްތީންގެ 50 މީހަކު ޝަހީދު ކޮށްލާފައެވެ. އަލްޖަޒީރާ އިން ބުނީ އިސްރާއީލުން އެނޫސްއެޖެންސީގެ ނޫސްވެރިޔަކު މަރާލި މައްސަލައާއި ގުޅިގެން ބަލަން ޖެހޭ މައުލޫމާތުތައް ބަލައި، ސާފު ކުރަން ޖެހޭ ކަންކަން ސާފު ކުރަމުން ގެންދާ ކަމަށެވެ.\nއަލްޖަޒީރާ އިން ފަލަސްތީންގެ ހަބަރުތައް ގެނެސްދޭ ގޮތުން އިސްރާއީލުން އަބަދުވެސް ނުރުހުން ފާޅުކުރެއެވެ. މީގެ ކުރިން ވެސް އިސްރާއީލް ސިފައިން ވަނީ ފަލަސްތީންގެ ނޫސްވެރިންނަށް ހަމަލާދީ ނޫސްވެރިން ޝަހީދުކޮށްފައެވެ. މީގެއިތުރުން ހުސްވި އަހަރު އިޒްރާއީލް ސިފައިން ވަނީ އެތައް ނޫސް އިދާރާއެއް ހިންގާ އިމާރާތަކަށް ހަމަލާދީ ބިމާ ހަމަކޮށްލާފައެވެ.\nޝީރީން މަރާލި މައްސަލައިގައި ދުނިޔޭގެ މަޝްހޫރު ނޫސްވެރިންނާއި ބައިނަލްއަޤްވާމީ ޖަމާއަތްތަކުން އަޑުއުފުލައި އޭނާއަށް އިންސާފު ހޯދައިދިނުމަށް ވަކާލާތު ކުރަމުން ނުދާތީ ގިނަ ބައެއްގެ ފާޑުކިއުން ވަނީ އަމާޒުވެފައެވެ.


SunOnline: Sheela ge furabandhun hithah finivi ethah handhaaneh\nމިޙްނާ ނާސިހު 12 Jun 2020, 15:46\nޝީލާ ގެ ލޮކްޑައުން ބ.ގޮއިދޫ އިން\nނިމިދިޔަ މާރިޗު މަހުގެ ކުރީކޮޅު ފޮށި ތަންމަތި ބަދެގެން ދަރިންކޮޅާއިއެކު ފިލްމީ ތަރި، ޝީލާ ނަޖީބު ބ.ގޮއިދޫ އަށް ދިޔައީ ހަފްތާއެއްހާ ދުވަހު އެ ރަށުގައި ޗުއްޓީއެއް ހޭދަކޮށްލާފައި އެނބުރި މާލެ އަންނާށެވެ. އެކަމަކު، ކަންކަން ދިޔައީ ރޭވި ގޮތާ ދިމާ އިދިކޮޅަށެވެ. ފިލްމް ޝޫޓިންއެއްގެ ތެރެއިން ލޯބި ޖެހުނު ގޮއިދޫގައި ޝީލާ އާއި އާއިލާ ތިން މަހެއްހާ ދުވަހަށް "ތާށިވީ" އެވެ. ކޮވިޑް-19އާ އެކު މާލެ ފުރަބަންދަކަށް ދިޔުމާ އެކު، މާލެ އާދެވޭނެ މަގުތައް ބަންދުވެ، އެ ރަށުގައި މަޑުކުރުން ނޫން ގޮތެއް އެ އާއިލާއަށް ނެތުނީ އެވެ.\n"ސްކޫލް ބަންދުކުރި ހަފްތާއަށް ގޮއިދޫ އަށް ދިޔައީ. ތައްޔާރުވީ ހަމަ އެންމެ ހަފްތާއެއްގެ ދަތުރަކަށް. އެކަމަކު ކޮވިޑް19 އަށް މީހުން ޕޮޒިޓިވްވި ވަރަކަށް އެ ރަށުގައި މަޑުކުރަމުން މަޑުކުރަމުން ގޮސް އެންމެ ފަހުން ލޮކްޑައުންކުރީ. ދޮށީ ދަރިފުޅު ނޫން އެހެން ހުރިހާކުދިންނާއި މަނިކުއާއި އާއިލާގެ ބައެއް މީހުންނާއި އެކީ ދިޔައީ." ދަތުރު ފެށުނު ގޮތް ޝީލާ ބުންޏެވެ.\nގޮއިދޫ އަކީ ޝީލާއަށް އާ ރަށެއް ނޫނެވެ. މީގެކުރިންވެސް އެތަށްފަހަރަކު އޭނއަށް ވަނީ އެރަށަށް ދެވިފަ އެވެ. ފިރިމީހާ މަނިކުގެ ޝޫޓިންގްއެއްގެ ތެރެއިން އެންމެ ފުރަތަމަ އެރަށަށް ދެވުނު އިރު، އޭރުވެސް ޝީލާ އެންމެ ލޯބިކުރީ ރަށުގެ އަންހެންވެރިންނާ އެކު ކެއްކުމާއި އެކި ކަންކަމުގައި އެހީވެދީ ނެގި މަޖަލަށެވެ. ޝީލާ ބުނާ ގޮތުގައި، އެ ދުވަހަށް ފަހު ވަރަށް ހާއްސަ ގުޅުމެއް އޭނާގެ ހިތުގައި ގޮއިދުއަށް ދެވިފައިވެ އެވެ.\nރަށްފުށުގެ ދިރިއުޅުން މާ ހިތް ފަސޭހަ!\nމާލޭގައި ދިރިއުޅުނު ނަމަވެސް ރަށްފުށު ދިރިއުޅުމަކަށް ޝިލާ އަބަދުވެސް ލޯބިކުރެ އެވެ. އެއާއެކު ކޮންމެ ރަށަކަށް ދިޔަޔަސް އަބަދުވެސް ބަލަނީ އެރަށެއްގެ ދިރިއުޅުން ތަޖުރިބާކުރެވޭތޯ އެވެ. މި މުއްދަތުގެ ތެރޭގައި ރޯދަމަސް ވެސް އެއްކޮށް ހޭދަކުރަންޖެހުނީ އެ ރަށުގަ އެވެ. ޝިލާ ބުނިގޮތުގައި އެއީ މިއިން ދުވަހަކު ތަޖުރިބާ ނުކުރާހާ ތަފާތު ރޯދަމަހެކެވެ.\nފަތިސް ނަމާދަށްފަހު ހެނދުނާ ހެނދުނާ ތެދުވެ އެންމެ ފުރަތަމަ ކަމަކަށް އޮންނަނީ އޭނާ އުޅުނު ގޭގެ ގޯތިތެރެއާއި މަގުމަތި ކުނިކެހުމެވެ. އާންމުކޮށް ވެސް ތަންތަން ފޮޅާ ތަރުތީބުކޮށް ސާފުކޮށް ބެހެއްޓުމަށް ލޯބިކުރާ ޝީލާއަށް އިލޮށި ފައްޗަކުން ކުނިކެހުމާއި، ގަސްގިނަ ބަގީޗާއެއް ސާފުކުރުން ވެގެންދިޔައީ މުޅީން އާ ތަޖުރިބާއަކަށެވެ.\n"ދުވަސް ފެށެނީ ކުނިކެހުމުން، އެންމެ ހާއްސަ އެއްކަމަކީ ވެސް އެއީ. ކުރިން އިލޮށިފަތިން މިގޮތަށް ކުނިކަހަން ޖެހިފައި ނެތީމަ އާވެފައި ހުރީ ވެސް. ބައެއް މީހުން އައިސް ބުނާނެ ޝީލާ މިހާރު ހީވަނީ މި ރަށު މީހެކޭ. ނޫނީ ޝީލާއަށް އެނގޭހެއްޔޭ [ކުނިކަހަން] ވެސް އަހާނެ ބައެއް މީހުން" ޝީލާ ބުންޏެވެ.\nމި ނޫނަސް، ގޮއިދޫގައި މީހުން އެއްވެގެން އެއްކޮށް ބޭއްވި ކޮންމެ ހަރަކާތެއްގައިވެސް ޝީލާ ނިކަން ޝައުގުވެރިކަމާއެކު ބައިވެރިވި އެވެ. މިގޮތުން ތެލުލި ފަތް ތައްޔާރުކުރުމަށް ފަތް ހޯދަން ހިނގުމާއި ތެލުލުމުގައި ޝީލާވެސް ރަށު އަންހެނުން ނެކޭ އެއްގޮތަށް އުޅުނެވެ. ޝީލާ ބުނާ ގޮތުގައި އެ ހަނދާންތައް އޭނާގެ ހިތުން ދުވަހަކުވެސް ފިލާ ނުދާނެ އެވެ.\nމީގެއިތުރުން ރޯދަމަހުގެ އެންމެ ހާއްސަ އެއްކަމެއްގެ ގޮތުގައި ޝީލާ ފާހަގަކުރި އަނެއްކަމަކީ ކެއިންބުއިމުގެ ކަންކަމެވެ. މާލޭގައިނަމަ ފަނިގިރުމަށް އާންމުކޮށް މޭވާ ދަޅުތައް ބޭނުންކުރި ނަމަވެސް މިއަހަރުގެ މުޅި ރޯދަމަހު ފަނިގިރުމަށް ލިބުނު ތާޒާމޭވާތަކުގެ ވާހަކަ އޭނާ ފާހަގަކުރީ ނިކަން އުފަލުންނެވެ. ކުރުކޮށް ފޮނިކޮށް ބުނާނަމަ މާލޭގައި އުޅުނު ދިރިއުޅުމަށްވުރެ ހުރިހާ ގޮތަކުންވެސް ގޮއިދޫގެ އެ ހިތްގައިމު ފަސްގަނޑުގައި އޭނާހޭދަކުރި ދުވަސްތައް މާ އުފާވެރި އެވެ. މާ ހިތްހަމަޖެހެ އެވެ.\nދިރިއުޅުމުގެ މުހިންމު ފިލާވަޅެއް!\nއުފާވެރި އަދި މަޖާ ދުވަސްތަކެއްގެ ގޮތުގައި ގޮއިދޫގެ ދަތުރު ޝީލާ ފާހަގަކުރިއަސް، މި ދަތުރުން ލިބުނު ފިލާވަޅުތައް ވެސް ބޮޑު ކަމަށް ޝީލާ ބުންޏެވެ. އާމްދަނީ ހޯދުމުގެ ގޮތުން މިވަގުތު ޝީލާ ހަމައެކަނި ކުރާ މަސައްކަތަކީ ފިލްމީ މަސައްކަތްތައް ކަމުގައިވާއިރު، ކޮވިޑް19އާއި އެކީ ފިލްމް އިންޑަސްޓްރީ އޮތީ އެއްކޮށް ހުއްޓިފަ އެވެ. އެއާއެކު އާމްދަނީ ލިބޭނޭ އެއްވެސް ގޮތެއް މިވަގުތަކު ނެތެވެ.\nއެއާއެކު، ހަފްތާއެއްހާ ދުވަހަށް ތައްޔާރުވެގެން ދިޔަ މި ދަތުރުގައި އޭނާގެ ދޮށީ ދަރިފުޅު ބައިވެރިއެއް ނުވެ އެވެ. އަދި މުޅި މާލެ އެއްކޮށް ލޮކްޑައުންކޮށް ދަތުރުފަތުރުކުރުން އެއްކޮށްހެން ހުއްޓާލަން އެންގީ ދަރިފުޅު ގޮއިދޫއަށް ގެންނަން މަސައްކަތްކުރަނިކޮށެވެ. އެއާއެކު ދަރިފުޅުގެ ކަންކަން ދެން ބެލެހެއްޓީ މަނިކުގެ އާއިލާއިންކަން ޝީލާ ޝުކުރާއިއެކު ފާހަގަކުރި އެވެ.\nގޮއިދޫއިން ކޮވިޑްގެ ކޭސްއެއް ނުފެނުނު ނަމަވެސް، ބަލީގެ ބިރުވެރިކަމާއިއެކު ގިނަ ވަގުތުތަކެއް ހޭދަކުރަންޖެހުނީ ގޭތެރޭގަ އެވެ. ނަމަވެސް ބޮޑު ގޯތިތެރެއެއްވެސް އޮތުމާއިއެކު ތަނެއްގައި ބަންދުވެފައި ތިބިކަމުގެ އިހުސާސެއް ނުކުރެވޭކަމަށް އޭނާ ބުންޏެވެ.\nމީގެއިތުރުން، އެންމެ މުހިންމު ކަމެއްގެ ގޮތުގައި އޭނާ ދަރިންނަށް ދަސްކޮށްދިން އެއްކަމަކީ އެއިރެއްގެ ހާލަތަކަށް ބަލައި ދިރިއުޅެން ދަސްކުރުމެވެ. މަދު އެތިކޮޅަކުން ފުއްދާލުމެވެ. ލިބެންހުރި މިންވަރަކަށް ޝުކުރުކުރުމެވެ.\n"ދަރިންނަށް ދަސްކޮށްދިނިން އެއިރެއްގައި އުޅޭންވާ ފެންވަރެއްގައި އުޅެން. ކޮންމެހެން މިނަަރަލް ވޯޓާ ނުލިބުނަސް އޯކޭކަން. ވާރޭފެން ބުއީ ހަމަ. ޝީލާމެންގެ އިންކަމްވެސް އެއްކޮށް ހުއްޓިފައި ކަހަލަ ގޮތަކަށް މިއޮތީ. އެހެންވެ ވަރަށް ލިމިޓްކޮށްގެން އުޅުނީ. ކުދިންނަށް މިކަންކަން ދަސްކޮށްދޭން ވަރަށް މަސައްކަތްކުރިން" ޝީލާ ކިޔައިދިނެވެ.\nގޮއިދޫ އަށް ޝުކުރުން ހިތް ފުރިއްޖެ!\nގޮއިދޫގެ ދަތުރު ނިންމާލާ އެންމެ ފަހުން ޝީލާ އާއި އޭނާގެ އާއިލާއަށް މިހާރު މާލެ އާދެވިއްޖެ އެވެ. މާލޭގެ ހާލަތު ކުރިއަށްވުރެ ރަނގަޅުވިޔަސް އެނބުރި އާންމު ދިރިއުޅުމަށް ދެވޭނެ ދުވަހެއް ބުނަން އެނގޭކަށްނެތެވެ. އެހެން ނަމަވެސް ޔަގީނާ ގާތަށް އެނގޭ އެއްކަމަކީ ގޮއިދޫއަކީ މިހާރު އޭނާގެ އަމިއްލަ ފަސްގަނޑުފަދައިން ލޯބިވާ ރަށެއްކަމެވެ. ދެންވެސް، އަދިވެސް ދެވޭނެ ރަށެއްކަމެވެ.\nހުދު ޝީލާއަށްވެސް އަދި ގޮއިދޫގެ ގިނަ މީހުންނަށްވެސް އިހުސާސްވަނީ ހަމައެހެންނެވެ. މި ވީ ތިންމަހެއްހާ ދުވަހު، އެއްވެސް ކަމަކަށް ދަތިވެފައި، އުނދަގޫވެފައި ހުންނާކަށް އޭނާއަކަށް ނުޖެހެ އެވެ. އެހާވެސް މީހުން ހެޔޮވެފައި އޯގާތެރި އެވެ.\n"ރޯދަމަހުވެސް ވަރަށް މަދުން ނޫނީ ނުހުންނާނެ އިރާދަކުރެއްވިއްޔާ ފަނި ގިރާނެ އެއްޗެއްވެސް ގަންނަން ޖެހިފައި. ހަމައެކި މީހުން އައިސް ކުރުނބާ، އަނބު ނޫނީ އެކަހަލަ އެއްޗެއް ދޭނެ. އަނެއްކާ ޝިލާމެން ތިބި ގެއަކީވެސް ތިން ކޮޓަރީގެ ބޮޑު ގެއެއް. އެނގޭ އަސްލު ދަތިވާނެކަންވެސް އެކަމަކު އެހާ ގިނަ ދުވަސްވީއިރު ވެސް އެއްވެސް އަގެއް ނުނަގާ. ޚުލްގު ހެޔޮ، ވަރަށް ހެޔޮ ބައެއް އެއީ. ގޮއިދޫ މިހާރު އަމިއްލަ ރަށް ފަދަ ވެއްޖެ،" ޝިލާ ބުންޏެވެ.\nމި ހިތްދަތި އަދި ދަތިވަގުތުކޮޅުގައި ގޮއިދޫ މީހުންގެ ފަރާތުން އޭނާގެ ކުޑަ އާއިލާއަށް ދިން އެހީތެރިކަމާއި ބެހެއްޓި ގާތްކަމަކީ ޝީލާބުނާގޮތުން ގޮއިދޫ ރައްޔިތުންނަށް އޭނާ އަބަދުވެސް ޝުކުރުވެރިވާނެ ކަމެކެވެ.


ވާހަކަ : އާދަޔާޚިލާފް ގެއެއް\n"ނުވަންނާނަންތަ؟" އަނެއްކާވެސް މަލީޝާ ބުންޏެވެ.\n"ކޮންމެވެސް އެހެން ފަހަރަކުން ދޯ!" އަދުހަމް އާއި އައިޝާ އެއްފަހަރާ ޖަވާބު ދިނެވެ.\n"ދެން ހިނގާބަލަ!! އެއްމެން އެއްކުގަ ކޮފީއެއް ބޮއެލަން. ކޮފީއެއް ބޮއެގެންވެސް ތި މީހުންނަށް ގެއަށް ދެވިދާނެއެއްނު ދޯ!" މަލީޝާ ގޮތް ދޫކުރާކަށް ނޫޅުނެވެ.\n"އޯކޭ." އެއްމެފަހުން އައިޝާ ގޮތްދޫކުރި އެވެ. އޭރު ލޮލުގެ ހިމަކޮޅުން އަދުހަމް އިނީ އައިޝާ އަށް ބަލާށެވެ. އެ ލޮލުން ބުނަމުން ދިޔައީ އަވަހަށް ގެއަށްދާން ބޭނުން ވާހަކަ ކަން އައިޝާ އަށް އެނގިހުރެވެސް މަލީޝާ ގެ އެދުމަށް ފުރަގަސްދޭން ބޭނުން ނުވީ އެވެ.\nކާރު ޕާކުކުރުމަށްފަހު އަދުހަމް ހިނިތުންވެލި އެވެ. ގަދަކަމުންކަން އައިޝާ އަށް ކިތައްމެ ރަނގަޅަކަށްވެސް އެނގުނެވެ. އަދުހަމް ގެ އަތުގައި އައިޝާ މަޑުމަޑުން ޖަހާލަމުން އަދުހަމް އަށް ބަހެއް އެއްލި އެވެ.\n"ކޮފީއޭ؟ ކޮންއިރަކު މަލީ ކޮފީބޯން ފެށީ؟ ކޮފީ އަކީ ލޫޒަރސް ބޯ އެއްޗެއްނޫންތަ؟"\n"ކޮން އިރަކުތަ އަހަރެން ތިހެން ބުނީ؟" ކޮނޑު އަރުވާލަމުން އަދުހަމް އެހިއެވެ.\n"މީގެ ދެދުވަސް ކުރިން އަހަރެން ކޮފީބޮނިކޮށެއްނު އަދުހަމް އެހެން ބުނީ!!"\n"މަލީޝާ އެއްނު ކޮފީ ބޯހިތުން އެ އުޅެނީ؟ މަށެއް ނޫނެއްނު!!" ލަދުރަކި ގޮތަކަށް އަދުހަމް ބުންޏެވެ.\n"ޔާރައްބީ! އަދޫ ހަމަ އަސްލުވެސް އޭނައާ ލައިކް ވޭ ދޯ!" އަދުހަމް ގެ އަތުގެ މާކަޅުވާ މަސްގަނޑުގައި ބޮނޑިއެއް ޖަހަމުން ހިނިގަނޑަކާއެކު އައިޝާ ދިމާކުރަން ފެށި އެވެ. "އެއީ މަގޭ ފްރެންޑެކޭ... ދިސް އިޒް ރިއަލީ އޯކްވާރޑް އިނގޭ."\n"އެހެންތަ؟ އެހެންޏާ ތީ މަގޭ ފްރެންޑަކާ ޑޭޓް ނުކޮށް ހުރި ސީދާ އަލިފެއް ވިއްޔަ." އަދުހަމް ވެސް ދިމާކުރަން ފެށިއެވެ. ހަމަ އެއާއިއެކު ކާރުގެ ލޯގަނޑުން މަލީޝާ އަށް ބަލައިލި އެވެ.\n"ދެން ހިނގާބަލަ ދާން އުޅެމާ ދޯ." ކާރުގެ ބޭރުގައި ހުރި މަލީޝާ ބުންޏެވެ.\nއަދުހަމް އާއި އައިޝާ ކާރުން ފޭބި އެވެ. މަލީޝާގެ ފަހަތުން ގެއާއި ދިމާއަށް ހިނގައިގަތެވެ. މަލީޝާ ހިނގަމުން ދިޔައީ ފުދޭވަރަކަށް ބާރަށެވެ. އައިޝާ ވެސް މަލީޝާ އާއި އަރާ ހަމަކުރެވޭތޯ ބާރަށް ހިނގަން ފެށި އެވެ. އައިޝާ އަށްވުރެން ބާރަށް ހިނގަމުން ދިޔަ އަދުހަމް ގެ އަތުގައި ހިފައި އޭނާ މަޑުކުރެވޭތޯ ބަލަމުން އައިޝާ މަސައްކަތް ކުރަމުން ދިޔައީ އަދުހަމް ގެ ކުރިއަށް އެރެވޭތޯ އެވެ.\n"ކިހާ ބޮޑުކަމެއް!!" އުނދަގޫވެގެން އަދުހަމް ހަޅޭއްލަވައިގަތެވެ. މަލީޝާ ފަސް އެނބުރި ބަލައިލި އެވެ. އޭނާ ހުރީ ވާނުވާ ނޭނގި ހައިރާން ވެފައެވެ.\n"އަނެއްކާ ކިހިނެތް ވީ؟" މަލީޝާ އަހާލި އެވެ.\n"އެއްވެސް ކަމެއް ނުވޭ. ކޮފީ ބޯހިތުން މާބޮޑަށް އެކްސައިޓެޑް ވެވުނީކަން ނޭނގެ." އައިޝާ އަށް ދެވުނީ ހެއްވާ ޖަވާބެއްކަން ވިސްނުނީ ފަހުންނެވެ.\nމަލީޝާ ގެ ގެއާއި އެމީހުން ކައިރިވަމުން ދިޔަވަރަކަށް، އެ ގެއަކީ ވަރަށް ދުވަސްވެފައިވާ ގެއެއްކަން އެނގުނެވެ. ކުލަވެއްޓިފައިވާ ފާރުތަކުން ފޮޅިފައިފައިވާ ކުލަތައް އެހާދުރަށްވެސް ފެންނަން ހުއްޓެވެ. ގޭގެ ދޮރުމަތީގައި އޮތް ކުޑަކުޑަ ބަގީޗާގައިވެސް އެއްވެސް ދިރުމެއް ނެތެވެ. އެއްމެ މަލެއްހައި ހިސާބުވެސް ގަހަކުން ފެންނާކަށް ނެތެވެ. ވިނަތައް އެގޮތް މިގޮތަށް ފަޅާފައި އޮތުމުން އެތަން ވައްތަރީ ފަޅަށް ބާއްވާފައި އޮންނަ ތަނަކާއި އެވެ. އައިޝާ ތަންކޮޅެއް ރަނގަޅަށް އެތަނަށް ބަލަން ފެށިއެވެ. ގޯތީގެ ހުރިހައި ދިމާއަކަށް ނަޒަރު ހިންގަމުންނެވެ. ކޮންމެވެސް ކަމެއް ހަނދާންވޭތޯ އުޅޭހެން އޭނާ އުޅުނު ގޮތުން ހީވެ އެވެ.\n"މިއީ އަހަރެން ދެކުނު ތަނެއް!"\nކުއްލިއަކަށް މަލީޝާ ފަސްއެނބުރުނެވެ. "ކޮންތާކު!! ތީ އައިޝް އަށް ހީވާގޮތް!!"\n"އެކަމަކުވެސް މިތަން އަހަރެން ދަންނަން. މި ދުވާ ވަސްވެސް ވަރަށް ފެމިލިއަރ." ތުން ފިއްތާލަމުން އައިޝާ ބުންޏެވެ.\n"އޯހް. ތިވާނީ ވާރޭ ވެހޭތާ އެހާ ގިނަދުވަސްވުމުން މިތާ ބިންގަނޑުން ދުވާ ވަސްކަމަށް." ގެއާއި ދިމާއަށް އިޝާރާތް ކޮށްލަމުން މަލީޝާ ބުންޏެވެ. "ހިނގާބަލަ ދަމާ!"\n"ތީނަ ބޭނުމިއްޔާ އޯކޭ ކާރުގަ މަޑުކުރިޔަސް!!" ހީލަތްތެރި ފާޑަކަށް ހިނިތުންވަމުން އަދުހަމް ބުންޏެވެ.\n"އަދޫ ވަރަށް ބޭނުން ގޮތެއް ދޯ އެއީ." ދިމާކޮށްލަމުން އައިޝާ ބުންޏެވެ.\nތިން މީހުން ތިބީ ގޭގެ ފެންޑާ ކުރިމަތީގައެވެ. ކައިރީގައި ހުރި ގަސްމުށިތަކުން މުށިގަނޑެއް އުފުއްލާލަމުން އޭގެ ދަށުން ރިހިކުލައިގެ ތަޅުދަނޑި ފައްޗެއް މަލީޝާ ނެގި އެވެ. ތަޅުދަނޑިފަތިން ތަޅުދަނޑިއެއް ތަޅުވަޅަށް ޖެހިވަގުތު އައިޝާ ވާހަކަދައްކަން ފެށިއެވެ.\n"އަހަރެން ހީކުރީ މަލީ ގެ މާމަ ގޭގަ އެބައުޅޭ ކަމަށް."\n"ނޫނޭ. މާމަވީ ރައްޓެއްސެއްގެ ގެއަށް ދުވަސްކޮޅަކަށް ގޮސް." އަވަސް އަވަހަށް މަލީޝާ ޖަވާބު ދިނެވެ. "އޯކޭ. އަވަހަށް ވަދޭ އެތެރެއަށް." އަދުހަމް އާއި އައިޝާ އަށް އިޝާރާތްކޮށްލަމުން މަލީޝާ ބުންޏެވެ.\nއައިޝާ ހީކުރިގޮތާއި ޚިލާފަށް ގޭތެރެއަށް ވަނުމުން އެ ގެއަކީ ބޮޑު ގެއެއްކަން އެނގުނެވެ. ހީވަނީ ބޮޑު ކިއްލާއެއް ހެންނެވެ. ސިޓިންގ ރޫމުގައި ބޮޑު ބިއްލޫރި ޗާންދަލިޔާއެއް ވެސް އެލުވާފައި އޮތެވެ. އިންޓީރިއާ ޑެކަރޭޝަން ކޮށްފައިވާގޮތުން ގޭތެރެއަށް ޝާހީ ގޮތެއް އައިސްފައިވެ އެވެ. ސިޓިންގ ރޫމް ގެ މެދަށް ވާގޮތަށް ހުރި ސިޑީގެ ސަބަބުންވެސް އެތަން ހީވަނީ ގަނޑުވަރެއްގެ އެތެރެ ހެންނެވެ.\nސިޓިންގ ރޫމްގެ ހުރިހައި ފަރުނީޗަރެއްގައި ހުރީ ހުދުކުލައިގެ ފޮތި އަޅައި ކަވަރު ކޮށްފަ އެވެ. އެތަނުން ފޮތިގަނޑެއްގައި އައިޝާ އަތް ހާކާލި އެވެ. ހުރިހައި ތަކެއްޗެއް ހުދުފޮތިން ކަވަރު ކޮށްފައި ހުރިނަމަވެސް ވަރަށް އާދަޔާޚިލާފު ގޮތެއް އެތަނުގައި ހުއްޓެވެ. އަވާމެންދުރެއްގެ ތެރޭގައި އުޅެވެނީއޭވެސް އައިޝާގެ ހިތަށްއެރި އެވެ.\nފާރުގައި ހުރި ބައެއް ތަކެތީގެ ތެރެއިން ފޮތިއަޅައި ކަވަރުކޮށްފައި ހުރި ބައެއް އެއްޗެހީގައިވެސް އައިޝާ އަތް ޖައްސަމުން ގެންދިޔައެވެ. ކޮންމެވެސް ތަފާތު އެއްޗެއްގައި އަތް ލެވުނުހެން ހީވެގެން ރަނގަޅަށް އަތް ހާކާލިއެވެ. އެ އެއްޗެއްގެ ބައްޓަން ވަކިކުރަން އެނގޭހާ ވަރަށެވެ. ފޮތިގަނޑުގެ އެއްކަން އުފުލާލުމާއި އެކު އޭނާގެ ހިޔަނި އޭގެ ތެރެއިން ފެނުނެވެ. 'ކީއްކުރަން ލޯގަނޑެއް ކަވަރުކޮށް ބަންދުކޮށްފަ މިހުރީކީ؟' ހިތާހިތާ އަހާލެވުނެވެ.\nއަދުހަމް ވެސް އެތަން މިތަން ބަލަމުން މަލީޝާގެ ފަހަތުން ހިނގަމުން ދިޔައެވެ. އަދުހަމް މަސައްކަތްކުރަމުން ދިޔައީ މަލީޝާ އާއި ވާހަކަދައްކަން ފަށާނެ ކޮޅެއް ފެނޭތޯ އެވެ. "މި ގެ ވަރަށް ސަޅި." އެއްމެފަހުން އަދުހަމް ބުންޏެވެ.\n"އެނގެއާ ތިކަން." ޖެއްސުމުގެ ރާގަކަށް ވަރަށް މަޑުމަޑުން މަލީޝާ ބުންޏެވެ.\n"އެކަމަކު ކީއްވެގެން ހުރިހައި އެއްޗެއްގަ ފޮތި އަޅައި ބަންދުކޮށްފަ މިހުރީކީ؟" އަދުހަމް ގެ ދެއަތް ޖޯޑުކޮށްލަމުން ސުވާލުކުރިއެވެ.\n"އެއީ މަގޭ މާމަގެ ކަންތައް. އެއްޗަކަށް ގެއްލުމެއް ލިބިދާނެތީ މާމަ ވަރަށް ކަންބޮޑުވާނެ. އެއްވެސް މީހަކު މިތަނުން އެއްވެސް އެއްޗެއްގަ އިނގިލިކުރި ޖައްސާލަންވެސް ޤަބޫލެއް ނުވާނެ."\n"އެހެންތަ. ތީ ހާދަ އާދަޔާޚިލާފް މާމަ އެކޭ ދޯ." މަލީޝާ ދައްކަމުންދިޔަ ވާހަކަ މެދުކަނޑާލަމުން އައިޝާ ބުންޏެވެ.\n"ކީއްކުރާނީ. މާބޮޑަށް މުސްކުޅިވީމަ ވާގޮތްކަން ނޭނގެ. ތިއެއް ނޫނޭ. ތި މީހުން އިށީންދެ ހަމަޖެހިލަބަލަ. އަހަރެން އެބަ އަންނަން ކޮފީ ހަދައިގެން." މިހެން ބުނަމުން ބަދިގެބަޔާއި ދިމާއަށް މަލީޝާ ހިނގައިގަތެވެ.\nފޮތި އަޅާފައި ހުރި ސޯފާތަކުން ސޯފާއެއްގައި އައިޝާ އާއި އަދުހަމް ކިރިޔަކިރިޔާ ފޫކޮޅު ޖައްސާލައިގެން އިށީންނި އެވެ. އަދުހަމްގެ ކަންފަތް ދޮށަށް ޖެހިލަމުން ސިއްރުސިއްރުން އައިޝާ ބުންޏެވެ. "ހާދަ ތަފާތު ތަނެކޭ ދޯ!"\n"ސިސް މޮޔަވީތަ؟ ހުރިހައި އެއްޗެއް ފޮތި އަޅައި ބަންދުކޮށްފަ-" އަދުހަމް ބުނަން އުޅުނު ޖުމްލަ ހުއްޓުވަމުން ވައި އަޑުން އައިޝާ ވާހަކަދައްކަން ފެށި އެވެ. "ނުވިތާކަށް ލޯގަނޑެއް ހުއްޓަސް އެވެސް ބަންދުކޮށްފަ."\n"އާނ، ލޯގަނޑުތައްވެސް ދޯ." އަދުހަމް ބުނަން އުޅުނު ޖުމްލަ ފުރިހަމަ ނުކޮށް ހުއްޓާލީ އައިޝާ ބުނި އެއްޗެއް ރަނގަޅަށް ވިސްނުމުންނެވެ. "ކީކޭ؟ ލޯގަނޑުތައްވެސް ކަވަރުކޮށްފައޭ؟" ހިންދިރުވާލަން މަޑުޖައްސާލަމުން އަނެއްކާވެސް އަދުހަމް ބުންޏެވެ. "އެވެސް ދެން އެހާވަރު ކަމެއްތަ؟ މަށަކަށް އެއީކީ އެއްވެސް އާދަޔާޚިލާފު ކަމެއް ނޫން." އަދުހަމް ވެސް ވާހަކަދެއްކީ ވައި އަޑުންނެވެ.\nއައިޝާ އެއްޗެކޭ ބުނަން އަނގަ ހުޅުވައިލިތަނުން އެމީހުންގެ ފުރަގަހުން ބަންކިޔާފައި ވަރުގަދަ އަޑެއް އިވުނެވެ. އެ އަޑާއިއެކު ދެމީހުންނަށް ތެޅިގަނެވުނެވެ. ބިރުންގޮސް އައިޝާ އަށް ފުންމައިގެން ކޮޅަށް ތެދުވުނެވެ. އަވަސް އަވަހަށް އަދުހަމް ގެ އަތުގައި ވަރަށް ބާރަށް ހިފެހެއްޓި އެވެ.\n"އެއީ ކޮން އަޑެއް؟" އަނެއްކާވެސް ވައިއަޑުން އައިޝާ އެހިއެވެ.\n"އެއީ ދޮރު ލެއްޕުނު އަޑު. މަލީޝާ އަހަރުން މިތާ ބަހައްޓާފަ ދޮރުލައްޕާ ތަޅުލީކަން ނޭނގެ." އައިޝާގެ އަތުގައި އަދުހަމް ބާރަށް ހިފަހެއްޓި އެވެ.\n"އޯކޭ، ގައިމު މިހާރު އާދަޔަޚިލާފު ކަމެއް އުޅޭކަމަށް ޤަބޫލުކުރެވޭތަ؟" ތުރުތުރު އަޅާ އަޑަކުން އައިޝާ އަހާލިއެވެ.


Vakeelun ge bill ge draft othy Bar Council eh ufahdhaa gothah: Anil | Mihaaru\nޚަބަރު / ކުރީގެ އޭޖީ މުހައްމަދު އަނިލް\nވަކީލުންގެ ބިލް އެކުލަވާލަނީ ބާ ކައުންސިލެއް އުފައްދާ ގޮތަށް: އަނިލް\nއެޓާނީ ޖެނެރަލް އަނިލް: ވަކީލުންގެ ބިލާ އެކު ވަކީލުންގެ ޕްރޮފެޝަނަށް ބަދަލުތަކެއް އަންނާނެ ކަމަށް ވިދާޅުވި --މިހާރު ފޮޓޯ/ހުސައިން ވަހީދު\n09 އެޕްރީލް 2018 - 00:09\nވަކީލުކަމުގެ ހުއްދަ ދިނުމަށްޓަކައި ދަރުބާރުގޭގައި ބޭއްވި ރަސްމިއްޔާތުގައި ވާހަކަ ދައްކަވަމުން އަނިލް ވިދާޅުވީ ވަކީލުންނާ ބެހޭ ބިލެއް ރައްޔިތުންގެ މަޖިލީހަށް ހުށަހެޅުމުގެ މަސައްކަތް ސަރުކާރުން ކުރަމުން އަންނަ ކަމަށާއި އެކަން ލަސްވީ އެކިއެކި ސަބަބުތަކާ ހެދި ކަމަށެވެ. ކަމާބެހޭ ފަރާތްތަކުގެ މަޝްވަރާއާ އެކު އެ ބިލް ޑްރާފްޓް ކޮށްފައި ވާނީ ބޮޑެތި ބަދަލުތަކެއް ވަކީލުންގެ ޕްރޮފެޝަނަށް ގެންނަ ފަދަ ގޮތަކަށް ކަމަށާއި އެގޮތުން ވަކީލުން ރެގިއުލޭޓް ކުރުމަށްޓަކައި ބާ ކައުންސިލެއް އުފެއްދުމަކީ ވެސް އެ ބިލުގައި ހިމެނޭ އެއް ކަންތައް ކަމަށް އަނިލް ވިދާޅުވި އެވެ.\n"ގާނޫނީ ވަކީލުންގެ ފަންނަކީ ބާ ކައުންސިލެއްގެ ބެލުމުގެ ދަށުން ހިނގާނެ ތަނެއް ކަމުގައި ހެދުމަށް އަޅުގަނޑުމެންނާއި ކަމާ ބެހޭ ފަރާތްތަކުން ހިތްވަރާ އެކީގައި މި ބިލް ދިރާސާކޮށް، ނިންމުމުގެ މަސައްކަތް އެބަ ކުރިއަށް ގެންދަން،" އަނިލް ވިދާޅުވި އެވެ.\nރާއްޖޭގައި ވަކާލާތު ކުރުމުގެ ހުއްދަ ލިބުނު ވަކީލަކާ އެކަމުގެ ލިޔުން އޭޖީ އަނިލް މިރޭ ހަވާލު ކޮށްދެއްވަނީ.---ފޮޓޯ: ހުސެއިން ވަހީދު/މިހާރު\nބަންޑާރަ ނައިބު ވިދާޅުވި ގޮތުގައި ގާނޫނީ ދާއިރާ އިން ފުރަތަމަ ޑިގްރީއެއް ލިބުމުން ވަކީލަކަށް ވެވޭ ގޮތަށް ރާއްޖޭގައި އޮތަސް، ދުނިޔޭގެ އެހެން ގައުމުތަކުގައި އެއީ އެހެން އޮންނަ ކަމެއް ނޫނެވެ. އެހެން ގައުމުތަކުގައި ޑިގްރީ ފުރިހަމަ ކުރިޔަސް ވަކީލުކަމުގެ ހުއްދަ ދޭނީ އިތުރު މަރުހަލާތަކެއް ފުރިހަމަ ކުރުމަށް ފަހު ކަމަށާއި އެފަދަ ގޮތަކަށް ރާއްޖޭގައި މިހާރު ވެސް ކޮންމެވެސް ވަރަކަށް ބަދަލުތަކެއް ގެންނަމުން އަންނަ ކަމަށް އަނިލް ވިދާޅުވި އެވެ.\n"ދުނިޔޭގެ ބައެއް ގައުމުތަކުގައި ބާ އެގްޒާމް ފަދަ އެގްޒާމް ހެދުމަށް ލާޒިމް ކޮށްފައި އޮވޭ. އެ އެގްޒާމް ނުވަތަ ޓެސްޓުން ފާސް ނުވެއްޖިއްޔާ ގާނޫނީ ވަކީލުކަމުގެ ހުއްދަ ނުވެސް ލިބޭ. އަޅުގަނޑުމެން ޒަމާނީ ތަރައްގީއާ އެކު ދުނިޔޭގެ އެހެން ގައުމުތަކުގައި އަމަލުކުރާ ގޮތަށް ބަދަލު ވެގެން ދާއިރު މިކަންކަން ދިވެހި ރާއްޖޭގައި ވެސް ބަދަލު ވެގެންދާނެ ކަމީ ޝައްކެއް އޮތް ކަމެއްް ނޫން،" އަނިލް ވިދާޅުވި އެވެ.\nރާއްޖޭގެ ކޯޓުތަކުގައި ވަކާލާތު ކުރުމުގެ ހުއްދަ 175 މީހަކަށް ދިނުމާއި އެ ވަކީލުންގެ ހުވާ ލައިދިނުމަށް ދަރުބާރުގޭގައި މިރޭ ބޭއްވި ރަސްމިއްޔާތުގެ ޝަރަފުވެރި މެހުމާން އޭޖީ އަނިލް އާއި ސުޕްރީމް ކޯޓުގެ ފަނޑިޔާރުންނާއި ކޯޓުތަކުގެ ބައެއް އިސް ފަނޑިޔާރުން ބައިވެރިވެވަޑައިގަންނަވަނީ.---ފޮޓޯ: ހުސެއިން ވަހީދު/މިހާރު\nވަކީލުންގެ ފަންނު ދުވަހަކަށް ވުރެ ދުވަހެއް ފުޅާވަމުން އަންނަ ކަން ފާހަގަ ކުރައްވައި، އަނިލް ވިދާޅުވީ ވަކީލުންގެ ތަޖުރިބާ އާއި ތަމްރީން އިތުރު ކުރަން މަސައްކަތް ކުރަން ޖެހޭ ކަމަށެވެ. ވަކީލުން ކުރަންޖެހޭ ހަމައެކަނި މަސައްކަތަކީ ކޯޓުތަކުގައި ވަކާލާތު ކުރުން އެކަނި ނޫން ކަމަށާއި އެ ނޫން ގޮތްގޮތުން ވެސް ވަކީލުންނަށް ފުރުސަތު އެބައޮތް ކަން އަނިލް ފާހަގަ ކުރެއްވި އެވެ. އެގޮތުން ދައުލަތުގެ އިދާރާތަކާއި ކޯޓުތަކާއި ތަހުގީގީ އިދާރާތަކުގައި ވެސް މަސައްކަތް ކުރުމުގެ ފުރުސަތު ވަކީލުންނަށް އެބައޮތް ކަމަށް ވިދާޅުވި އެވެ.\nރާއްޖޭގައި ވަކީލުން ރެގިއުލޭޓް ކުރަމުން އައީ އެކި ދުވަސްވަރު އެކި އިދާރާތަކުންނެވެ. ކުރިން ޖަސްޓިސް މިނިސްޓްރީން ވަކީލުން ރެގިއުލޭޓް ކުރަމުން އައުމަށް ފަހު އޭގެ ފަހުން ވަކީލުން ރެގިއުލޭޓް ކުރީ އެޓާނީ ޖެނެރަލްގެ އޮފީހުންނެވެ. މިހާރު ވަކީލުން ރެގިއުލޭޓް ކުރަނީ ސުޕްރީމް ކޯޓުންނެވެ.\nވަކީލުން އެޓާނީ ޖެނެރަލްގެ އޮފީސް ކުރީގެ އޭޖީ މުހައްމަދު އަނިލް ސުޕްރީމް ކޯޓް\n19 ކޮމެންޓް, 46 ރިއެކްޝަންސް\nކީއްވެތޯ ބާ ކައުންސިލެއް ހަދަނީ؟ އާ ކައުންސިލެއް ހައްދަވާދެއްވާ..\nވަކީލުންގެ ހުއްދަ ލިބުމުން މަހްރޫމްކޮށްލި ދިވެހި ޒުވާނުން ތަކެއް ވެއެވެ. ޢެ މީހުން މި ރަސްމިއްޔާތުގައި ބައިވެރި ކޮށްފައެއް ނުވެއެވެ. ސަބަބެއްވެސް ނުދައްކައެވެ. އެތައް ދުވަހެއްގެ ކިޔެވުމާއި ލާރި ބޭކާރެވެ. ޒުވާނުންގެ ހައްގު ތަކާ އަންހެނުންގެ ހައްގު ތަކާ އަދުލު އިންސާފު މި ރާއްޖޭގަ ގިނަ ކަމުން މަގުމަތިން ހިނގާނުލެވެއެވެ. ދެން އަތްޖަހާ!\nވަކީލުންގެ ބިލް އެކުލަވާލަނީ ބާ ކައުންސިލެއް އުފައްދާ ގޮތަށް: ކީއްވެތަ ބާ ކައުންސިލެއް ހަމަ އާ ކައުންސިލެއްވެސް ހެދޭނެ އެންނު.\nރަގަޅު އަދި5އަހަރެއްނުވޭ؟ އިތުރު5ދީގެން ތިކަން ނިންމޭނީ ؟ ސާބަހޭ ރައްޔަތުންގެ ފައިސާ އިން މުސާރަ ނަގައިގެން ތިކުރާ މަސައްކަތަށް\nބަންޑާރަ ނައިބު އަނިލް އަކީ މަގާމަށް ކުފޫ ހަމަނުވާ ބޭފުޅެކެވެ.\nބާކައުންސިލް އުފެއްދުމުގެ ކުރިން ބާއެސޯސިއޭޝަން ރަޖިސްޓްރީ ކޮށް ދޭންވީ ނޫންތޯ؟ ދުނިޔޭގެ އެހެން ޤައުމުތަކުގައި ކަންކަން ހިނގަނީ އެހެންނޭ މިހެންނޭ ވިދާޅުވާ އިރު އެ ޤައުމުތަކުގައި ކަންކަން ހިނގާ މަގުން މިރާއްޖޭގައި ހިންގަނީ ކޮން ކަމެއްތޯ؟ ހުރިހާ ކަމެއް ވެސް ތިޔަހަރަ ގެންދަވަނީ އެކޮޅުކޮޅުން ނޫންތޯ؟ ލިޔެވިފައި އޮންނަ ޤާނޫނު އަސާސީ އެއް އޮވެމެ އެއާ އިދިކޮޅަށް ނޫންތޯ ކަންކަން ކުރެވެމުން މިހިރަ ދަނީ. ޤާނޫނީ ވަކީލުން އެވާހަކަ ދެއްކީމަ، ވަކީލުން އޮބަހައްޓާ ތަޅުއަޅުވަން ބާކައުންސިލެއްގެ ވާހަކަ ދެއްކެވުމުގެ އެއްވެސް ބޭނުމެއް ނެތް. މިހާރުވެސް ހިތުހުރި ގޮތަކަށް، އެބަޔަކު އަމިއްލަ އަމިއްލަޔަށް، ވަކީލުން "ސަސްޕެންޑް" ކުރަމުން މިހިރަގެން ދަނީ ނޫންތޯ؟ އެވެސް ދުނިޔޭގައި އެކަން ހިނގާ މަގުތޯ؟ ބައެއް ކަންކަމާ ޖެހުނީމަ އެކަންކަން ކުރާނީ ރާއްޖެ އަށް ފެންނަ ގޮތަކަށޯ އެކަމާ ނުބެހެވޭނެޔޯ!\nކީއްވެތޯ ބާ ކައުންސިލެއް އުފައްދަނީ؟ އަލަށް އުފައްދާއިރު އުފައްދަންވާނީ އާ ކައުންސިލެއް ނޫންތޯ؟\nމީ ވަރަށް ހެއްވާ ކަމެއް، ސްޕްރީމް ކޯޓާ ހައިކޯޓް ފަނޑިޔާރުންނަށް ކުރީގެ ރިސީ ގަނޑުވަރު، ދެން ހުރި ކޯޓްތައް ބޮޑު ޖަސްޓިސް ބިލްޑިންގަ ދެން ކީވެއް ވަކީލުންނަށް ވަކި ބާ ތަނެއް ދޭންވީ، އެމީހުންނަށްވެސް އާތަނެއް ހައްގު. އެހެން ނޫނަސް ސިޓީ ކައުންސިލްވެސް އެތަނުން ނެރުނީ އެތާ ނޫޅެވިގެން. އަނިލް ބުނަން ވާހަކައެއް ހެނދުނަށް ފިހެފަ ހުންނަ ބަނަހެއްހެން ހުރެގެން ވަކީލުންނަށް ބާ ކައުންސިލެއް ދީގެން ނުވާނެ، އާތަނެއް ދޭންވާނީ\nމި ބާރ އިން ބާއްވާ އިމްތިހާނުގައި މިހާރު ކޯޓުތަކުގައި ތިބި ވަކީލުންނާ ގާޟީންނާއި ފަނޑިޔާރުންވެސް އިށީނދެލަމާ؟\nކީއްކުރަން ބާ ކައުންސިލެއް އުފައްދަނީ؟ އުފައްދާއިރު އުފައްދަން ވާނީ އާ ކައުންސިލެއް ކަމަށް މަ ބުނަން ނެތީމުދޯ.


އިސްލާމިކް މިނިސްޓްރީން ބާއްވާފައިވާ ދީނީ އިލްމުވެރިންގެ މަހާސިންތާތަކުގެ ނިންމުންތައް ބައްލަވާށެވެ! ޔައުމިއްޔާތައް ބައްލަވާށެވެ! ރާއްޖޭގެ ޔުނިވަރސިޓީތަކުގައި މަތީ ތައުލީމް ޙާޞިލުކުރާ ދަރިވަރުންނަށް އިސްލާމް ދީނުގެ ޞައްޙަ މައުލޫމާތު އުނގަންނައިދިނުން އެދިވަޑައިގެން ދީނީ ޢިލްމުވެރިން ކުރައްވާފައިވާ އާދޭސްތައް ފެނިވަޑައިގަންނަވާށެވެ! އެއީ ކޮންމެހެން ކުރަން ޖެހޭ ކަމެއް ކަމަށް ނިންމަވާފައިވާކަން ފެނިވަޑައިގަންނަވާނެއެވެ. އެނިންމެވުން ޤަރާރެއްގެ ގޮތުގައި ފާސްކުރައްވާފައިވާކަން އެނގިވަޑައިގަންނަވާނެއެވެ.\n3،4 އަހަރު ފާއިތުވެގެން ދިއައީއެވެ. އަމަލީ ސިފައެއް ނުގެނެއެވެ.\nގްރޭޑް 12 ނިންމާ ދަރިވަރުންގެ ތެރެއިން ފުރިހަމައަށް ނަމާދުކުރަން އެނގެނީ ކިތައް ދަރިވަރުންނަށްއެވެ؟ ތަޖުވީދުމަގުން ކީރިތި ޤުރުއާން ކިޔަވަން އެނގެނީ ކިތައް ދަރިވަރުންނަށްތޯއެވެ؟ އީމާން ކަމާއި އިސްލާމް ކަމުގެ ރުކުންތައް ހަމައަށް އެނގެނީ ކިތައް ދަރިވަރުންނަށްތޯއެވެ؟\nކަންކަން މިހާލުގައި ހުރިއިރު މަތީ ތައުލިމުގެ ފުރުޞަތު ބޭނުން ނުކުރުމުން ކުށްވެރިކުރާއިރު މިކަންކަމާއިމެދު ވިސްނައިލުން ކީއްތޯއެވެ! މިކަންކަން ހިމަނައިގެން މަތީ ތައުލީމް ދެވި މުއައްސަސާތަކުން ކުދިން ނުކުންނަމުންދާނަމަ މިއަދު އުފެދިގެން މިއުޅޭ އެއްވެސް މައްސަލައެއް ކުރިމަތިވެގެން އުޅެން ޖެހޭނެބާވައެވެ! އަބަދުވެސް އިވެނީ މަންހަޖު އިޞްލާޙް ކުރުމުގެ ވާހަކައެވެ. ބަޔާން މިކުރި ކަންކަން ދަރިވަރުންނަށް އުނގަންނައި ދޭން ނެތް މަންހަޖަކަށް ރާއްޖޭގައި ދުވަހަކުވެސް ކިޔަވައިދީފިބާވައެވެ! ވީއިރު މިކިޔެނީ ކީކޭ ބާވައެވެ!\nކަންކަން އިޞްލާޙް ކުރުމުގެ ނަމުގައި މިދެކެވޭ ވާހަކަތަކުގެ މަޤްޞަދާއި މެދު ރައްޔިތުން ސުވާލު އުފައްދަމުން ގެންދަނީ މިފަދަ މައްސަލަތައް ހުރުމުންނެވެ. މިފަދަ ސުވާލުތަކަށް ޖަވާބު ނުދެވޭތީއެވެ!


RELIGION: Fasaadha kurumuge nubaikan\nކީރިތި ޤުރްއާންގައި ﴿ وَاللَّهُ لَا يُحِبُّ الْمُفْسِدِينَ ﴾ "ފަސާދަކުރާ މީހުންދެ ﷲ ލޯބިވެވޮޑިގެން ނުވެތެވެ." މިފަދައިން ދެ އާޔަތެއްގައި ވަޙީކުރައްވާފައިވެއެވެ. މި ދެއާޔަތާ މެދު ވިސްނައިލުމުން ފިލާވަޅުތަކެއް ލިބެއެވެ.\nމި ދެންނެވި ދެ އާޔަތުގެ ތެރެއިން ފުރަތަމަ އާޔަތަކީ ޔަހޫދީންގެ ވާހަކަ ބަޔާންކުރައްވާފައިވާ އާޔަތެކެވެ. ދެވަނަ އާޔަތުގައި އިޝާރާތްކުރައްވަނީ ބަނީ އިސްރާއީލް މީހުންގެ ތެރެއިން މުއްސަނދި މަހުޖަނެއް ކަމުގައިވާ ޤާރޫނަށެވެ. މި ދެއާޔަތްވެސް ނިންމާލައްވަމުން، ބިމުގައި ފަސާދަކޮށް އުޅޭ މީހުން ދެކެ މާތް ﷲ ލޯބިވެވޮޑި ނުގަންނަވާ ކަމުގައި ވަނީ އަންގަވާފައެވެ.\nއިސްވެބަޔާންކުރެވުނު ފަދައިން މިއާޔަތުގައިވަނީ ޔަހޫދީންގެ ވާހަކަތަކެވެ. އަދި ޔަހޫދީންގެ ބައެއް ސިފަތަކެވެ. އެ ސިފަތަކުގެ ތެރެއިން އެއް ސިފައަކީ ބިމުގައި ފަސާދަކުރުން ކަން މިއާޔަތުން އެނގިގެންދެއެވެ.\nމާތް ﷲ ވަޙީކުރައްވާފައިވެއެވެ. ﴿ وَقَالَتِ الْيَهُودُ يَدُ اللَّهِ مَغْلُولَةٌ غُلَّتْ أَيْدِيهِمْ وَلُعِنُوا بِمَا قَالُوا بَلْ يَدَاهُ مَبْسُوطَتَانِ يُنْفِقُ كَيْفَ يَشَاءُ وَلَيَزِيدَنَّ كَثِيرًا مِنْهُمْ مَا أُنْزِلَ إِلَيْكَ مِنْ رَبِّكَ طُغْيَانًا وَكُفْرًا وَأَلْقَيْنَا بَيْنَهُمُ الْعَدَاوَةَ وَالْبَغْضَاءَ إِلَى يَوْمِ الْقِيَامَةِ كُلَّمَا أَوْقَدُوا نَارًا لِلْحَرْبِ أَطْفَأَهَا اللَّهُ وَيَسْعَوْنَ فِي الْأَرْضِ فَسَادًا وَاللَّهُ لَا يُحِبُّ الْمُفْسِدِينَ ﴾ [المائدة: 64]\nމާނައީ: "ޔަހޫދީން ބުންޏެވެ. اللَّهގެ އަތްޕުޅުވަނީ ބަންދުވެގެންނެވެ. (ޔަހޫދީން މިހެންބުނީ اللَّهއަށް ދަހިކަން ނިސްބަތްކުރުމުގެ ގޮތުންނެވެ.) އެއުރެންގެ އަތްތައް ބަންދުވާށިއެވެ! އަދި އެއުރެން އެހެން ބުނުމުގެ ސަބަބުން އެއުރެންނަށް ލަޢްނަތް ލެއްވިއެވެ. އަދި ކިއެއްތަ! އެކަލާނގެ އަތްފުޅުވަނީ ހުޅުވި ތަނަވަސްވެގެންނެވެ. އެކަލާނގެ އިރާދަކުރައްވާ ފަދަޔަކުން ހޭދަކުރައްވަތެވެ. ކަލޭގެފާނުގެ ވެރިރަސްކަލާނގެ ޙަޟުރަތުން ކަލޭގެފާނަށް ބާވައިލެއްވި ތަކެތި އޭގެތެރެއިން ގިނަމީހުންގައި ދެކޮޅުވެރިކަމާއި، ކާފިރުކަން އިތުރުކުރާނެކަން ކަށަވަރެވެ. އަދި ޤިޔާމަތަށް ދާނދެން ޢަދާވަތް ތެރިކަމާއި، ރުޅިވެރިކަން އެއުރެންގެ މެދުގައި ތިމަންރަސްކަލާނގެ ލެއްވީމެވެ. އެއުރެން ހަނގުރާމައަށް އަލިފާންގަނޑެއް ރޯކޮށްފި ކޮންމެހިނދެއްގައި، اللَّه އެ އަލިފާންގަނޑު ނިއްވަވަތެވެ. އަދި ބިމުގައި ފަސާދަ ކުރުމުގެ ގޮތުން އެއުރެން މަސައްކަތް ކުރެތެވެ. ފަހެ، ފަސާދަ ކުރާ މީހުންދެކެ اللَّه ލޯބިވެވޮޑިގެނެއް ނުވެތެވެ."\nމާތް ﷲ ގެ މައްޗަށް ދޮގު ބަސްތައް ރައްދުކުރުން: ޔަހޫދީންގެ ސިފަތަކުގެ ތެރެއިން މިއާޔަތުގައި ބަޔާންވެގެންވާ އެއްކަމަކީ މާތް ﷲ އާމެދު ހިތުހުރި އެއްޗެއް ކިޔަން އެމީހުން ޖެހިލުންނުވުމެވެ. އެމީހުން ބުނެފައިވާ އެފަދަ ބަސްތަކުގެ ތެރޭގައި، "މާތް ﷲ ގެ އަތްޕުޅުވަނީ ބަންދު ކުރެވިފައި" އޭ ބުނުން ހިމެނެއެވެ. މިއީ ވަރަށް ނުބައިވެގެންވާ ބަހެކެވެ. ޚާލިޤުވަންތަ އިލާހުގެ މައްޗަށް މިފަދަ ބަހެއް ބުނަން ކެރުނު ބަޔަކަށް، އެއިލާހު ހެއްދެވި މަޚްލޫޤުންގަކަށް ކޮންމެފަދަ އެއްޗެއްވެސް ކިޔާކަށް ޖެހިލުންނުވާނޭ ކަން ކަށަވަރެވެ. އިންސާނުންކުރެ އެންމެ މާތް ބޭކަލުންކަމުގައިވާ ރަސޫލުންނާއި ނަބީބޭކަލުންނާ މެދުވެސް އެމީހުންގެ ޢަމަލުތައް ހުރީ އެފަދައިންނެވެ. އެބައިމީހުންގެ ތެރެއަށް މާތް ﷲ ފޮނުއްވެވި ނަބީބޭކަލުންނާ ދެކޮޅުވެރިވެ، އެއިން ބައެއް ބޭކަލުން ޤަތުލުކޮށްވެސް ހަދާފައިވެއެވެ.\nޔަހޫދީންނަކީ ދަހިވެތި ބައެއް: އެބައިމީހުން މާތް ﷲ އަށް ދަހިވެތިކަން ރައްދުކޮށްފައިވަނީ އެމީހުންގެ ކިބައިގައި ހުރި އެ ސިފައިގެ ސަބަބުންނެވެ. ކޮންމެ ކަންވާރަކުންވެސް ތިކި ޖަހާނީ އެކަންވާރެއްގައި ހުރި އެއްޗަކުންނެވެ. ދަހިވެތިކަމަކީ ހިތުގެ އާފާތްތަކުގެ ތެރެއިން ހިމެނޭ ނުރައްކާތެރި ބަލިމަޑުކަމެކެވެ. އެބައެއްގެ ހިތުގައި ބަލިމަޑުކަމެއް ހުރި ބަޔަކު އެންހެން މީހުންނަށްވެސް އެފަދަ ޙާލަތެއް ޖެހުމަށް އެދެއެވެ. ދަހިވެތިކަމަކީ ހެޔޮކަމަށް ހުރަސްއަޅާ ކަމެކެވެ. މީގެ އިތުރުން، ޝައިޠާނާ އެމީހުންގެ ޢަމަލުތައް އެމީހުންނަށް ޒީނަތްތެރިކޮށްދިނުމުގެ ނަތީޖާއަކީ، އެމީހުން، ﷲ އާއި އެއިލާހުގެ ރަސޫލުންނާ ހަނގުރާމަކޮށް ދެކޮޅުވެރިވުމެވެ.\nޔަހޫދީންނަށްވަނީ ލަޢްނަތް ލައްވާފައި: އެބައިމީހުންގެ ނުބައިކަމުގެ ސަބަބުން މާތް ﷲ އެބައިމީހުންނަށްވަނީ ލަޢުނަތް ލައްވާފައެވެ. އެބަހީ މާތް ﷲ ގެ ރަޙުމަތުން ބޭރުކުރައްވާފައެވެ. މާތް ﷲ ގެ ރަޙުމަތުން ބޭރުކުރައްވައިފި ބަޔަކީ ޝައިޠާނާގެ އަޢުވާނުންނެވެ. އަދި އެބައެއްގެ ހަވާނަފްސަށް ލެނބިފައިވާ، ނަފްސުގެ ނުބައިކަން ބޮޑު ބައެއް ކަމުގައި ނޫނީ ނުވެއެވެ.\nޔަހޫދީންނަކީ ބިންމަތީގައި ފަސާދަ އުފައްދާ، ފަސާދަ ކުރާ ބައެކެވެ. ޔަހޫދީންގެ ނުކިޔަމަންތެރިކަމާއި، އުރެދުންތެރިކަމުގެ ޢުޤޫބާތެއްގެ ގޮތުން އެބައިމީހުންގެ މެދުގައި ޢަދާވާތްތެރިކަމާއި ރުޅިވެރިކަން މާތް ﷲ ވަނީ ލައްވާފައެވެ.\nމިއާޔަތުގައި އަންގަވާފައިވަނީ، އިންސާނުންގެ ތެރެއިން އެންމެ މުއްސަނދިކަންދެވި އިންސާނާގެ ވާހަކައެވެ. ޤާރޫނުގެ ނުބައިކަމުގެ ވާހަކައެވެ.\nމާތް ﷲ ވަޙީކުރައްވާފައިވެއެވެ. ﴿ إِنَّ قَارُونَ كَانَ مِنْ قَوْمِ مُوسَى فَبَغَى عَلَيْهِمْ وَآتَيْنَاهُ مِنَ الْكُنُوزِ مَا إِنَّ مَفَاتِحَهُ لَتَنُوءُ بِالْعُصْبَةِ أُولِي الْقُوَّةِ إِذْ قَالَ لَهُ قَوْمُهُ لَا تَفْرَحْ إِنَّ اللَّهَ لَا يُحِبُّ الْفَرِحِينَ * وَابْتَغِ فِيمَا آتَاكَ اللَّهُ الدَّارَ الْآخِرَةَ وَلَا تَنْسَ نَصِيبَكَ مِنَ الدُّنْيَا وَأَحْسِنْ كَمَا أَحْسَنَ اللَّهُ إِلَيْكَ وَلَا تَبْغِ الْفَسَادَ فِي الْأَرْضِ إِنَّ اللَّهَ لَا يُحِبُّ الْمُفْسِدِينَ ﴾ (القصص: 76، 77) މާނައީ: "ހަމަކަށަވަރުން، ޤާރޫނަކީ މޫސާގެފާނުގެ ޤައުމުގެމީހުންގެ ތެރެއިންވީ މީހެކެވެ. ފަހެ، އޭނާ އެއުރެންގެ މައްޗަށް ބޮޑާވެގަތެވެ. އަދި ތިމަންރަސްކަލާނގެ އޭނާއަށް ގިނަވެގެންވާ (މުދާތަކުގެ) ޚަޒާނާތައް ދެއްވީމެވެ. ހަމަކަށަވަރުން، ވަރުގަދަ ޖަމާޢަތެއްގެ މީހުންނަށް، އެ ޚަޒާނާތަކުގެ ތަޅުދަނޑިތައް އުފުލުންވަނީ ބުރަވެފައެވެ. އޭނާގެ ޤައުމުގެމީހުން އޭނާއަށް ބުނިހިނދެވެ. (ކިބުރުވެރިވުމުގެގޮތުން) އުފާ ނުކުރާށެވެ! ހަމަކަށަވަރުން، ބޮޑާވުމުގެގޮތުން އުފާކުރާ މީހުންދެކެ اللَّه ލޯބިވެވޮޑިގެނެއް ނުވެތެވެ. * އަދި ތިބާޔަށް اللَّه ދެއްވި ތަކެތިން (ހެޔޮގޮތުގައި ހޭދަކުރުމުން) އާޚިރަތުގެ ގޮވައްޗަށް އެދޭށެވެ! (އެބަހީ: އާޚީރަތުގެ ދިންނެވުމާއި، ރަޙުމަތާއި ސަވާބަށް އެދޭށެވެ!) އަދި ދުނިޔެއިން ތިބާޔަށް ލިބެންވީބައި ހަނދާން ނައްތައިނުލާށެވެ! އަދި اللَّه، ތިބާޔަށް އިޙްސާން ތެރިވެވޮޑިގަތް ފަދައިން، ތިބާވެސް (اللَّهގެ އަޅުތަކުންނަށް) އިޙްސާންތެރިވާށެވެ! އަދި ބިމުގައި ފަސާދަ އުފެއްދުމަށް ތިބާ އެދިނޫޅޭށެވެ! ހަމަކަށަވަރުން، ފަސާދަކުރާ މީހުންދެކެ، اللَّه ލޯބިވެވޮޑިގެނެއް ނުވެތެވެ."\nއުރެދުންތެރިންގެ މުދަލަކީ ފަސާދައަށް ހުޅުވޭ ބޮޑު ދޮރޯއްޓެއް: މާތް ﷲ އަށް އީމާންވި މީހާގެ މިލްކުގައިވާ މުދަލަކީ އޭނާގެ ހެޔޮކަން އިތުރުކޮށްދޭ ކަމެކެވެ. ހަމައެފަދައިން އުރެދުނު މީހާގެ އަތުގައިވާ މުދަލަކީ އޭނާގެ ފިތުނަ ފަސާދަ އިތުރު ކުރުވާކަމެކެވެ. ޤާރޫނު ހަލާކުވެގެން ދިޔުމުގެ ސަބަބަކަށްވީވެސް އޭނާގެ ތަނަވަސްކަމާއި މުދާވެރިކަމެވެ. އޭނާގެ ނުބައިކަން ބޮޑުވެގެންގޮސް މޫސާގެފާނާގެ މައްޗަށް އޮތް ޢަދާވަތްތެރިކަމުގައި އޭނާ ހައްދު ފަހަނައަޅައި ދިޔައެވެ. އެހިނދު، ބިންގަނޑު ގަންބަވައިގަނެގެން ނިމިގެން ދިޔުން، މާތް ﷲ އޭނާގެ މައްޗަށް ލެއްވިއެވެ.\nޤާރޫނުގެ ނިމުން އައި ގޮތާމެދު، އިބްނު ޢައްބާސް رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. "މޫސާ ޢަލައިހިއްސަލާމް ބަނީ އިސްރާއީލު މީހުންނަށް ވިދާޅުވަމުން ދިޔައެވެ. "މާތް ﷲ ތިޔަބައިމީހުންގެ މައްޗަށް އެވެނި މިވެނިކަމަކަށް އަމުރު ކުރެއްވިއެވެ." ދެން ބަނީ އިސްރާއީލު މީހުންނަށް ތަނަވަސްކަމާއި މުދާވެރިކަން ލިބެން ފެށުމުން، މޫސާގެފާނުގެ ބަސްތަކަށް ޤާރޫނަށް ކެތް ނުކުރެވުނެވެ. އޭނާ ބަނީ އިސްރާއީލް މީހުންގެ ކައިރީގައި ބުންޏެވެ. "މޫސާގެފާނު އެވިދާޅުވަނީ ޒިނޭކުރާ މީހުން ރަޖަމު ކޮށްގެން ޤަތުލު ކުރުމަށް ނޫންހެއްޔެވެ! ވީއިރު އަހަރުމެން ކަސްބީ އަންހެނަކަށް ފައިސާދީގެ، މޫސާގެފާނު އެފަދަ ކަމެއް ކުރިމަކަށް ބުނުވަމާ ހިނގާށެވެ. އޭރުން މޫސާގެފާނު ޒިނޭކުރީކަމަށް ބުނެ އެކަލޭގެފާނު ރަޖަމްކުރީމާ، އަހަރެމެންނަށް އެކަލޭގެފާނުގެ ކިބައިން ސަލާމަތް ވެވުނީ ނޫން ހެއްޔެވެ!" ދެން އެމީހުން އެފަދައިން ޢަމަލު ކުރިއެވެ.\nދެން މޫސާގެފާނުގެ އަރިހުގައި އެމީހުން ދެންނެވިއެވެ. "ޒިނޭ ކުރާމީހާއަށް އޮތީ ރަޖަމުކޮށް ޤަތުލު ކުރުން ތޯއެވެ؟" އެކަލޭގެފާނު އާއެކޭ ވިދާޅުވުމުން ދެންނެވިއެވެ. "އެއީ ކަލޭގެފާނު ވިޔަސް އޮތް ޙުކުމް ހެއްޔެވެ؟" އެހިނދު ވިދާޅުވިއެވެ. "އެއީ ތިމަންކަލޭގެފާނު ކަމުގައިވިޔަސް އޮތް ޙުކުމެވެ." އެހިނދު އެމީހުން ބުންޏެވެ. ކަލޭގެފާނުވަނީ ޒިނޭކޮށްފައެވެ. ދެން މޫސާގެފާނުގެ މައްޗަށް ހެކި ދިނުމަށް އެ ކަސްބީ އަންހެނާ ގެނައެވެ.\nއެ އަންހެނާ ގެނައުމުން، އެމީހުން ބުނި ބަހުގެ ނުބައިކަން މޫސާގެފާނަށް ނުހަނު ބުރަކަމެއް ކަމުގައިވެ، އެ ކަނބުލޭގެއާ ސުވާލު ކުރެއްވިއެވެ. "ބަނީ އިސްރާއީލް މީހުންނަށްޓަކައި ކަނޑު ދެފަޅިކުރެއްވި އިލާހުގެ ނަންފުޅުން ސުވާލު ކުރަމެވެ. ތެދުބުނާށެވެ!" އެހިނދު، އެ އަންހެނާ ތެދުބަހުން ހެކިދީ، ޤާރޫނުގެ ނުބައި ރޭވުމަށް އެއްބަސްވިއެވެ. ދެން މޫސާގެފާނު ކީރިތި ކުރައްވަމުން ސަޖިދައަށް ތިރިވެވަޑައިގަތެވެ. އެހިނދު މާތް ﷲ އެކަލޭގެފާނަށް ވަޙީ އިއްވެވިއެވެ. "ކަލޭގެފާނު އެދޭ ކަމެއް ކުރުމަށް، ކިޔަމަން ގަތުމަށް ތިމަން އިލާޙު ބިންގަނޑަށް އަމުރު ކުރައްވައިފީމެވެ. އެދިލައްވާކަމަކަށް އަމުރު ކުރައްވާށެވެ." އެހުނދު މޫސާގެފާނުގެ އެދިލެއްވުމަށް ޤާރޫނު ނެތިކުރެއްވިއެވެ." (الروايات التفسيرية في فتح الباري، عبد المجيد الشيخ عبد الباري، ج: 2، ص: 902)\nއެވާހަކަ ބަޔާންކުރައްވައި މާތް ﷲ ވަޙީކުރެއްވިއެވެ. ﴿ فَخَسَفْنَا بِهِ وَبِدَارِهِ الْأَرْضَ فَمَا كَانَ لَهُ مِنْ فِئَةٍ يَنْصُرُونَهُ مِنْ دُونِ اللَّهِ وَمَا كَانَ مِنَ الْمُنْتَصِرِينَ ﴾ (القصص: 81) މާނައީ: "ފަހެ، ތިމަންރަސްކަލާނގެ އޭނާއާއި، އޭނާގެ (ޚަޒާނާތަކާއި) ގެއާއެކުގައި، ބިންގަނޑު ގަންބަވައިގެންނެވީމެވެ. ފަހެ، اللَّهއާ ދެކޮޅަށް އޭނާޔަށް ނަޞްރުދޭނޭ އެއްވެސްބަޔެއް ނުވިއެވެ. އަދި ނަޞްރު ލިބޭނޭ މީހުންގެ ތެރެއިންވެސް އޭނާ ނުވިއެވެ."\nދަންނާށެވެ! މިފަދަ ވާހަކަތައް ކީރިތި ޤުރްއާންގައި ވަޙީކުރައްވާފައިވަނީ އެ އާޔަތްތަކާމެދު ވިސްނައި ފިކުރުކުރާ ބަޔަކަށް ހުރި ޢިބްރަތެއްގެ ގޮތުގައެވެ. ބިންމަތީގައި ފަސާދަކޮށް، މާތް ﷲ ގެ ޙުކުމްފުޅުތަކާމެދު ދޮގުބަސްބުނެ، ޝަރުޢީ ޙުކުމްތަކަށް އިންކާރުކޮށް ބޮޑާވެގަނެ، ކީރިތި ރަސޫލާ صلى الله عليه وسلم އާއި މަތިވެރިވެގެންވާ ޞަޙާބީންނާއި ތާބީންގެ ބަސްތަކުގެ މައްޗަށް ތިމާމެންގެ ހަވާނަފްސުގެ ބަސް އިސްކުރުމަކީ، ބިންމަތީގައި ހިންގޭ އެންމެ ބޮޑު އެއް ފަސާދައެވެ. އެފަދައިން ޢަމަލުކުރާ ބައެއްގެ ނުބައިކަމަށްވުރެ، މާތް ﷲ ގެ ކުޅަދުންވަންތަކަން މާ މަތިވެރިވެގެންވެއެވެ.


Barcelona ah badhal vumakee huvaffeneh seedhaa vun: Coutinho | Mihaaru\nކުޓީނިއޯ ބާސެލޯނާގެ ފޮޓޯ ޝޫޓެއްގައި. --ފޮޓޯ: އޭއެފްޕީ\nބާސެލޯނާ އަށް ބަދަލުވުމަކީ ހުވަފެނެއް ސީދާވުން: ކުޓީނިއޯ\n08 ޖެނުއަރީ 2018 - 10:554comments\nބާސެލޯނާ (ޖެނުއަރީ 8) – ބާސެލޯނާ އަށް ބަދަލުވުމަކީ ހުވަފެނެއް ސީދާވުން ކަމަށް ބްރެޒިލް މިޑްފީލްޑަރު ފިލިއްޕޭ ކުޓީނިއޯ ބުނެފި އެވެ.\nލިވަޕޫލުގެ އުމުރުން 25 އަހަރުގެ ކުޅުންތެރިޔާ 160 މިލިއަން ޔޫރޯ ގަތުމަށް ބާސެލޯނާ އިން އެއްބަސްވެފައިވާއިރު މިއަދުގެ ވަގުތެއްގައި އޭނާ އެ ކްލަބުގެ ކޮންޓްރެކްޓުގައި ސޮއިކުރާނެ އެވެ. އޭނާ އެ ކްލަބާ އެކު ފަސް އަހަރާ ބައިގެ ކޮންޓްރެކްޓެއް ހަދާއިރު އެ ކޮންޓްރެކްޓް އުވާލެވޭނީ 400 މިލިއަން ޔޫރޯ އަށެވެ.\nބާސާޓީވީ އަށް ދިން އިންޓަވިއުއެއްގައި ކުޓީނިއޯ ބުނީ ލިއޮނަލް މެސީ އާއި ލުއިސް ސުއަރޭޒް ފަދަ ކުޅުންތެރިންނާ އެކު ކުޅެލުމުގެ ފުރުސަތު ވަރަށް އަވަހަށް ލިބޭނެތީ އުފަލުން ހުރި ކަމަށެވެ.\n"ކުރިއަށް އޮތްތަނުގައި، ތާރީހީ އެތައް ކުޅުންތެރިންނާއި ހީރޯއިންނާ އެކު އަހަންނަށް އުޅެވޭނެކަން އެނގުމަކީ ވަރަށް ބޮޑު އުފަލެއް،" ކުޓީނިއޯ ބުންޏެވެ. "ލިއޮނަލް މެސީ އާއި ލުއިސް ސުއަރޭޒާއި އިނިއެސްޓާ އާއި ޕީކޭ އަދި ސާޖިއޯ ބުސްކެޓްސް ފަދަ ފުޓްބޯޅަ ކުޅުންތެރިން."\nކުޓީނިއޯ ބުނީ އެ ކުޅުންތެރިންނާ އެކު އުޅެ އަދި އެ ކުޅުންތެރިންގެ ފަރާތުން އެއްޗެހި ދަސްވެ އަދި އެއްކޮށް ކާމިޔާބީ ހޯދޭނެތީ ވަރަށް އުފާވާ ކަމަށެވެ.\nކުޓީނިއޯ އަށް މި ސީޒަނުގައި ބާސެލޯނާ އިން މާބޮޑު ފުރުސަތެއް ލިބިދާނެ ކަމަށް ނުބެލެވެ އެވެ. އެ ޓީމުން އޭނާ ގެނައީ އުމުރުން 33 އަހަރުގެ ޕްލޭމޭކަރު އަންދްރޭ އިނިއެސްޓާގެ މަގާމަށް ކުރިމަގުގައި ކުޅުވަން ކަމަށް ތަޖުރިބާކާރުން ދެކެ އެވެ.


28 ސެޕްޓެމްބަރ 2019 1 ކޮމެންޓް\nފުން ވިސްނުމެއްގެ ތެރެއަށް ގެނބިފައި ހުރެގެން ހަނީފު އޮފީހަށް ވަނެވެ.\n"މޫނުމަތީގައި މާޔޫސް ކަމުގެ ސޭލް އަޅުވައިގެންތަ މިއަދު ތި އައީ؟" ހަނީފުގެ ރަހުމަތްތެރި، ސިރާޖަށް ހަނީފު ފެނުމާއެކު ބުނެލެވުނެވެ.\n"ނޫނޭ. ހަމަ ވަރަށް ސަޅި،" ހަނީފު ގަދަކަމުން ކަހަލަ ގޮތަކަށް ހިނިތުންވެލިއެވެ. "ރޭ މާ ލަހުން ނިދުނީމަ އަދި ނިދި ހަމަ ނުވާތީ ފެންނަ ގޮތެއްތި."\n"އަނެއްކާ ރޭ ކަންތައް ގަނޑެއް ހިނގީތަ؟" ސިރާޖު ދިމާކޮށްލުމުގެ ރާގުގައި ބުނެލިއެވެ.\n"އެހެންނެއް ނޫން. ފާޑެއްގެ ހުވަފެނެއް ފެނިގެން ހޭލެވުނު ގޮތަށް އެކަމާ ވިސްނަން އޮއްވާ ނިދި އުދުހިގަތީ." ހަނީފު ހޭންފެށިއެވެ.\n"ތިވާނީ ބޮޑު ހުވަފެނަކަށްތާ. ހަނީފުގެ ނިންޖާ ކުޅެލެވޭނީ ވަރަށް ވަރުގަދަ ހުވަފެނަކަށް. ތިއީ އެއަށް ވުރެ މާ ވަރުގަދަ މީހެއް."\n"ހުވަފެނުގެ ޒާތުން ހަމަ ވިސްނެނެވީ." ހަނީފުގެ މޫނު މަތިން އަބުއި ކަމުގެ އަސަރުތައް ފާޅުވާން ފެށިއެވެ.\n"ކުރުކޮށް ކިޔައިލަބަލަ ވީ ގޮތެއް، މަށަށް ވެސް ތައުބީރުކޮށްދެވިދާނެ ކަން ނޭނގެ." ސިރާޖު ވެސް ހަނީފުގެ ވާހަކައިގެ ތެރެއަށް ގެނބެމުން ދިޔައެވެ.\n"ބައްޕައާއި ބަފާބެޔާ، ރަށުގެ ދެތިން ކުދީން ފަރުމަހަށް ގޮސް އުޅެނިކޮށް، ކަނޑުގަދަވެގެން ރަށަށް ދާން ފުރިއިރަށް ރިސޯޓުން އައި ލޯންޗެއްގަ ޖެހުނީ،" ހަނީފު ފުން ނޭވާއެއް ދޫކޮށްލިއެވެ. "އެއީ ފުރަތަމަ ފެނުނު ބައި."\n"ދެން؟" ސިރާޖުގެ މޫނުމަތީން އަބުއިކަން ފާޅުވާ މިންވަރު އިތުރުވިއެވެ.\n"ހޭލެވުނީމަ އެކަމާ ވިސްނަން އޮއްވާ އިރުގަނޑެއް ފަހުން ނިދުނީ."\n"ފަހު ބައިގައި ވެސް އެ ހުވަފެނުގެ އަނެއް ބައިތަ ފެނުނީ؟" ސިރާޖު ބަލައިލީ ހަނީފުގެ މޫނަށެވެ.\nހަނީފު ވެސް ސިރާޖާ ދިމާއަށް ބަލައިލަމުން ބޯ ޖަހައިލިއެވެ. އޭރު އޭނާގެ ދެ ލޮލުގެ ތެރެއަށް ކަރުނަތައް ޖަމާވަމުންދާ މަންޒަރު ފެންނަމުން ދިޔައެވެ.\n"ލޯންޗު ޖެހުމުން، ޑިންގީ ވިއްސައިގެން ދިޔައީ. ޑިންގީ ފަޅިފަޅިވެގެން. ލޯންޗުގައި ޖެހުނީ ސާރާގެ ބައްޕަ އިން ފަޅީ. އޭނާ އިނީ ޑިންގީގެ މެދުގައި. އެންމެން އެކި ދިމަދިމާއަށް ބުރަބުރައިގެން ދިޔައީ،" ހަނީފު ފުން ނޭވާއެއް ދޫކޮށްލިއެވެ. "ދެން ފެނުނީ ސިއްހީ މަރުކަޒަށް އެންމެން ޖަމާވަމުން ދިޔަ މަންޒަރު. އަހަންނަކަށް ނޭނގުނު އަހަރެން އެންމެން ފަހަތުގައި ހުންނަން ޖެހުނު ސަބަބެއް. މީހުންތަކުގެ ތެރެއިން ފުރޭނެމުން، ނެއްޓެމުން އައިސް މަރުކަޒު ތެރެއަށް ވަދެ ވޯޑާ ދިމާއަށް ދުއްވައި ގަނެވުނު. ފެނުނު މަންޒަރުން އަދި ވެސް ބޯ ސަކަރާތް ވެފަ މި އިންނަނީ. އެކަމާ އަސްލު މި ވިސްނެނީ ވެސް."\n"ކޮން މަންޒަރެއް؟ ކިޔައިބަލަ. ކިޔައިދިނީމަ ވެސް ހަމަޖެހުމެއް ލިބިދާނެ." ސިރާޖު ލަފާ ދިނެވެ.\n"އަހަންނަށް ފެނުނީ ޗިސްޗިސްވެފައި އޮތް ހަށިގަނޑެއް. ކާކުކަމެއް ސާފެއް ނުވޭ. މޫނުގެ އެއްފަޅި ވެސް ނެތް. މުޅި މޫނު އޮތީ ޗިސްޗިސް ވެފަ. ކަނާއަތް ފަރާތު ކޮނޑާއި ދިމާ ވެސް އޮތީ އެއްކޮށް ޗިސްޗިސް ވެފަ. އެމީހާ ބާއްވާފައި އޮތް އެނދުގައި ވެސް ހުސް ލޭ. ޖެހިގެން ހުރި އެނދަށް ބަލައިލެވުނު އިރު، އާދިލް އޮތް. އޭނާގެ އެއްވެސް ހަރަކާތެއް ވެސް ނެތް. އާދިލްގެ މޫނުމަތިން އެއްވެސް ގެއްލުމެއް ލިބިފަވާކަމެއް ފާހަގައެއް ނުކުރެވޭ. ނަމަވެސް ލޭގެ އަސަރު މޫނުމަތިން ފެންނަން ހުރި. އޭނާގެ އުނަގަނޑުން ތިރި ނެތް. އާދިލް ބާއްވާފައި އޮތް އެނދާ ޖެހިގެން އޮތް އެނދުގައި އޮތީ ބައްޕަކަން ޔަގީންވި." ހަނީފުގެ ލޮލުން ކަރުނަ ހިލެމުން، ލޮލުތެރެއަށް ކަރުނަތައް ގިނަވަމުން ދިޔައެވެ.\n"ސާރާ ބައްޕަތަ ކުރިން ފެނުނީ؟" ސިރާޖު އަހައިލިއެވެ.\nހަނީފު ބޯ ޖަހައިލިއެވެ.\n"އެންމެން މަރުވީތަ؟" އަނެއްކާ ވެސް ސިރާޖު އަހައިލިއެވެ.\n"ނޫން. ސަލާމަތްވީ އަހަންނާއި ހަސަނާ." ހަނީފު ގަދަކަމުން ހިނިތުންވެލިއެވެ.\n"ތިކަމާ މާ ބޮޑަށް ނުވިސްނާ. ހުވަފެނަކީ ބައެއް ފަހަރު އަހަރުމެންނަށް ލިބޭ މެސެޖެއް. އަނެއް ބައި ފަހަރު އެއީ ހަމަ ބިލާހެއް." ސިރާޖު އޯގާތެރިކަމާއެކު ބުނެލިއެވެ.\n"އަހަންނަށް ވެސް މި ވިސްނެނީ ތިކަމާ،" ހަނީފު ފުން ނޭވާއެއް ދޫކޮށްލިއެވެ. "އާއްމުކޮށް އަހަންނަށް ފެންނަ ހުވަފެން ދިމާވަނީ އިދިކޮޅަށް. އެހެންވެ އެކަމާ މި ވިސްނެނީ."\n"މާ ބޮޑަށް ހާސް ނުވޭ ހިނގާ މަސައްކަތައިގެން އުޅެން. އޭރުން ތިކަން ބޮލުން ލުހިގެން ނުކުމެދާނެ." ސިރާޖު ކޮޅަށް ތެދުވިއެވެ.\nސިރާޖުގެ ފަހަތުން ހަނީފު ވެސް ހިނގައިގަތެވެ.\n"ކޮންތާކަށް ތި ދަނީ؟" ސިރާޖު ބާރަށް ގޮވައިލިއެވެ.\n"ހިނގާބަލަ ކޮފީއަކަށް. މިހާރު ދޭއް ޖަހަނީ. ހެނދުނު ކޮފީއެއް ބުއި ގޮތަށް މި އުޅެނީ. ވަރަށް ހައި ވެސް ވެއްޖެ." ހަނީފު އަތުގައި އޮތް ރެންޗު ފޮށި ކައިރީގައި ހުރި މޭޒުމަތީގައި ބޭއްވިއެވެ.\nސިރާޖު ވެސް އަތް ސާފުކުރަން ގެންގުޅޭ ފޮތިގަނޑުން އަތް ސާފުކޮށްލަމުން ހަނީފާ ދިމާއަށް ހިނގައިގަތެވެ.\n"ސާފު ވެލައިގެންނެއްނު ދެވޭނީ. ކޮފީއަކުން ނިންމާލެވޭ ވަރަށް ވުރެ މާ ހައިވެފަ މި ހުރީ." އަތުގައި ހުރި ތެޔޮތައް ސާފުކުރަމުން ސިރާޖު ބަލައިލީ ހަނީފުގެ މޫނަށެވެ.\n"އާނ. އަހަރުމެން ކަޅުތެލާއި، އަޑީތެލާއި ޒާތްޒާތުގެ ތެޔޮތަކުގައި އަތް އުނގުޅުނަސް، ހަށިގަނޑަށް އެ ޒާތުގެ ތެޔޮ އެތެރެ ކޮށްގެން ނުވާނެ." ހަނީފު ޖެއްސުމުގެ ރާގުގައި ބުނެލިއެވެ.\n"އޭ މަށާ ދިމާކުރަނީދޯ،" ސިރާޖު ލާނެތް ރާގެއްގައި ބުނެލިއެވެ. "ހަނީފުގެ ހިތްވަރުންނޭ މަށަށް މިހެން މި ހުރެވެނީ."\n"ދިމާ ވެސް ކުރަން ޖެހޭނެ. ބިޓެއް ކަޓާ އިރަށް އަވާމެންދުރު ފެންނަންޏާ ކޮބައި ސަލާމަތެއް. އަނެއްކާ ބިޓެއް ސަމުސަލަށް އަރާއިރަށް ނަފުސު ވަޔަށް ކެހެންޏާ ކޮބައި ކޮބާ އަމާންކަމެއް." ހަނީފު ލައިގެން ހުރި ޖެކެޓު ބޮލުން ނައްޓައިލިއެވެ.\n"ތެޔޮތަކުގެ ތެރޭގައި އުނގުޅުނަސް އެތެރެއަށް އެންމެ ތެޔޮ ފޮދެއް ވެސް ދެން ނުވަންނާނެ. އެވަރަށް ގަޓު ހުންނާނެ މިހާރު." ސިރާޖު ހޭންފެށިއެވެ.\n"އާން އަހަރުމެން ކިތައްމެ ހަޑި މަސައްކަތެއް ކުރިޔަސް އަހަރުމެންނަށް ލިބޭ ލާރިއަކުން އެކަމެއް ނުފެންނާނެދޯ." ހަނީފު ވެސް ހޭންފެށިއެވެ.\n"އަދި ގެންގުޅޭ ކުދީން ވެސް ހަޑިއެއް ނުވާނެ ދޯ." ސިރާޖު ވެސް ބާރުބާރަށް ހޭންފެށިއެވެ.\nމުޅި މާހަލުން އިވެމުންދިޔަ މަސްނޫއީ ތަކެތީގެ ބޫންއަޑުގެ މައްޗަށް ދެމީހުންގެ ސަކަރާތުގެ އަޑު ގަދަވަމުން ދިޔައެވެ.\n"ކޮބައި އަދިވެސް ނިމޭ ވަރެއް ނުވޭ؟" ހަނީފު ބަލައިލީ ސިރާޖަށެވެ.\n"ނޫނޭ އެއްޗެހި ބަދަލުކޮށްލީމަ އެ ނިމުނީ. މީހުންގެ ތެރެއަށްދާއިރު ސާފުކޮށްތާ ދާންވަނީ ދޯ." ސިރާޖު ޓީޝަރޓު ގަޔަށް ހެޔޮވަރުކޮށްލިއެވެ.\nސިރާޖުއާއި ހަނީފު އެމީހުންގެ މަސައްކަތު މާހައުލުން ނިކުތެވެ.\n"އެބަ ހިތަށް އަރާ މި މަސައްކަތް ދޫކޮށްލައިފަ ވިޔަފާރީގެ ތެރެއަށް ވަންނަންވީއޭ." ހަނީފު ޖީބުން ފޯނު ނެގިއެވެ.\n"އާނ، އަސްލު ހަނީ މެން ދެން ތެލުން ސަލާމަތްވާންވީއޭ. އަނެއްކާ ސާރާ ވެސް ބޭނުމެއް ނުވާނެ ފިރިމީހާގެ އަތުގައި ކަޅު ތެޔޮ އުނގުޅޭކަށް ދޯ." ސިރާޖު ދިމާކޮށްލިއެވެ.\n"ކަލޯ ގެޔާ. ހާދަވަރަކަށް ގުޅައިފަ. ސަތޭކަ ސާޅީސް ހަ މިސްކޯލް،" ހަނީފު ހުއްޓުނެވެ. "ލޭންޑް ލައިންއަކުން ވެސް އެބަ އޮތް ސާޅީސް ހަ މިސްކޯލް. ސާރާ ބައްޕަ ވެސް، ސާރާ ބޭބެ ވެސް!"\n"ފޯނު ނިއްވާލައިފަތަ ބޭއްވީ؟" ސިރާޖު ވެސް ހުއްޓުނެވެ.\n"ނޫން. ވައިބުރޭޓަށް ލައިފަ ޖީންސްގެ ޖީބުގަ އޮތީ. އިންޖީނު ރޫމަށް ވަންނަމުން އެއްޗެހި ބަދަލުކުރި އިރު، ޖީންސުގެ ޖީބުގަ ފޯނު އޮތީ." ހަނީފު ދާހިއްލަން ފެށިއެވެ.\nހަނީފުގެ ހިތުގައި ނޭނގޭ ބިރުވެރިކަމެއް ދައުރުކުރަމުން ދިޔައެވެ. އޭނާގެ ހިތުގެ ވިންދު އަވަސްވަމުން ދިޔައެވެ. ނޭވާ ކުރުވެ ހާސްކަން އިތުރުވަމުން ދިޔައެވެ.\n"ސާރާ ބައްޕައަށް ގުޅައިބަލަ. ގުޅީމައެއްނު އެނގޭނީ." ސިރާޖު ލަފާދިނެވެ.\nވަރަށް ރިއަލް... ވަރަށް ހާޓް ޓަޗިން


Shujoon - Manaa Thanthanugai Cigarette Buin Aanmu - Vaguthu\nސުޕްރީމް ކޯޓުގެ ފަނޑިޔާރު ކަމަށް ސިވިލް ކޯޓުގެ ކުރީގެ ފަނޑިޔާރު އައިޝާ ޝުޖޫން އައްޔަން ކުރައްވަން ރައީސް ޞާލިހް ނިންމަވާ ޖޭއެސްސީގެ ލަފައަކަށް އެދުމާއި އެކު އެކަމަނާ އާއި ބެހޭ ވަރަށް ތަފާތު ވާހަކައެއް މީސް މީޑިއާގައި ދައުރުވާން ފަށައިފިއެވެ. ބައެއް މީހުން ބުނެފައި ވަނީ ޝުޖޫން އަކީ ދުންފަތުގެ އިސްތިއުމާލް ކުރުން މަނާ ރެސްޓޯރެންޓްތަކުގައި އާއްމުކޮށް ސިނގިރޭޓް ބޯން އިންދާ ފެންނަ ބޭކަނބަލެއް ކަމަށެވެ.\nއެކަން ފާހަގަކޮށް މީހަކު ކުރި ފޭސްބުކް ޕޯސްޓަކަށް ކޮމެންޓް ކުރި ގިނަ ބަޔަކު ވަނީ އެމީހުންނަށް އެމަންޒަރު އެކި ފަހަރުމަތިން ވަރަށް ގިނައިން ފެނިފައިވާ ކަމަށް ބުނެފައެވެ. އެއާއި އެކު ޤާނޫނު ތަންފީޒު ކުރުމުގެ އެންމެ މުހިއްމު އެއް ޒިންމާ އުފުއްލަވަން ޝުޖޫން ކުފޫހަމަވޭތޯ ބައެއް ފަރާތްތަކުން އަންނަނީ ސުވާލު ކުރަމުންނެވެ.\n"ހީވެދާނެ އެއީ ވަރަށް އާދައިގެ ކަމެއް ކަމަށް. ނަމަވެސް ހަޤީޤަތުގައި އެއީ ވަރަށް ބޮޑު ކަމެއް. ކުޑަ ކުށަކަށް އަރައިގަންނަ މީހަކު ފަހަކަށް ނުޖެހޭނެ ބޮޑު ކުށަކަށް އަރައިގަންނާކަށް. އެއީ ދުނިޔޭގެ އާދަ. އެންމެންގެ ކުރިމަތީގައި ފެންނަ މަންޒަރު." އެކަކު ކުރި ކޮމެންޓެއްގައި ބުނެފައިވެއެވެ.\nއެހެން މީހަކު ބުނީ ފަނޑިޔާރަކު ވަކި ހާއްސަ ސުލޫކީ މިންގަނޑެއް ހިފަހައްޓަން ޖެހޭނީ ފަނޑިޔާރުކަން ލިބުމުން ނޫންކަމަށާއި، އާއްމު އިޖުތިމާޢި މިންގަނޑުތަކަށް ބޯނުލެނބޭ މީހަކު ފަނޑިޔާރު ކަމަށް އައްޔަން ކުރުމަކީ ވެސް ގޯހެއް ކަމަށެވެ.\nޝުޖޫން އާއްމު ތަންތަނުގައި ސިނގިރޭޓް ބޯ މައްސަލަ ފެންމަތިވުމާއި އެކު އޭނާ ކުރިން ދެއްކެވި ބައެއް ވާހަކަފުޅުތަކުގެ ހަނދާންތައް ވެސް ބައެއް މީހުން ގެންދަނީ އާކުރަމުންނެވެ. އޭގެ ތެރޭގައި ވަކި ގޮތަކަށް މައްސަލައެއް ނިންމުން އެދި އޭނާ އަށް ފަސް މިލިއަން ޑޮލަރުގެ ހުށަހެޅުމެއް ލިބުނު ކަމަށް ވިދާޅުވި ވާހަކަފުޅު ހިމެނެއެވެ. އެމައްސަލަ އޭސީސީ އިން ތަޙްޤީޤު ކުރިއެވެ. ނަމަވެސް މައްސަލަ ނިމުނު ގޮތެއް އިއުލާން ކޮށްފައެއް ނުވެއެވެ.\nޝުޖޫން ވަނީ ގިނަ ދުވަސްތަކެއް ވަންދެން ސިވިލް ކޯޓުގެ ގާޞީ ކަން ކުރައްވާފައެވެ. އޭނާ ސިވިލް ކޯޓަށް އައްޔަން ކުރެއްވީ 2007 ވަނަ އަހަރުގެ ޖުލައި 11 ވަނަ ދުވަހު އެވެ. ސިވިލް ކޯޓުގެ ގާޞީ ކަމުން އިސްތިއުފާ ދެއްވީ 2014 ވަނަ އަހަރުގެ ޑިސެމްބަރ މަހު އެވެ.\nޝުޖޫންގެ އިތުރުން ޑރ.އަޒްމިރަލްދާ ޒާހިރު ސުޕްރީމް ކޯޓަށް އައްޔަން ކުރަން ވެސް ޖޭއެސްސީގެ ލަފައަކަށް ރައީސް ވަނީ އެދިވަޑައިގެންފައެވެ.\nއޮގަސްޓް 23, 2019 00:51\nވަރަށް ސާފުކޮށް އެބަ އެނގޭ ތީނައަކީ އެމްޑީޕީ މީހެއްކަން. ނަޝީދުގެ ވެރިކަމުގައި އެވަނީ ފަޑިޔާރުކަން ކުރައްވާ އެވެރިކަން ނިމި ރައީސް ޔާމީނުގެ ވެރިކަމުގައި އިސްތިއުފާދީފަ. ތީނަޔާއި އަނެކަކު ސުޕްރީމް ކޯޓަށް ހޮއްވެވީ ސުޕްރީމް ކޯޓު ސަދޫމީ ކޯޓަކަށް ހަދައި ހިތުހުރިގޮތަކަށް އެމްޑީޕީއިން ބޭނުންވާ ލާދީނީ ހުކުމްތައް ކުރުމަށް. މިހާރު އެހުރީ3ބާރުވެސް އެމްޑީޕީގެ ކޮންޓްރޯލްގެ ދަށަށް ގެނެސްފަ.\nރައްޔިތުންނޭ އަދިވެސް މިވެރިކަން ވައްޓާލަން ނުވޭތަ؟ މިގޮތަށް ދަންޏާ ފަސް އަހަރު ނިމޭއިރު ރާއްޖެއާއި ކަޝްމީރު ތަފާތެއް ނުކުރެވޭނެ. ރާއްޖެ އޮންނާނީ އިންޑިޔާއަށް ވިކިފައި. ކަޝްމީރުވެސް އިންޑިޔާއަށް ވިއްކާލީ ކަޝްމީރުގެ ވެރިކަންކުރި ހިންދޫ ވެރިޔާ. އޭރު ކަޝްމީރުގައި އުޅުނީ މުސްލިމުން. ރާއްޖޭގައިވެސް ކަންތައް މިހާރު މިދަނީ އެދިމާލަށް.\nއޮގަސްޓް 23, 2019 10:03\nކުޑަކޮށް ނުބައި... މީއީ މައުމޫނު ފަޑިޔާރުކަމަށް ވެއްދިމީހެ.. 2007ގަ.. އޭނަގެ މީހަކަށްވެސް މީނަ ވާނެ.. މައުމޫނަކީ ވަކި ރަގަޅު މީހެއް ނޫނޭ ހޫނުކަމުން އަނބިދަރިން އައުރަ ނިވާ ނުކުރުވާ އެތިބީ.. ފަޑިޔާރުކަން އަންހެނުންނަދޭން ވަކާލާތު ކުރާމީހެއް މައުމޫނަކީ..\nއޮގަސްޓް 23, 2019 01:22\nސުޖޫން އިޒް ދަ ބެސްޓް ހަމަ\nއޮގަސްޓް 23, 2019 21:55\nކިންގް ކޮންގް ގެ ދައްތަ\nއޮގަސްޓް 23, 2019 01:34\nމިކަމަނާގެ ތުންފަތް ކަޅުކަމުން ސިނގިރެޓިބޯ މީހަކާއި ހާދަ ވައްތަރޭ!!!\nއޮގަސްޓް 23, 2019 14:49\nފަނޑިޔާރުން ހޮވަނީ މީހާގެ ސިފައަށް ބަލާފަތޯ ނުވަތަ ޤާބިލް ކަަމާއި އަދުލުވެރި ކަަމަށް ބަލާފަތޯ؟ ތުންފަތް އަޅުގަނޑުގެ ވެސް ކަޅު އެކަމު ދުންފަތުގެ އިސްތިއުމާލު ކުރާ މީހެއް ނޫން އަޅުގަނޑަކީ. ތިޔަ ފަދަ ވިސްނުން ދޫކޮށްލަން ވެއްޖެ.\nއޮގަސްޓް 23, 2019 01:40\nބޮޑު ސިންގަހާ ޕާޓޭ އެެއް. ބޮޑައް ވައްތަރީ ދެވަނަ ވެލަޒިނީއަށް ވާން އުޅޭހެން.\nއޮގަސްޓް 23, 2019 01:43\n"ޝުޖޫން ވަނީ ގިނަ ދުވަސްތަކެއް ވަންދެން ސިވިލް ކޯޓުގެ ގާޞީ ކަން ކުރައްވާފައެވެ."7އަހަރު ސިވިލްކޯޓުގައި އުޅެލާފަ5އަހަރު ގޭގަ އުޅެލާފަ ދެން ސުޕްރީމްކޯޓު ފަނޑިޔާރަކަށް؟\nއޮގަސްޓް 23, 2019 01:45\nޤާނޫނަށް ބޯނުލަބާ މީހަކު އެއްވެސް ކޯޓެއްގެ ފަނޑިޔާރު ކަންކުރަނީ ކޮން އުސޫލަކުން...... މިދެން ހަމަަ ޖޯކެއް...\nއޮގަސްޓް 23, 2019 01:50\nސުޕްރީމްކޯޓުގެ ފަނޑިޔާރުންނައް ސައިބޯނި އަދި އެނޫންވެސް ޒާތްޒާތުގެ ޝަވަރ ޖެލް ކަހަލަ ތަކެތި ގަތުމައް ފަސޭހަކޮއްދިނުމައް ޚާއްސަ އެލޮވެންސެއް އުފެއްދުމައް ހުށައަޅަން.\nއޮގަސްޓް 23, 2019 02:26\nބިޑިކާ މިނިކާ ދައިތަ..!\nއޮގަސްޓް 23, 2019 02:39\nއެމީހާ ޖަހާ ވައްތަރެއް.\nއޮގަސްޓް 23, 2019 09:40\nދިވެހިން އަބަދުވެސް ބޭނުންވާނީ އެންމެންވެސް ނަލަވެގެން ފުށްޖަހައިގެން ފޭކްވެގެން ތިބެން.. ސުޖޫން އެއީ ކަޅުމީހެއް. އޭއީ އޭނަ ހުންނަގޮތް. ޝީ އިޒް އެމްބްރޭސިންގ އިޓް. ދެޓްސް އޯލް\nއޮގަސްޓް 23, 2019 14:51\nކަޅުމީހަކަށް ވިޔަސް ދޮންމީހަކަށް ވިޔަސް އަންހެނަކަށް ވިޔަސް ފިރިހެނެކަށް ވިޔަސް ސިނގިރޭޓް ބޯމީހުންގެ ބުރުސޫރަތައް ބަލަން ނުކެރޭވަރަށް ހަޑި. ކޮންމެހެން ހަޑިހާވާކަށް ނުޖެހޭނެ.\nސެޕްޓެމްބަރު 23, 2019 14:02\nމީހުން ތިބޭ ސިފަޔާއި އެމީހުން ފެންނަން ހުންނަ ގޮތާ ނުބެހޭ..އަހަރެން ތާއީދު ކުރާ މީހެެއް ނޫން މިކަމަނާ އަކީ.އެކަަމަކު އެނަފްސެެއްގެ ވެރި އިލާހް އެނަފްސެއް ވުޖޫދު ކުރެެެއްވުމާއި އޭގެ ފަހުގައި ހުންނަ ގޮތަކީ އެކަލާނގެ އިރާދަފުޅުގައި ވާގޮތް..އެފަދަ ކަންކަމުން ދޭހަވަނީ ތިބާގެ ހުރި އައިބު ކަން\nއޮގަސްޓް 23, 2019 02:49\nﷲ އަކްބަރު ދީނާއި ޚިލާފުކަމެއްކަން އިލްމުވެރިން ބުނާއިރު ހެޔޮނުވާނެ ތިވަރުކަމެއް ކުރަން..ޕާޓޭއެއްކަން ޔަޤީންތީ\nއޮގަސްޓް 23, 2019 03:59\nމިބައިގަނޑުގަ ތިބެނީ ހަމަ ހުސް މިކަހަލަ މީހުންތަ\nއޮގަސްޓް 23, 2019 05:56\nއޮގަސްޓް 23, 2019 05:59\nކަލޯ މެންނަށް ނޯންނާނެ މިހާރު ރަގަޅު އެއްގޮތް ވެސް\nއޮގަސްޓް 23, 2019 06:41\nތިގޮލާ ހީވަނީ ފިރިހެނެއްހެން. ސިނގިރޭޓް ދަމާދަމާ ތުންފަތް ކަޅުވެފަ.\nއޮގަސްޓް 23, 2019 12:24\nމަގޭ ހިތައް ފުރަތަމައިނުންވެސް އެރި ތިހެން.\nއޮގަސްޓް 23, 2019 07:32\nމީއެތަން ހަލާކު ކުރަން ވާއްދާމީހަކަށް ވާނީ! ވެލެޒިނީގޮތަށް!\nއޮގަސްޓް 23, 2019 08:40\nސިނގިރޭޓަކީ ހަރާން އެއްޗެއް ނޫނޭ. ކިހިނެތް ވެގެންތަ ތިޔަ އުޅެނީ.\nއޮގަސްޓް 23, 2019 15:01\nސިނގިރޭޓަކީ ހަރާން އެއްޗަކަށް ނުވިނަމަވެސް ހަރާމް އެއްޗެއް. ކީރިތި ގުރުއާންގައި ވަނީ އަމިއްލަ ހަށިގަނޑަށް ގެއްލުން ނުދިނުމަށް އަންގަވާފައި. ސިއްހީ މާހިރުން ބުނަނީ ސިނގިރޭޓަކީ އެބޯމީހާގެ ހަށިގަނޑަށާއި މާހައުލުގައި އުޅޭ މީހުންނަށް ގެއްލުންވާ އެއްޗެއްކަމަށް. އަނެއްކާ ކަލޭ ތިހެން ކިޔާއިރު ބޯހަމަޖެހޭތަ؟\nއޮގަސްޓް 23, 2019 15:17\nކަލޭ ކޮން ފަތުވާ އެއް ބަލައިގެން ތަ ތިބުނީ ސިގިރޭޓަކީ ހަރާން އެއްޗެއް ނޫނޭ.. ؟! ނިކަން ކޮމެންޓް ކޮށްބަލަ އެއްޗެއް ކިޔަވައިގެން ފޮތްތައް ހާވައިގެން ދޯ؟؟.. އޭރަކުން ބޭޒާރެއް ނުވާނެއްނުން..\nއޮގަސްޓް 23, 2019 08:57\nކިހާ ސަޅި. ހީވަނީ ޗަންދްރިކާ ހެން\nއޮގަސްޓް 23, 2019 09:04\nއޮގަސްޓް 23, 2019 09:12\nސިނގިރެޓާއި ފަތްވެސްބޯމީހެއް ތިސުޖޫނަކީ.\nއޮގަސްޓް 23, 2019 09:33\nތިއީ އަންހެނުންނަށް ހުތުރުއަރުވާ މީހެއް.ދީނާށް ކުލުނެއް ނެތް ކަނބަލެއް. ސރުކާރުގެ ގޮނޑިކޮއްކޮއެއް\nއޮގަސްޓް 23, 2019 10:07\nމަށަށް ހީވީ ފުރަތަމަ ފެނުނީމަ ދުންބޯ ފިރިހެނަކު ބޮލުގަ ވިގެއް އަޅައިގެން ހުރިކަން... /:\nއޮގަސްޓް 23, 2019 10:10\nޝަޚުޞިއްޔަތެއް ނެތް. މީހެއްގެ ވިއްޔާ ގޮތެއް ހުންނަންވާނެ. އަޚުުލާޤީމިންގަޑަކާއި ސްލޫކީހަމަތަކެއް ގެންގުޅެންވާނެ.\nއޮގަސްޓް 23, 2019 10:29\nލާދީނީ ވަންތަކަން ފެންނަނީ ދިމަދިމާލުން\nއޮގަސްޓް 23, 2019 10:33\nމިކަހަލަ ކުއްތައް ތަކުރާރު ކުރާމީހުން އަދުގެ ސަރުކާރުގެ މަތިފަޑިޔަށް އެރުވީމާ އިންސާފު އޮންނާނީ ފިސާރިރަގަޅަށް ރައްޔިތުންނަށް ހޯދާދެވިފަ ކޮބާހޭ ލަދުހަޔާތް އިންސާފޭ ކިޔައިގެން އެންމެން ކުރިމަތީ ހަޅޭއްލަވާއިރު ބަލަގަ މީހުން ނަށް މަގުދައްކާ މީހަކަށް މަގުއޮޅޭނަމަ މަގުދައްކާ މީހާގެ ބޭނުމެއް އެބައޮޔްތަ ޔަގީނުންވެސް ހަމަނެތް މިއެންމެންގެ ކަމަކީ ރައްޔިތުންގެ ޚަޒާނާ އެންމެންގެ މެދުގައި ކައިހުސް ކޮށްފަ އެހެންމީހުންގެ ބޮލުގައި ދޮގުއިލްޒާމް އަޅުވައިގެން އެލާރިތައްހޯދައިގެން އަނެއްކާވެސް ކައި ހުސްކުރުން ނޫނޭވާ މިއޮތީވާ ސަރުކާރެއް ލަދުން ބޯހަލާކު\nއޮގަސްޓް 23, 2019 11:02\nތިމީހާގެ މީޓަރުގަނޑަށް ބަލާލީމަ، ތިމީހާގެ ފިކުރާ، ކުލަޔާ، އުޅުން ވަރަށް ރަނގަޅަށް އެނގިގެން އެބަދޭ. މީ ވަރަށް ވާހަކަ.\nއޮގަސްޓް 23, 2019 11:06\nށުޖޫން އަކީ ވަރައް އަހުލާގީ ފެންވަރު ދައްމީހެއް ހެދުން އެޅުމުގާ ދުންފަތުގެ އިސްތިއުމާލު އެކަމައް އަރާހުރި އެކަމުގާ ހައްދުފަހަނަޅާ އަޅުގަނޑެއް ނުދެކެން އެކަމަނާ އެއުޅުއްވާ ގޮތައްއުޅުއްވާ ފަނޑިޔާރަކު މިގައުމުން އަދިމިވީ ހާތަނަކައް ނުދެކެން ތިޔަނޫން ބަޔަކު ނެތީތޯ ލިޔާނެ ވަރައްގިނަވާހަކަ އެބަހުރި.. ތިޔަބުނާ ކޮމެޓީގަޔާ ތިޔަބުނާ އެލްކޭޖީ ޖޭއެސްސީގެ ފެންވަރުދޯ ވަކިބަޔަކު އަތުގަދޯ ރިމޯޓު އޮތީ ބޯހަލާކު ޗިޗަންޑާ19\nއޮގަސްޓް 23, 2019 11:55\nސުޖޫން ހޭވް ކްލާސް. ޓްރަސްޓްމީ. ޝީ ހޭވް ހީލްސް ބޭގްސް އެންޑް އެވްރީތިން އެކްސްޕެންސިވް. މޯ ދޭން ޔޫ ކުޑް އޯން. އަންހެނެއް ސިނގިރޭޓް ބުއިމަ ހަރާމް. ހަޑި. އެކަމް ފިރިހެނެއް ބުއިމަ ވާއު ގައްޑާ. ސަޅި. ސުޖޫން ކުރާ ހުރިހާ ކަމެއްގަ ވަރަށް ސަޅި ވާނެ.! ބޮސް ލޭޑީ އެއް ހަމަ.\nއޮގަސްޓް 23, 2019 15:12\nކަލޭ ޓުރަސްޓު މީ ކިޔަން މީ އަހަރެމެން ނުދަންނަ ދުންބޯ ގަނޑެއް ނޫނޭ މީކީ. ތިވާނީ ކަލޭ ވެސް ތީ އޭގެ ދުންބޯ ގަނޑަކަށް\nއޮގަސްޓް 23, 2019 11:16\nއިބޫވެސް ހުއްނަނީ ވަރައްމަޑުމައިތިކޮށް، އެކަމަކު ކޮއްލަނީ މިކަހަލަ ކަންކަން. ދެން އޮތީ ސިގިރޭޓް ގެ ވާހަކަ، އެއީ އޯކޭ ކަމަކަށްމިހާރުވެފަ ކުރިންގޯސްނަމަ އަދި އެއީ މުޅިން ރަނގަޅުވާހަކަ އެއްނޫން. މީހެއްވެއްޖެއްޔާ ގޮތެއްވެސް ހުއްނަންޖެހޭނެ ދެއްތޯ؟ އަދި ފަޑިޔާރުކަން ނުކުރިޔަސްވެސް.\nއޮގަސްޓް 23, 2019 12:20\nލޮލަށާއި މޫނަށްބަލާލުމުންވެސް ސިނގިރޭޓް ބޯކަމާއި އަދި މިކަމުގަ ކުރިއަރާހުރިވަރު އެބަފެނޭ. މިފަދަ މީހުން އެންމެ ފަހުބަސް ބުނާ ކޯޓް ގެބެންޗަށް އައްޔަން ކުރުމަށް ނިންމުމުން އިބުރާހީމް މުހައްމަދު ސާލިހުގެ އިހުލާސްތެރި ކަމާއި މެދު ޝައްކު އުފެދޭ،\nއޮގަސްޓް 23, 2019 13:01\nއެއްވެސްމީހަކު އެކަމަނާގެ ތުންފަތާބެހިގެންނުވާނެ އެއީ އޭނަގެއަމިއްލަ މިލްކެއް ތުންފަތް ކޮންމެގޮތަކަށްހުއްޓަސް މީހަކާބެހޭކަމެއްނޫން ފުރަތަމަތިމާގެ ތުންފަތްހުރިގޮތް ލޯގަނޑަކުންބަލާށެވެ. އެހެންމީހުންގެ ސިފަތަކަށްފާޑުނުކިޔާށެވެ. މީހަކުކޮންމެސިފަޔަކްހުއްޓަސް އެއީ މީހަކާބެހޭކަމެއްނޫނެވެ\nއޮގަސްޓް 23, 2019 15:06\nކޮންމެ މީހެއްގެ ތުންފަތަކަށް ވިޔަސް އޭނަ ދިމާލަށް ފާޑު މިކިޔަނީ އޭނާ ފޯއްކޮޅެއް ދުފާތީއެއް ނޫން. މިއީ އޭނަ ސިނގިރޭޓް ބުއިން މަނާ ތަންތާގައި އެހެން މީހުންނަށް އުދަގޫވާނެހެން ސިނގިރޭޓް ބޯތީ. މިޚަބަރުގައިވެސް ވަނީ އެހެން.\nއޮގަސްޓް 23, 2019 18:49\nއިސްލާމް ދީނުގަ ޙަރާމް ކަމެއް ފަތުރަން މީހަކު ނުކުތީމަ ފުރައްސާރަޔާ މަލާމާތްވެސް ކުރެވެނީ އަންނަރުޅިޔެއްގެ ސަބަބުން. ތިބާގެ މަންމަ ދެކެ ތިބާ ލޯބި ވަންޏާ ތިބާގެ މަންމަޔަށް އިހާނެތި ކަންތައް ކުރާ މީހާޔަށް ތިބާވެސް ދިމާ ކުރާނެ.\nއޮގަސްޓް 23, 2019 13:16\nކިތައްމެ ދުވަހަކު ފެނިއްޖެ ސިގިރޭޓްބޯންހުއްޓާ މަނާާތަންތަނުގަ\nއޮގަސްޓް 23, 2019 13:37\nޝުޖޫން އަކީ އަޅުގަނޑު ވ ކުރީއްސުރެ ދަންނަ ކަނބަލެއް. ސީ.އެޗް.ޢީ.އެސް ގަ އުޅުނު އިރު ވެސް. އޭރު ވެސް ސުޖޫން އަކީ އަތުގަ އެކިކަހަލަ ބޭންޑާއި ފަށް އަޅާ ކުއްޖެއް. އެއީ އޭނަގެ ސްޓައިލް. ޢެކަމް ޝުޖޫން އަކީ އެއްވެސް އިރަކު ވިޔާނުދާކޮށް އުޅުނު ކަނބަލެއް ނޫން. އޭރު ވެސް ރީތިކޮށް ހެދުން އަޅާ އަޚްލާގް ރަގަޅު ކަނބަލެއް.\nއޮގަސްޓް 23, 2019 14:05\nހީވަނީ ފެންނުވަރާ ގޮޑު އަންހެނެއް ހެން?\nއޮގަސްޓް 23, 2019 14:15\nބަލާލީމާ ވެސް އެބަހީވޭ ދުންފަތް ބޯމީހެއްނޫން ދުންފަތް ކާމީހަކު ވަތްތަރު، މޑޕ. ބުޅާވާނީ ހަމަ ބުޅަލައް\nއޮގަސްޓް 23, 2019 14:16\nޖަރީމަ ހިންގަން އެތަނަށް ވައްދަން އުޅޭމީހަކަށް ވާނީ! ފެންނަފެނުމަށް ހީވަނީ ވަރަށް ދަށުދަރަޖައިގެ މީހެއްހެން.\nއޮގަސްޓް 23, 2019 14:54\nމަ ހީކުރީ ފަނޑިޔާރު އަލީހަމީދު އިސްތަށިގަނޑެއްޖައްސަވައިގެން ވަޑައިގަތީކަމަށް\nއޮގަސްޓް 23, 2019 15:11\nކޮން ބޭކަލެއްގެ ފޮޓޯއެއްތަ ޖަހާފައި އެ އިނީ! ބޮލަށް އަރާ ކުލައިން ޕާޓޭއަކާ ވައްތަރީވެސް!\nއޮގަސްޓް 23, 2019 16:18\nއެންޑީޕީ ވެގެން އުޅޭ ގިނަ އަންހެނުންނަކީ މުޑުދާރު ވަރަށް ގިނަ ކަންތައް ކުރާ ބައެކެވެ.\nސިނގިރޭޓު ކާ މީހެއް ތިއީ ބޮނީކީނުން\nއޮގަސްޓް 23, 2019 16:41\nކޮ ބާާތޯ ވެލެޒިނީ ތިފަނޑިޔާރު ގެއަށް ލާން އެއްމެ ރަނގަޅު ވާނީ އެނަ އޭރަށް އެމްޑީޕީ ކުދިން އަށްޖަހަޖަހާ ތިބޭނެ އޭރަށް ފިރުއަނު ހެދިގެން އެނަ ހުން ނާނެ\nއޮގަސްޓް 23, 2019 17:10\nޙިޔާލު ފާޅު ކުރިޔަސް މީހުންގެ ސިފަޔާއި ނުބެހިބަލަ. ދެރަވަރު ކަންކަން\nސެޕްޓެމްބަރު 17, 2019 22:43\nތީ ސިނގިރޭޓް ކާ ދައިތައެއް\nނޮވެމްބަރު 21, 2019 14:37\nހަހަ! ތީ ސިންގިރޭޓު ފޮއްޓެއްނު. ފޮށީގެ ބޭރުގަ އޭނަގެ ފޮޓޯ ޖަހައިފިއްޔާ ވަރައް ގިނަ މީހުން ސިންގިރޭޓު ބުއިން ހުއްޓާލާނެ


Salman ge kokko Arpita inee dhevana dhariakah balive\nސަލްމާން ހާނު، އަރްޕިތާ އާއި އާޔޫޝް އާއެކު--\nސަލްމާންގެ ކޮއްކޮ އަރްޕިތާ އިނީ ދެވަނަ ދަރިއަކަށް ބަލިވެ\nބޮލީވުޑުގެ މަޝްހޫރު ބަތަލު ސަލްމާން ހާނުގެ ކޮއްކޮ، އަރްޕިތާ ހާނު ދެވަނަ ދަރިއަށް ބަލިވެ އިނދެފައިވާ ކަމަށް ނޫސްތަކުން ބުނެފި އެވެ.\nއުމުރުން 29 އަހަރުގެ އަރްޕިތާ އާއި 28 އަހަރުގެ އާޔޫޝް ޝަރްމާ، ކައިވެނި ކުރީ 2014 ވަނަ އަހަރެވެ. އެމީހުންގެ ކައިވެންޏަށް މިހާރު ތިން އަހަރުގެ ފިރިހެން ކުއްޖަކު ލިބިފައި ވާއިރު އަނެއްކާ ވެސް އެމީހުންނަށް ދަރިއަކު ލިބެން އުޅޭ ކަމުގެ އަޑުތައް މިވަނީ އަރާފަ އެވެ.\nއިންޑިއާގެ ނޫސްތަކުން ބުނާ ގޮތުގައި، އެކަން ކަށަވަރު ކުރުމަށް މުމްބާއީގެ ބާންޑްރާގެ ޑޮކްޓަރަށް އަރްޕިތާ އަންނަނީ ދައްކަމުންނެވެ. އެކަމަކު، އެއާއިލާއިން އަދި އެކަން ކަށަވަރުކޮށެއް ނުދެއެވެ.\nސަލްމާން ހާނަކީ ކުޑަކުދިން ދެކެ ވަރަށް ލޯބިވާ މީހެއްގެ ގޮތުގައި ފާހަގަކުރެވިފައި ވާއިރު އަރްޕިތާ އާއި އާޔޫޝްގެ ކައިވެންޏަށް ލިބުނު ފުރަތަމަ ދަރިފުޅާއެކު ވެސް ވަގުތު ހޭދަކުރުމަށް އޭނާ ވަރަށް ލޯބިކުރެއެވެ. އެގޮތުން މިހާތަނަށް ކައިވެންޏެއް ކޮށްފައި ނުވާ ސަލްމާން އަންނަނީ ހުސް ވަގުތެއް ލިބިއްޖެނަމަ އެކުއްޖާއާއެކު ވަގުތުތައް ހޭދަކުރަމުންނެވެ.\nއަރްޕިތާއަކީ، ސަލްމާން ހާނުގެ މައިންބަފައިން އެޑޮޕްޓް ކުރި ކުއްޖެކެވެ. އޭގެ ފަހުން އެ އާއިލާއާއެކު އަރްޕިތާ ދިރިއުޅެމުން އަންނައިރު ސަލްމާން ހާނުގެ އެއްބަނޑު އެއްބަފައި އެންމެން ވެސް ދެކެމުން އަންނަނީ އަރްޕިތާއަކީ އާއިލާ މެމްބަރެއްގެ ގޮތުގަ އެވެ.\nއަރްޕިތާއާ އަޔޫޝް ކައިވެނި ކުރުމާއެކު ސަލްމާން ވަނީ ދާދި ފަހުން އަޔޫޝް ބޮލީވުޑަށް ވެސް ތައާރަފުކޮށްދީފަ އެވެ.\nކޮން ލައިފް ސްޓޯރީ އެއް ޝެއާރ ކުރަންތަ؟ ފިރިހެން މީހާ ރުފިޔާގެ ދަހިވެތި ކަމުގަ ކޮށްފައިވާ ކައިވެންޔެއް... ވަރަށް ނުގޫޅޭ ޖޯޑެއް...


Raanee Elizabeth Ah "Finihaka" Kaan Dhinumun Badhige Ah Sity Eh - Vaguthu\nއިނގިރޭސިވިލާތުގެ ރާނީ އެލިޒެބަތް (ދޭއް) އަށް ފިނިހަކަ ކާން ދިނުމުން އެކަމާ ކަންބޮޑުވުން ފާޅުކޮށް ގަނޑުވަރުގެ ބަދިގެ އަށް ސިޓީއެއް ފޮނުވައިފިއެވެ.\nރާނީ އެލިޒެބަތަށް ފިނިހަކަ ކާން ދީފައި ވަނީ އެކަމަނާ އަށް ކާން ތައްޔާރުކޮށްފައި ހުރި ސެލެޑްގެ ތެރެއަށް އަޅައިގެންނެވެ. ޝާހީ އާއިލާގެ ކުރީގެ ހިދުމަތްތެރިއެއް ބުނެފައިވާ ގޮތުން މި ހާދިސާ އާއި ގުޅިގެން ރާނީވަނީ ވަރަށް ބޮޑަށް ކޯފާވެ ބަދިގެއަށް ސިޓީއެއް ވެސް ފޮނުވާފައެވެ.\nގަނޑުވަރުގައި ކުރިން ހިދުމަތް ކުރައްވަން އުޅުނު މީހެއް ކަމަށްވާ ޗާލްސް އޮލީވިޔާ ބުނީ ރާނީ އެލިޒެބަތްގެ ސެލެޑްގެ ތެރެއިން ފެނިފައި ވަނީ މަރުވެފައިވާ ފިނިހަކަ އެއް ކަމަށެވެ. އަދި ފިނިހަކަ ފެނުމާއި އެކު ވަގުތުން ބަދިގެ އަށް އެކަން އަންގާފައިވާ ކަމަށެވެ.\nބަދިގެ އަށް ފޮނުވި ސިޓީގައި ބުނެފައިވަނީ އެކަމަނާގެ ކާއެއްޗެހީގެ ތެރެއިން މަރުވެފައި އޮތް ފިނިހަކަ އެއް ފެނިފައިވާ ކަމަށެވެ. އަދި އެ ކާއެއްޗެހި ކައިފާނަންތޯ އެކަމަނާ ވަނީ ސުވާލު ވެސް ކުރައްވާފައެވެ.\nއިނގިރޭސިވިލާތުގެ އެންމެ ގަދަރުވެތި އަދި އެގައުމުގެ ތަހުތާއި ހަވާލުވެގެންހުރި އިސް ބޭކަނބަލަށް ފިނިހަކަ ދިން މައްސަލަ އެގައުމުގެ ރައްޔިތުން ވަނީ ވަރަށް ބޮޑަށް ކުށްވެރިކޮށްފައިވެއެވެ.\nއެލިޒެބަތް އާއި މިހާރު އަވަހާރަވެފައިވާ އެކަމަނާގެ ފިރިކަލުން ކެއުން ބައްލަވާއިރު، އަބަދުވެސް ނޯޓްޕެޑެއް ކުރިމަތީގައި ބަހައްޓާފައި ހުންނަ ކަމަށް ވެއެވެ. އެއީ ކާއެއްޗެއް ކަމުނުގޮއްސިނަމަ އެކަން ވަގުތުން ވަގުތައް ބަދިގެ އަށް އެންގުމަށް ޓަކައިއެވެ.\nރާނީ އަކީ ސިއްހަތަށް ވަރަށް ބޮޑަށް ބައްލަވައިގެން ފަރިއްކުޅުއްވާ ބޭކަނބަލެކެވެ. އެކަމަނާ އަކީ ރާނީ ވިކްޓޯރިޔާ އަށްފަހު އިނގިރޭސި ތަހުތުގައި އެންމެ ގިނަ ދުވަހަށް ހުންނެވި ރާނީކަން ވެސް ފާހަގަ ކޮށްލެވެއެވެ.\nއޮކްޓޯބަރ 17, 2021 16:41\nރޯޔަލް ފިނިހަކައެއް ދޯ...ރަގަޅައް ކައްކާ ތިހެދީ\nއޮކްޓޯބަރ 17, 2021 18:08\nމަރުވީމަ ކާން ޖެހޭނީ ޒައްގޫމް\nއޮކްޓޯބަރ 17, 2021 19:03\nރާނީކާންވީ ރަނާއި ރިއްސާއި ޖަވާހިރު. އޭރުން އުމުރު އޮންނާނީ ނިކަން ދިގުކޮއް.


ފެށުން 16\n9 މާތްރަސްކަލާނގެ މަލާއިކަތާ ވިދާޅުވިއެވެ. ”އޭނާގެ ގާތަށް ދޭ. އަދި އޭނާގެ އަޅެއްގެ ގޮތުގައި ދެމިހުރޭ.“ 10 އެއަށްފަހު މަލާއިކަތާ ވިދާޅުވިއެވެ. ”އެއްވެސް އިންސާނަކަށް ގުނާ އަދަދު ނުކުރެވޭ ފަދަ ދަރިފަސްކޮޅެއް މާތްރަސްކަލާނގެ ތިބާއަށް ދެއްވާނެ.* މިތާގައި ޢިބްރާނީބަހުން ލިޔެވިފައިވަނީ ’އެއްވެސް އިންސާނަކަށް ގުނާ އަދަދު ނުކުރެވޭ ފަދަ ދަރިފަސްކޮޅެއް އަހަރެން ތިބާއަށް ދެއްވާނަން.‘ މިފަދައިން އިންނެވެ. 11-12 ތިބާ މިހާރު ތިޔަ އިނީ ފިރިހެން ދަރިއަކަށް ބަލިވެ، އެ ދަރިފުޅުގެ ނަމަކަށް އިސްމާޢީލް އޭ ކިޔައި ނަންދީ. އެހެނީ މާތްރަސްކަލާނގެ ތިބާގެ ހިތްދަތިވެގެން ރުއި ރުއިމުގެ އަޑު އައްސަވައިފި.† ޢިބްރާނީ ބަހުން އިސްމާޢީލް މި ނަމުގެ މާނައަކީ މާތްކަލާނގެ އަޑު އެއްސެވިއެވެ. ތިބާއަށް ތިޔަ ލިބޭ ފިރިހެން ދަރިއަކީ ވަރުގަދަ ހިމާރެއް ފަދަ ކުއްޖެއް. އަދި އޭނާ އެންމެންނާއި ދެކޮޅުވެރިވާނެ. ހަމައެހެންމެ، އެމީހުންވެސް އޭނާއާ ދެކޮޅުވެރިވާނެ. އޭނާގެ ދިރިއުޅުން ބިނާވާނީ އޭނާގެ ޢާއިލާއާއި ވަކިން.“\n13 އެހެންވެ އެބަސްފުޅު ވަޙީކުރެއްވި ކަލާނގެ ނަންފުޅުން ހާޖަރު ގޮވާލެއްވިއެވެ. ”އިނބަރަސްކަލާގެއަކީ ބައްލަވާ ވޮޑިގެންވާ ކަލާނގެ.“ ދެން އޭނާ ހިތާހިތާ ވިދާޅުވިއެވެ. ”އަޅުގެ މައްޗަށް ބައްލަވާ ވޮޑިގަންނަވާ ކަލާނގެ އަސްލުގައިވެސް އަޅަށް ފެނިއްޖެ.“ 14 އެތާ ހުރި ވަޅަށް، ބިއުރުލަޙައިރުއީ ކިޔައި ނަންދެވުނީ އެހެންވެއެވެ. ‡ ބިއުރުލަޙައިރުއީގެ މާނައަކީ ބައްލަވާ ވޮޑިގެންވާ ކަލާނގެ ވަޅުކޮޅެވެ.މިވަޅު ހުންނަނީ ޤާދަޝް އާއި ބާރަދުއާ ދެމެދުގައެވެ.\n15-16 އަބްރާމްގެ އުމުރުފުޅުން އަށްޑިހަ ހައަހަރުގައި ހާޖަރު ފިރިހެން ދަރިއަކު ވިހައިފިއެވެ. އެ ދަރިފުޅުއަށް އިސްމާޢީލްގެ ނަމުން ނަންދެވުނެވެ.\n*16:10 މިތާގައި ޢިބްރާނީބަހުން ލިޔެވިފައިވަނީ ’އެއްވެސް އިންސާނަކަށް ގުނާ އަދަދު ނުކުރެވޭ ފަދަ ދަރިފަސްކޮޅެއް އަހަރެން ތިބާއަށް ދެއްވާނަން.‘ މިފަދައިން އިންނެވެ.\n†16:11-12 ޢިބްރާނީ ބަހުން އިސްމާޢީލް މި ނަމުގެ މާނައަކީ މާތްކަލާނގެ އަޑު އެއްސެވިއެވެ.\n‡16:14 ބިއުރުލަޙައިރުއީގެ މާނައަކީ ބައްލަވާ ވޮޑިގެންވާ ކަލާނގެ ވަޅުކޮޅެވެ.


BREAKING: Baaruge Beynunkohggen Idhikolhu Muzaaharaa Huttuvan Fuluhun Nukumehjje - Vaguthu\nބާރުގެ ބޭނުންކޮށްގެން އިދިކޮޅު މުޒާހަރާ ހުއްޓުވަން ފުލުހުން ނުކުމެއްޖެ\nޕީޕީއެމްއާއި ޕީއެންސީގެ ސަޕޯޓަރުން ކުރަމުންދާ މުޒާހަރާއަށް ފުލުހުން ހުރަސް އަޅަނީ\nއިދިކޮޅު ޕީޕީއެމްއާއި ޕީއެންސީއިން މާލެ މަގުމަތީ މުޒާހަރާ ކުރަމުން ދަނިކޮށް، ބާރުގެ ބޭނުންކޮށްގެން މުޒާހަރާ ރުޅާލާން ފުލުހުން ނުކުމެއްޖެއެވެ.\nޕީޕީއެމްއާއި ޕީއެންސީ ހިންގާ އޮފީސް ކައިރީ ފެށި މުޒާހަރާގެ ބައިވެރިން މަގުމަތީ ހިނގަމުން ދަނިކޮށް، އެސްއޯ ފުލުސް އޮފިސަރުންތަކެއް ނުކުމެގެން މުޒާހަރާގެ ބައެއް ބައިވެރިން ދުރު ކުރަމުން ދުރު ކުރަމުން ގޮސް އެކި ސަރަހައްދުތަކަށް ގެންގޮސްފައިވެއެވެ.\nމިހާރު މުޒާހަރާގެ ބައިވެރިން މުޒާހަރާ ކުރަމުން ދަނީ މާލޭގެ އެކި އެކި ސަރަހައްދުތަކުގައި ތިބެގެނެވެ. މި ގޮތުން މާލޭގެ ހަތަރު ސަރަހައްދެއްގައި މުޒާހަރާގެ ބައިވެރިން މިހާރު ތިބި ކަމަށް މައުލޫމާތު ލިބެއެވެ.\nމި ގޮތަށް މުޒާހަރާގެ ބައިވެރިން ދުރު ކުރުމުގެ ތެރޭގައި ހަމަނުޖެހުންތަކެއް ވެސް ވަނީ ހިނގައިފައެވެ. ފުލުހުންނާ މުޒާހަރާގެ ބައިވެރިންނާ ކުރިމަތިލި ކުރިމަތިލުމުގެ ތެރޭގައި މުޒާހަރާގައި ތިބި ބައެއް މީހުނަށް އަނިޔާ ލިބިފައިވާ ކަމަށް ވެސް އެނގިފައިވެއެވެ.\nމީސް މީޑިއާގައި ދައުރުވަމުންދާ އެއް ވީޑިއޯއަކުން ފެންނަ ގޮތުގައި މި ކުރިމަތިލުންތަކުގެ ތެރޭގައި ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހުމަދު ޝިޔާމްއަށް ވެސް ކޮންމެ ވެސް ވަރެއްގެ އަނިޔާތަކެއްވެފައިވެއެވެ.\nއެހެން ވިޔަސް ޝިޔާމް ހިމެނޭހެން އިދިކޮޅު ދެ ޕާޓީގެ ލީޑާޝިޕްގެ ބޭފުޅުން ފަހުން ވެސް މުޒާހަރާގެ ހަރަކާތް ލީޑް ކުރައްވަމުން ގެންދެވިއެވެ. ލީޑާޝިޕްގެ އެކި ބޭފުޅުން މައުލޫމާތު ދެއްވާ ގޮތުގައި، ފުލުހުން އެ ހަރަކާތަށް ހުރަސް އެޅި ނަމަވެސް ހަރަކާތް ހުއްޓާނުލައި މިރޭ ދަންވަރު 12:00 ޖަހަން ދެން ކުރިއަށް ގެންދާނެއެވެ.\nޖެނުއަރީ 29, 2021 17:12\nއެއްގޮތަކަށްވެސް މުޒާހަރާ ކުރިޔަދީގެންނުވާނެ. ހުއްޓުވުނުގޮތަކަށްހުއްޓުވާ\nޖެނުއަރީ 29, 2021 17:34\nހެޔޮހިތުން އަދުރޭމެންނަށް ދޭނަސޭހަތެއްމީ ތިގޮތަށްތެޅިބޭލުމަށްވުރެ މިރައްދަކައަވީގަ ނުތިބެ އެމީހުންގޮވައިގެން ރަށަށްދާން އުޅުނިއްޔާ މާރަނގަޅުވާނެ!! ރަށަށްބަދަލުވާކޮންމެމީހަކަށް ސަރުކާއެދެނީ 3000 ރު ފިޔާގެއިނާޔަތެއް.. ވަރަށްވެދުން\nޖެނުއަރީ 29, 2021 17:44\nޔާމީނުގެ ވެރިކަމުގައި އެމް.ޑީ.ޕީ އިން ކުރާ ހުރިހާ މުޒާހަރާއެއް ހުއްޓުވީ ބާރުގެ ބޭނުންކޮށްގެން ! އެހެންމީހުނަށްވެސް އޮންނާނީ އެގޮތް !\nޖެނުއަރީ 29, 2021 17:45\nމީ ރަށްޔަތުންނަށް ކެހިދޭ ސަރުކާރެއް\nމީ ރަށްޔަތުންނަށް ކެހިދޭ ސަރުކާރެއް.\nޖެނުއަރީ 29, 2021 17:47\nޖެނުއަރީ 29, 2021 20:38\nމިމިހުން ވަރައް ބިރުގަންނާނެ މިމީހުންނޫން އެހެންބަޔަކު މަގުމައްޗައް ނުކުމެ މުޒާހިރާކުރަންޏާ ސަބަބެއްނެތިއެއްވެސްނޫން މިމީހުންނޫން އެހެންބަޔަކު މުޒާހިރާކުރުމުން ނުކުތް ނަތީޖާެ ރަހަ ރަނގަޅައްލާފަތިބި ބައެއްތީ އެހެންވީމަ މީހަކު މަގުމައްޗައް ނުކުންނައިރައްހީވާނީ ވެއްޓެނީއޭ


Misr aa Thurukee mashvaraa meyzu dhoshah\nމިސްރުގެ ރައީސް އައްސީސީ (ކ) އަދި ތުރުކީގެ ރައީސް އުރުދުޣާން -- ގުޅުން ރަނގަޅުކުރަން މަޝްވަރާކުރަނީ\nމިސްރާއި ތުރުކީ އެއްގަލަކަށް އެރޭތޯ ބަލައިލަން މަސައްކަތްތަކެއް ފަށައިފި އެވެ. ސަރަހައްދީ މަސްލަހަތުގައި ދެ ގައުމުގެ ޝައުގުވެރިކަން ފުށުއަރާފައި ވަނިކޮށް އަސްކަރިއްޔާއިން މިސްރުގައި އެއިރު އޮތް މުސްލިމް ބްރަދަހޫޑްގެ ވެރިކަން ވައްޓާލި ހިސާބުން ދެކޮޅަށް މޫނުލައިގެން ތުރުކީއާ މިސްރު އަދި ވެސް ތިބީ ދުރުގަ އެވެ.\nމުސްލިމް ބްރަދާހޫޑްގެ ވެރިކަން 2013 ގައި ވައްޓާލައި ރައީސް ޑރ. މުހައްމަދު މުރުސީ ޖަލަށްލިއިރު އަސްކަރިއްޔާގެ ވެރިއަކަށް ހުންނެވީ މިސްރުގެ މިހާރުގެ ރައީސް އަބްދުލް ފައްތާހް އައްސީސީ އެވެ.\nމިސްރުގެ ގާހިރާގައި ބައްދަލުވުން ކުރިއަށް ދާއިރު މަޝްވަރާތަކުގައި ބައިވެރިވެ ވަޑައިގަންނަވަނީ ފޮރިން މިނިސްޓްރީގެ ޑެޕިއުޓީންނެވެ. މިއީ 2013 އަށް ފަހު މި ފެންވަރުގެ ވަފުދެއް މަޝްވަރާ މޭޒު ދޮށުން ބައްދަލުކުރި ފުރަތަމަ ފަހަރެވެ.\nމި ބައްދަލުވުމުގައި ދެ ގައުމުގެ ގުޅުން ރަނގަޅުކޮށް އާދައިގެ ހާލަތަށް ގެނައުމަށްޓަކައި މެދުނުކެނޑި މުއާމަލާ ތްކުރެވޭ ނިޒާމެއް ގާއިމު ކުރާނެ އެވެ. އަދި ވިޔަފާރިއާ އިގުތިސޯދާ ގުޅުން ހުރި މަސައްކަތްތަކުގެ ތެރެއިން ވެސް މަޝްވަރާ ކުރެވެން ހުރި އިތުރު މަގުތައް ހޯދާނެ ކަމަށް ތުރުކީން ބުނެ އެވެ.\nތުރުކީން މިހާރު މަސައްކަތް ކުރަނީ ގައުމުތަކާ ކޯޅުމަށް ވުރެ ގާތްވުމަށެވެ. އެމެރިކާއާ ޔޫރަޕް އަދި ސައޫދީއާ ގުޅުން ބަދަހި ކުރަން ޝައުގުވެރިވާ ކަމަށް ވެސް ތުރުކީން ވަނީ ބުނެފަ އެވެ. އަދި މެދުއިތުމަތީގައި ތުރުކީ ޝާމިލްވާ މިންވަރު އިތުރުކޮށް މެރިޓައިމް ޗެނަލްތަކަށް ފާރަވެރި ވާނެ ކަމަށް ވެސް ވަނީ ބުނެފަ އެވެ. ތުރުކީންގެ ވިސްނުން މިހާރު އަމިއްލަ އުފެއްދުންތައް ކުރިއަރުވައި އެއިން ވިޔަފާރި ކުރުމަށެވެ.\nސައުދީ އަަރަބިއްޔާ މިސްރު މެދު އިރުމަތި + ތުރުކީ